മലയാളചെറുകഥാ സാഹിത്യത്തിന് പുത്തന് ഭാവുകത്വം പകര്‍ന്നു നല്‍കിയ എഴുത്തുകാരനാണ് ഇ. സന്തോഷ് കുമാര്. മികച്ച കഥാസമാഹാരത്തിനും നോവലിനുമുള്ള കേരള സാഹിത്യ അക്കാദമി പുരസ്‌കാരം അടക്കം നിരവധി പുരസ്‌കാരങ്ങള് നേടിയിട്ടുള്ള അദ്ദേഹം ഇപ്പോൾ ഇതാ ഈ ലോക്ഡൗൺ കാലത്തു പ്രിയ വായനക്കാർക്കായി അഞ്ച് മികച്ച പുസ്തങ്ങൾ നിർദ്ദേശിച്ചിരിക്കുകയാണ്.\nആൻ ഇറ ഓഫ് ഡാർക്കനെസ് – ശശി തരൂർ\nബ്രിട്ടീഷ് കോളോണിയലിസത്തിന്റ ഇന്ത്യൻ അനുഭവങ്ങളെ തലനാരിഴ കീറി പരിശോധിക്കുന്ന ചരിത്രപഠനമാണ് ശശി തരൂരിന്റെ ആൻ ഇറ ഓഫ് ഡാർക്കനെസ്. ഇംഗ്ലീഷിൽ നോൺ – ഫിക്ഷൻ വിഭാഗത്തിൽ ഈ പുസ്തകത്തിന് കേന്ദ്ര സാഹിത്യ അക്കാദമി അവാർഡ് 2019 ൽ ലഭിച്ചു.\nThose days- Sunil Gangopadhyay\nബംഗാൾ നവോത്ഥാനത്തിന്റെയും 1857 ലെ പ്രക്ഷോഭത്തിന്റെയും പശ്ചാത്തലത്തിൽ 19-ആം നൂറ്റാണ്ടിലെ ബംഗാളിലെ കഥ പശ്ചാത്തലമാക്കിയാണ് നോവൽ ഒരുക്കിയിരിക്കുന്നത്. ബംഗാളിയിൽ നിന്നുള്ള ഈ വിവർത്തനം ചരിത്രവും ഫിക്ഷനും ഒത്തു ചേർന്ന അപൂർവമായ വായനാനുഭവം സമ്മാനിക്കും.\nO Henry prize stories 2008 by Various Authors\nനൂറുകണക്കിന് സാഹിത്യ മാസികകളിൽ നിന്ന് സീരീസ് എഡിറ്റർ ലോറ ഫർമാൻ തിരഞ്ഞെടുത്ത ഇരുപത് മികച്ച സമകാലിക ചെറുകഥകളുടെ വാർഷിക ശേഖരം, ഓ. ഹെൻ‌റി പ്രൈസ് സ്റ്റോറീസ് 2008. വിജയികളായ എഴുത്തുകാരുടെ പ്രചോദനം എന്താണെന്നതിനെക്കുറിച്ചുള്ള അഭിപ്രായങ്ങളും മൂന്ന് പ്രമുഖ ജൂറിമാരിൽ നിന്നുള്ള ഒരു ഹ്രസ്വ ലേഖനവും സാഹിത്യ മാസികകളുടെ വിപുലമായ പട്ടികയും ഇതിൽ ഉൾപ്പെടുത്തിയിട്ടുണ്ട്.\nഹിമവഴിയിലെ ബുദ്ധസഞ്ചാരങ്ങള്- കെ ബി പ്രസന്നകുമാര്\nഉയരങ്ങളുടെ സൗന്ദര്യമായ ലഡാക്ക് എന്ന സൗന്ദര്യഭൂമിയിലേക്ക് വെണ്‍മഞ്ഞിന്റെ പ്രകാശത്തിലൂടെയുള്ള യാത്രാനുഭവം പ്രദാനം ചെയ്യുന്ന കൃതി.’ലോകത്തിന്റെ സൗന്ദര്യങ്ങള് അസ്തമിക്കുന്നത് കാണുന്ന ഒരു മനുഷ്യന്റെ വേദനയാണ് ഹിമവഴിയിലെ ബുദ്ധസഞ്ചാരങ്ങളിലുള്ളത് . പുഴ കുടിച്ചുവറ്റിക്കുന്നവരുടെയും കാടും മരവും മുറിച്ചുമാറ്റുന്നവരുടെയും മലകള് ഇടിച്ചുനിരത്തുന്നവരുടെയും കൂടെയാണ് ഇന്ന് അധികാരികള് . സ്വസ്ഥത തരുന്ന ഒരു സ്ഥലവും ഇപ്പോള് ഭൂമിയില് അവശേഷിക്കുന്നില്ല . കണ്ണുനീരുപോലും മലിനമായിരിക്കുന്ന ഒരുകാലത്താണ് ഇപ്പോള് നാം ജീവിക്കുന്നത് . മനുഷ്യനായി ജനിച്ചാല് ഒരിക്കല് ഹിമാലയദൃശ്യത്തിന് അഭിമുഖമായി നില്‍ക്കണം . നദി , കാട് , പുഴ , ഹിമാലയം ഇവയെല്ലാം ഇനി എത്ര നാള് ഉണ്ടാകും എന്നത് ആര്‍ക്കും പ്രവചിക്കാനാകാത്ത വിധം മലിനമായിക്കൊണ്ടിരിക്കുന്നു . ഇവയെല്ലാം നേരില്‍ക്കണ്ട ഒരു യാത്രികന്റെ ദുഃഖമാണ് തന്റെ പുസ്തകത്തിലൂടെ പ്രസന്നകുമാര് സംവദിക്കുന്നത് – വി.കെ.ശ്രീരാമന്\nDrive your plow over the bones of the dead- Olga Tokarczuk\n2018-ലെ നൊബേൽ സാഹിത്യ പുരസ്കാരം നേടിയ പോളിഷ് എഴുത്തുകാരി ഓൾഗ ടോകാർചക്കിന്റെ നോവൽ. ഡ്രൈവ് യുവർ പ്ലോ ഓവർ ദി ബോൺസ് ഓഫ് ദി ഡെഡ് അഗാധമായ സംതൃപ്‌തികരമായ ത്രില്ലർ കം ഫെയറി കഥ, ചത്തതും ഭ്രാന്തും, നീതിയും പാരമ്പര്യവും, സ്വയംഭരണവും വിധിയും തമ്മിലുള്ള ഇരുണ്ട അതിർത്തി പ്രദേശത്തെ പ്രകോപനപരമായ പര്യവേക്ഷണമാണ്\nഡ്രൈവ് യുവർ പ്ലോ ഓവർ ദി ബോൺസ് ഓഫ് ദി ഡെഡ്.\nഅധിനിവേശചരിതം പല തവണ ആവർത്തിച്ചു സാന്ദ്രമാക്കിയ ഒരുതുള്ളി ആഖ്യാനമാണ് ജയമോഹന്റെ മിണ്ടാച്ചെന്നായ്. ഇതിലെ കാട്ടുപാതകളിൽ വേട്ടയാടപ്പെടുന്ന മനുഷ്യരുടെയും മൃഗങ്ങളുടെയും ചോരപ്പാടുകളുണ്ട്. കീഴടക്കപ്പെടുന്ന സ്ത്രീയുടെ നാഭി പിളരുന്ന നിലവിളികളുണ്ട്. വെടിയേറ്റ മൃഗങ്ങളുടെ അലർച്ചകളുണ്ട്. നിസ്സഹായനായ പുരുഷന്റെ ആധിപൂണ്ട നിശ്ശബ്ദതയുണ്ട്. വിധേയത്വത്തിന്റെ മോചനമില്ലാത്ത ഞരക്കങ്ങളുണ്ട്. അവയ്ക്കെല്ലാം മുകളിൽ, അതിജീവിച്ച്, തലയുയർത്തി നില്ക്കുന്ന പ്രകൃതിയുടെ മസ്തകങ്ങളുണ്ട്. മനുഷ്യനിലെ ഹിംസാവാസനയെയും സ്വാതന്ത്ര്യവാഞ്ഛയെയും കുറിച്ചുള്ള ഒരു ചെറു ഇതിഹാസമാണ് ഈ കൃതി -ടി.പി. രാജീവൻ\nകൊറോണ പ്രതിരോധം; മനുഷ്യരുടെ മേൽ അണുനാശിനി തളിക്കാമോ?


ഈ ഭക്ഷണങ്ങള് നിങ്ങള് ചൂടാക്കിയാണോ കഴിക്കുന്നത് എങ്കില് സൂക്ഷിക്കുക – East Coast Daily Malayalam\nArticleFood & CookeryHealth & FitnessLatest NewsLife Style\nMar 25, 2018, 11:13 am IST\nനമ്മുടെ എല്ലാവരുടെയും ഒരു ശീലമാണ് നേരത്തെ ഉണ്ടാക്കി വച്ച ഭക്ഷണങ്ങള് ചൂടാക്കി കഴിക്കുക എന്നത്. പ്രധാനമായും സമയം ലാഭിക്കാന് നമ്മള് ചെയ്യുന്ന ഈ പ്രവര്‍ത്തി നമ്മുടെ ആരോഗ്യ സംരക്ഷണത്തിനല്ല ഉതകുന്നതെന്ന് എത്രപേര്‍ക്ക് അറിയാം? നമ്മള് തിരിച്ചറിയേണ്ട ഒരു കാര്യമാണ് എല്ലാത്തരം ഭക്ഷണങ്ങളും ഇത്തരത്തില് ചൂടാക്കി കഴിക്കാവുന്നതല്ലെന്ന്. അത്തരം ഭക്ഷണങ്ങളെപ്പറ്റി അറിയാം.\nചിക്കന് എല്ലാവരുടെയും പ്രിയ ഭക്ഷണമാണ്. രണ്ടും മൂന്നും ദിവസം വെച്ച് ചിക്കന് ചൂടാക്കി കഴിക്കുന്നവരുണ്ട്. എന്നാല് ചിക്കനില് അമിതമായ പ്രൊട്ടീന്റെ സാന്നിധ്യം ഉണ്ട്, ഇത് വീണ്ടും ചൂടാക്കി കഴിക്കുന്നത് വഴി ദഹനപ്രശ്നങ്ങളും മറ്റും ഉണ്ടാകും.\nമുട്ട ഒരിക്കലും വീണ്ടും ചൂടാക്കരുത്. കാരണം മുട്ടയില് കാണുന്ന വലിയ അളവിലുള്ള പ്രോട്ടീന് ഒരിക്കല് കൂടി ചൂടാക്കുമ്പോള് വിഷകരമായി മാറുന്നു. കൂടാതെ ഇത് ദഹനവ്യവസ്ഥയെ തകരാറിലാക്കുകയും ചെയ്യുന്നു.\nവളരെ പോഷകഗുണമുള്ള ഒന്നാണ് ഉരുളകിഴങ്ങ്. എന്നാല് ഉരുളകിഴങ്ങ് സാധാരണ താപനിലയില് കുറയെ നാള് ഇരിക്കുന്നതും, വീണ്ടും ചൂടാക്കി കഴിക്കുന്നതും ഏറെ ദോഷകരമാണ്. ഭക്ഷ്യവിഷബാധയ്‌ക്ക് ഇത് കാരണമായേക്കാം.\nമുട്ടയ്ക്ക് അസാധാരണ വലുപ്പം, പൊട്ടിച്ച് നോക്കിയ ഫാം ജീവനക്കാര് ഞെട്ടി\nbad health beetroot chicken egg OIL potatto Spinach


പത്മനാഭസ്വാമി ക്ഷേത്രം ഏറ്റെടുക്കുമെന്ന് സത്യവാങ്മൂലം ഹിന്ദുക്കളോടുള്ള അവഹേളനം : കുമ്മനം\nTuesday 25 November 2014 11:01 pm IST\nതിരുവനന്തപുരം ഗാന്ധിപാര്‍ക്കില് സംഘടിപ്പിച്ച ക്ഷേത്രസംരക്ഷണ സമ്മേളനം സന്യാസിവര്യന്‍മാര് ചേര്‍ന്ന് ഉദ്ഘാടനം ചെയ്യുന്നു\nതിരുവനന്തപുരം: ശ്രീ പത്മനാഭസ്വാമി ക്ഷേത്രം ഏറ്റെടുക്കാന് സര്‍ക്കാര് തയ്യാറാണെന്ന സത്യവാങ്മൂലം ഹിന്ദുക്കളോടുള്ള അവഹേളനമാണെന്ന് ഹിന്ദുഐക്യവേദി ജനറല് സെക്രട്ടറി കുമ്മനം രാജശേഖരന്. തിരുവനന്തപുരം ഗാന്ധിപാര്‍ക്കില് സംഘടിപ്പിച്ച ക്ഷേത്രസംരക്ഷണ സമ്മേളനത്തില് മുഖ്യ പ്രഭാഷണം നടത്തുകയായിരുന്നു അദ്ദേഹം.\nപത്മനാഭസ്വാമി ക്ഷേത്രം ഏറ്റെടുക്കാനുള്ള നീക്കം ഒറ്റപ്പെട്ട സംഭവമല്ല. ഇതിനുപിന്നില് ആസൂത്രിത ഗൂഡാലോചനയുണ്ട്. കേരളത്തിന്റെ സമ്പത്ത് കയ്യാളുന്ന, ഭരണാധികാരികളെ അമ്മാനമാടുന്നവരാണ് ഇതിനുപിന്നില്. അവര്‍ക്ക് ഹിന്ദുക്കളുടെ വിശ്വാസവും സങ്കല്‍പ്പവും വികാരവുമൊന്നും പ്രശ്‌നമല്ല. ക്ഷേത്രത്തിന്റെ ഉന്നമനത്തിനുവേണ്ടി ചോര നീരാക്കുന്ന ഭക്തജനങ്ങളുടെ സ്വപ്‌നങ്ങള്‍ക്ക് വിലയുണ്ടെന്ന് ഭരണാധികാരികള് മനസ്സിലാക്കണം. ക്ഷേത്ര ഭരണത്തില് ജനാധിപത്യസംവിധാനമുണ്ടാകണം.\nശ്രീപത്മനാഭസ്വാമി ക്ഷേത്രത്തെച്ചൊല്ലി ഹിന്ദുക്കള് തമ്മില് ഒരു തര്‍ക്കവുമില്ല. രാജകുടുംബവുമായും തര്‍ക്കമില്ല. തൃക്കുന്നത്ത് സെമിനാരിയിലും കടമറ്റത്തും വൈദികര് തമ്മില് തല്ലി 144 പ്രഖ്യാപിച്ചപ്പോള് എന്തുകൊണ്ട് അവ ഏറ്റെടുക്കുവാന് സര്‍ക്കാര് തയ്യാറായില്ല. തര്‍ക്കംമൂലം പൂട്ടിക്കിടക്കുന്ന 108 ക്രൈസ്തവ ദേവാലയങ്ങളുണ്ട്. 144 പ്രഖ്യാപിച്ച മുസ്ലിം പള്ളികളുണ്ട്. ഇവയൊന്നും ഏറ്റെടുക്കാത്ത സര്‍ക്കാര് ഒരു തര്‍ക്കവുമില്ലാത്ത ഹൈന്ദവ ക്ഷേത്രങ്ങള് ഏറ്റെടുക്കാന് വ്യഗ്രത കാട്ടുന്നതെന്തിന്. തനിക്ക് വോട്ടു ചെയ്ത ഹിന്ദുക്കളോട് അല്‍പമെങ്കിലും ബഹുമാനമുണ്ടെങ്കില് സത്യവാങ്മൂലം പിന്‍വലിക്കാന് ഉമ്മന്‍ചാണ്ടി തയ്യാറാവണം.\nവൈക്കം സത്യാഗ്രഹത്തിന്റെ 90 വാര്‍ഷികമാഘോഷിക്കുന്ന വേളയില് പുതിയൊരു സമരത്തിന് സമയമായിരിക്കുകയാണ്. ക്ഷേത്രഭരണാവകാശം ഹിന്ദുക്കളുടെ ജന്മാവകാശമാണെന്ന് തെളിയിക്കേണ്ട സാഹചര്യമാണിന്ന്. ക്ഷേത്രങ്ങള് ഇന്നുവരെ കണ്ടിട്ടില്ലാത്ത ഭരണാധികാരികള് ദേവസ്വം ബോര്‍ഡിലെത്തുന്ന സാമൂഹ്യ രാഷ്ട്രീയ വ്യവസ്ഥിതിയാണിന്ന്. ഈ ഭരണ സംവിധാനം മാറ്റപ്പെടണം. ഹിന്ദുക്കള്‍ക്ക് നേരെ കാലങ്ങളായി തുടരുന്ന അവഹേളനത്തിന്റെ വ്യക്തമായ ഉദാഹരണമാണ് ഹിന്ദുക്കളുമായോ ഹൈന്ദവ ക്ഷേത്രങ്ങളുമായോ ബന്ധപ്പെട്ട് ഒരു കമ്മീഷന് റിപ്പോര്‍ട്ടുകളും നാളിതുവരെ വെളിച്ചം കാണാത്തത്. ഹിന്ദുക്കള്‍ക്ക് വിലപേശല് കരുത്തില്ലെന്ന ധാരണയാണ് ഇതിനുകാരണം.\nഹിന്ദുക്കള്‍ക്ക് കരുത്തുണ്ടെന്ന് വ്യക്തമാക്കിയ സംഭവങ്ങളാണ് നിലയ്ക്കലും മാറാടും ആറന്മുളയും. പത്മനാഭസ്വാമി ക്ഷേത്രത്തിന്റെ കാര്യത്തിലും ഹിന്ദുക്കളുടെ കരുത്ത് എന്തെന്ന് തെളിയിക്കും. കാണിക്കയും വഴിപാടും നിങ്ങള്‍ക്കും ഭരണം ഞങ്ങള്‍ക്കുമെന്ന അടിമത്തമനോഭാവം അവസാനിപ്പിക്കണം. കേരള സര്‍ക്കാരില് നിന്ന് നീതി കിട്ടുമെന്ന് ഹിന്ദുക്കള്‍ക്ക് പ്രതീക്ഷയില്ല. പക്ഷേ ക്ഷേത്ര ഭരണ വിഷയത്തില് കേന്ദ്രസര്‍ക്കാരിന് ഇടപെടാം. ഇക്കാര്യം സംസ്ഥാന സര്‍ക്കാര് ഓര്‍ക്കണം, ഹൈന്ദവ സമൂഹത്തിന്റെ വിശ്വാസത്തെയും സങ്കല്‍പ്പത്തെയും വികാരത്തെയും ചോദ്യം ചെയ്യുന്നവര് അതിന് വില നല്‍കേണ്ടിവരുമെന്നും കുമ്മനം പറഞ്ഞു.\nപാര്‍ത്ഥസാരഥി ക്ഷേത്രം ഏറ്റെടുക്കാനുള്ള നീക്കം ഉപേക്ഷിക്കണം - കുമ്മനം\nദേവസ്വം നിയമനം മാത്രമായി എന്തിനു പിഎസ്‌സിക്ക് വിടണം?


ചിന്തിക്കാനാകുമോ 90 വര്‍ഷമായി മണ്ണ് തിന്ന് ജീവിക്കുന്ന മനുഷ്യനെ പറ്റി! | Southlive\nചിന്തിക്കാനാകുമോ 90 വര്‍ഷമായി മണ്ണ് തിന്ന് ജീവിക്കുന്ന മനുഷ്യനെ പറ്റി!\nFriday, 19th January 2018, 4:41 pm\nചെറുപ്പത്തില് മണ്ണ് വാരിക്കളിച്ചാല് പോലും വഴക്കുപറഞ്ഞ് പിന്‍തിരിപ്പിക്കാറാണ് പതിവ്. ആ സാഹചര്യത്തില് ഒരു മനുഷ്യന് മണ്ണ് തിന്ന് ജീവിക്കുന്നു എന്നു പറഞ്ഞാല് വിശ്വസിക്കാന് കഴിയുമോ? എന്നാല് വിശ്വസിച്ചേ പറ്റു. ആഫ്രിക്കന് രാജ്യങ്ങളില് പ്രത്യേക രീതിയില് മണ്ണ് പാകം ചെയ്ത് കഴിക്കുന്ന മനുഷ്യരെപ്പറ്റി നാം കേട്ടിട്ടുണ്ടാകും. എന്നാല് ഇന്ത്യയിലുമുണ്ട് അങ്ങനൊരാള്.\nകാരു പാസ്വാ എന്ന ജാര്‍ഖണ്ഡുകാരന് 90 വര്‍ഷമായി മണ്ണ് തിന്ന് ജീവിക്കുകയാണ്. ദിവസവും ഒരു കിലോയോളം മണ്ണ് ഇയാള് അകത്താക്കും. എന്നിരുന്നാലും ഈ 100-ാം വയസിലും ചുറുചുറുക്കോടെ ജീവിക്കുകയാണ് ഈ വൃദ്ധന്. 11ാമത്തെ വയസ് മുതലാണ് കാരു പാസ്വാന് മണ്ണ് തിന്നാന് ആരംഭിച്ചത്. വീട്ടില് ഭക്ഷണത്തിന് വകയില്ലാതെ ദാരിദ്ര്യം അലട്ടിയ സമയത്താണ് ആദ്യമായി ഇയാള് മണ്ണ് തിന്നത്. പിന്നീടങ്ങോട്ട് അത് ശീലമായി.\nഎന്നാല് മണ്ണ് തിന്നാല് ഉണ്ടാകുന്ന രോഗങ്ങളൊന്നും ഇയാളെ അലട്ടുന്നില്ല. ഇതുവരെ കാര്യമയ അസുഖങ്ങളൊന്നും വന്നിട്ടുമില്ല. എട്ട് ആണ്‍കുട്ടികളും രണ്ട് പെണ്‍കുട്ടികളുമടക്കം പത്ത് പേരുടെ പിതാവാണ് കാരു പാസ്വാന്. അസാധാരണമായ ശീലം കൊണ്ടു നടക്കുന്ന പാസ്വാനെ തേടി ബിഹാര് അഗ്രിക്കള്‍ച്ചര് യൂണിവേഴ്‌സിറ്റിയുടെ അവാര്‍ഡും ഇദ്ദേഹം സ്വന്തമാക്കിയിട്ടുണ്ട്.


ജില്ലാ സെക്രട്ടറിയെയും എം.എല്.എയെയും പ്രതികളാക്കി കൊലക്കേസില് കുറ്റപത്രം സമർപ്പിച്ചതിനു പിന്നാലെ സി.പി.എം നേതാക്കളുടെ ഉറക്കംകെടുത്തുന്നത് നാലു കൊലക്കേസുകള്\nതിരുവനന്തപുരം: സി.പി.എം നേതാക്കളുടെ ഉറക്കംകെടുത്തുന്നത് നാലു കൊലക്കേസുകള്. ലീഗ് പ്രവര്‍ത്തകനായ അരിയില് ഷുക്കൂര് കൊല്ലപ്പെട്ട കേസിലാണ് ജില്ലാ സെക്രട്ടറി പി ജയരാജനെയും ടിവി രാജേഷ് എം.എല്.എയെയും പ്രതിചേര്‍ത്ത് സിബിഐ കുറ്റപത്രം നല്‍കിയത്. എന്നാല് ഇതിനു പിന്നാലെ കതിരൂര് മനോജ്, ഫസല്, ഷുഹൈബ് കൊലക്കേസുകളും തെരഞ്ഞെടുപ്പ് കാലത്ത് സിപിഎം നേതാക്കളെ സംബന്ധിച്ചടുത്തോളം ഡെമോക്ലീസിന്റെ വാളാണ്.\nനേതാക്കൾക്കെതിരായ കുറ്റപത്രം പരിഗണിക്കുമ്പോള് കോടതി ജയരാജന്റെയും രാജേഷിന്റെയും ജാമ്യം റദ്ദാക്കുമോയെന്ന ഭയവും നേതാക്കള്‍ക്കുണ്ട്. നേരത്തെ ജയരാജനെ സിബിഐ അറസ്റ്റ് ചെയ്യുകയും രാജേഷ് കീഴടങ്ങുകയും ചെയ്തിരുന്നു. പിന്നീട് ഇരുവർക്കും ജാമ്യം അനുവദിക്കുകയായിരുന്നു.\nഅതേസമയം ഷുക്കൂര് കൊലക്കേസ് സിബിഐയെ ഏല്‍പ്പിച്ച നടപടി ചോദ്യം പ്രതികള് നല്‍കിയ അപ്പീല് കോടതിയുടെ പരിഗണനയിലാണ്. ഇതില് അനുകൂല തീരുമാനം ഉണ്ടാകുമെന്ന ഏക പ്രതീക്ഷ മാത്രമാണ് ഇപ്പോള് ഈ കേസിൽ സിപിഎമ്മിന് മുന്നിലുള്ളത്.\nഷൂക്കൂര് കൊലക്കേസിലെന്ന പോലെ മറ്റ് മൂന്നു കോസുകളിലും ക്ണ്ണൂര് ജില്ലയിലെ പ്രമുഖ നേതാക്കാളാണ് പ്രതികള്. തെരഞ്ഞെടുപ്പ് അടുത്ത സാഹചര്യത്തില് ന്യൂനപക്ഷവിഭഗത്തില്‍പ്പെട്ട യുവാക്കളുടേതുള്‍പ്പെടെയുള്ള കൊലക്കേസുകൾ പാര്‍ട്ടിക്ക് തിരിച്ചടിയാകുമെന്ന ഭയവും നേതൃത്വത്തിനുണ്ട്.\nനവോത്ഥാന കാമ്പയിനുകളിലൂടെ ന്യൂനപക്ഷത്തെ പാര്‍ട്ടിയോട് അടുപ്പിക്കാനുള്ള ശ്രമം നടക്കുതിനിടയിൽ കൊലക്കേസുകള് വീണ്ടും ഉയര്‍ന്നു വരുന്നത് നേതാക്കളുടെ ഉറക്കം കെടുത്തുന്നതാണ്. അതേസമയം ബിജെപി സിബിഐയെ രാഷ്ട്രീയപ്രേരിതമായി ഉപയോഗിക്കുകയാണെന്ന വാദമുയര്‍ത്തി പ്രതിരോധിക്കാനാണ് സിപിഎം നേതൃത്വം ഇപ്പോള് ശ്രമിക്കുന്നത്.


Kerala governor's Republic Day speech | മുഖ്യമന്ത്രിയെ പിന്തുണച്ച് ഗവർ‌ണർ; പിണറായിയുടെ നേതൃത്വത്തില് കേരളം മികച്ച പുരോഗതി കൈവരിച്ചു! - Malayalam Oneindia\n11 min ago ആരാണ് ബാബാ അഭിരാം ദാസ്? അയോധ്യയുടെ വിധി മാറ്റിയെഴുതിയ ബിഹാറി യുവ സന്യാസി!!\nPublished: January 26 2020, 11:58 [IST]\nതിരുവനന്തപുരം: മുഖ്യമന്ത്രി പിണറായി വിജയനെയും കേരളത്തെയും പുകഴ്ത്തി ഗവർണർ ആരിഫ് മുഹമ്മദ് ഖാൻ. റിപബ്ലിക് ദിന സന്ദേശത്തിലാണ് ഗവർണർ പിണറായി വിജയനെ പുകഴ്ത്തിയത്. സര്‍ക്കാരും ഗവര്‍ണറും തമ്മില് അഭിപ്രായ ഭിന്നത രൂക്ഷമായിരിക്കെയാണ് പിണറായി സർക്കാരിന്റെ നേട്ടങ്ങളെ പുകഴ്ത്തി ഗവർ‌ണർ രംഗത്ത് എത്തിയത് എന്നത് ശ്രദ്ധേയമാണ്.\nറിപ്പബ്ലിക്ദിന സന്ദേശത്തില് എന്ത് പറയുമെന്ന ആകാംക്ഷയോടെ ഏവരും ഉറ്റുനോക്കിയിരിക്കെയാണ് കേരളത്തെ പുകഴ്ത്തി ഗവർണർ സന്ദേശം വായിച്ചത്. ആരോഗ്യ വിദ്യാഭ്യാസ മേഖലയിലെ കേരളത്തിന്‍റെ നേട്ടങ്ങള് ശ്രദ്ധേയമാണെന്ന് ഗവർണർ പറഞ്ഞു. പൗരത്വ നിയമ ഭേദഗതി വിവാദത്തിൽ പരോക്ഷ പരാമര്‍ശങ്ങളും ഗവർണർ ആരോപിച്ചിരുന്നു.\nആരെയും മാറ്റി നിർത്തുന്ന പാരമ്പര്യമില്ല\nജാതിയുടേയോ നിറത്തിന്റെയോ സാമൂഹിക നിലവാരത്തിന്റെയോ പേരിൽ ആരെയും മാറ്റി നിര്‍ത്തുന്ന പാരമ്പര്യമോ രീതിയോ ഇന്ത്യക്കില്ല. വൈവിധ്യത്തെ ആദരിക്കുകയും അംഗീകരിക്കുകയും ചെയ്യുന്ന നാടാണ് ഇന്ത്യയെന്നും ഗവര്‍ണര് പറഞ്ഞു. നിയമസഭ പൌരത്വ നിയമഭേദഗതിക്കെതിരെ പ്രമേയം പാസാക്കിയതോടെയാണ് സര്‍ക്കാരും ഗവര്‍ണറും തമ്മിലുള്ള ബന്ധം വഷളായത്.\nഇന്ത്യയുടെ വൈവിദ്ധ്യത്തിലും സഹിഷ്ണുതയിലും ഊന്നിയ സന്ദേശം\nപൗരത്വ നിയമ ഭേദഗതിക്കെതിരായി നിയമസഭയിൽ പാസാക്കിയ പ്രമേയത്തിലും നിയമം ചോദ്യം ചെയ്ത് സുപ്രീംകോടതിയെ സമീപിച്ച സംസ്ഥാന സര്‍ക്കാര് നടപടിയിലും കടുത്ത അതൃപ്തി ഗവര്‍ണര് പരസ്യമാക്കിയ സാഹചര്യത്തിൽ മുൻപെങ്ങുമില്ലാത്ത വിധം ആകാംക്ഷയോടെയാണ് ഗവര്‍ണറുടെ റിപ്പബ്ലിക് ദിന പ്രസംഗത്തെ ഉറ്റുനോക്കിയിരുന്നത്. വിവാദങ്ങളെ നേരിട്ട് പരാമര്‍ശിക്കാതെ ഇന്ത്യയുടെ വൈവിദ്ധ്യത്തിലും സഹിഷ്ണുതയിലും അഭയാര്‍ത്ഥികൾക്ക് ഇടം നൽകുന്ന പാരമ്പര്യത്തിലും എല്ലാം ഊന്നി നിന്നായിരുന്നു ഗവർണറുടെ പ്രസംഗമെന്നതും ശ്രദ്ധേയമാണ്.\nരണ്ട് പ്രളയത്തെ അതിജീവിച്ച സംസ്ഥാനം\nവിവാദങ്ങൾക്കും ഗവര്‍ണര് സര്‍ക്കാര് തര്‍ക്കത്തിനും ഇടയിൽ മുഖ്യമന്ത്രിയും ഗവര്‍ണറും വേദി പങ്കിടുന്നതും കേരളം ആകാംക്ഷയോടെയാണ് ഉറ്റു നോക്കിയത്. രണ്ട് പ്രളയത്തെ അതിജീവിച്ച സംസ്ഥാനമാണ് കേരളം. ഒരുമിച്ച് നിന്നാണ് പ്രകൃതി ദുരന്തത്തെ കേരളം നേരിട്ടത്. ഖ്യമന്ത്രി പിണറായി വിജയന്റെ നേതൃത്വത്തിൽ നവകേരള നിര്‍മ്മാണം പുരോഗമിക്കുകയാണെന്നും ഗവര്‍ണര് ആരിഫ് മുഹമ്മദ് ഖാൻ സന്ദേശത്തിൽ കൂട്ടിച്ചേർത്തു.\nകേരളം വലിയ നേട്ടങ്ങൾ കൈവരിച്ചു\nഒരുമിച്ച് നിന്നാണ് പ്രകൃതി ദുരന്തത്തെ കേരളം നേരിട്ടത്. മുഖ്യമന്ത്രി പിണറായി വിജയന്റെ നേതൃത്വത്തിൽ നവകേരള നിർമ്മാണം പുരോഗമിക്കുകയാണെന്നും ഗവർണർ വ്യക്തമാക്കി. വിദ്യാഭ്യാസ ആരോഗ്യ മേഖലകളിലും ലിംഗ സമത്വത്തിന്റെ കാര്യത്തിലും വലിയ നേട്ടങ്ങളാണ് കേരളം കൈവരിച്ചിട്ടുള്ളതെന്നും ഗവർണർ പറഞ്ഞു. സുസ്ഥിര വികസനത്തിനും നവീന ആശങ്ങൾ നടപ്പാക്കുന്ന കാര്യത്തിലും കേരളം മാതൃകയാണെന്നും ഗവർണർ കൂട്ടിച്ചേർത്തു.\ngovernor republic day speech kerala government pinarayi vijayan പ്രസംഗം\nKerala governor's Republic Day speech\nStory first published: Sunday, January 26, 2020, 11:58 [IST]


പാവങ്ങളുടെ “ആദിത്യന്“ അസ്തമിച്ചു «eപത്രം – Kerala News – കേരള വാര്‍ത്തകള് – ePathram.com\nപാവങ്ങളുടെ “ആദിത്യന്“ അസ്തമിച്ചു\nനിലമ്പൂര്: ആദിവാസികള്‍ക്കിടയില് ആതുര സേവനം നടത്തി ശ്രദ്ധേയനായ ഡോ. ഷാനവാസ് (36) ഹൃദയാഘാതത്തെ തുടര്‍ന്ന് അന്തരിച്ചു. ഇന്നലെ രാത്രിയില് കോഴിക്കോട്ടു നിന്നും മലപ്പുറത്തെ വീട്ടിലേക്ക് സുഹൃത്തിനൊപ്പം കാറില് സഞ്ചരിക്കവെ അബോധാവസ്ഥയില് ആകുകയായിരുന്നു. ഉടനെ അദ്ദേഹത്തെ എടവണ്ണയിലെ രാജഗിരി ഹോസ്പിറ്റലില് എത്തിച്ചെങ്കിലും ജീവന് രക്ഷിക്കുവാന് ആയില്ല. നിലമ്പൂര് വടപുറം പുള്ളിച്ചോല പി. മുഹമ്മദ് ഹാജിയുടേയും കെ. ജമീലയുടേയും മകനാണ് ഡോ. ഷാനവാസ്. അവിവാഹിതനാണ്. ഡോ. ഷമീല, ഡോ. ഷിനാസ് ബാബു എന്നിവര് സഹോദരങ്ങളാണ്.\nപട്ടിണിയും രോഗങ്ങളും പിടി മുറുക്കിയ ആദിവാസി ഊരുകളില് മരുന്നും ഭക്ഷണവും എത്തിച്ച് ഷാനവാസ് സേവനം അനുഷ്ഠിച്ച് വരികയായിരുന്നു. സൌമ്യവും മാനുഷ്യത്വപരവുമായ പെരുമാ‍റ്റം അദ്ദേഹത്തെ പാവങ്ങളുടെ പ്രിയപ്പെട്ട ഡോക്ടറായി മാറ്റി. ഫേസ്ബുക്കില് ആദിത്യന് എന്ന പേരില് ശ്രദ്ധേയനായിരുന്നു. ആദിവാസികള്‍ക്കു വേണ്ടി ശബ്ദിച്ചതോടെ അധികൃതരുടെ കണ്ണിലെ കരടായി മാറി. ഇടയ്ക്കിടെ ഉള്ള സ്ഥലം മാറ്റങ്ങള്‍ക്കും മറ്റു തരത്തിലുള്ള മാനസിക പീഢനങ്ങള്‍ക്കും വിധേയനായിരുന്നു എന്ന് അദ്ദേഹത്തിന്റെ ഫേസ്ബുക്ക് പോസ്റ്റുകള് സാക്ഷ്യപ്പെടുത്തുന്നു. “ഹൈക്കോടതിയില് ഞാന് എല്ലാ സത്യവും തുറന്നു പറയും” എന്ന പോസ്റ്റ് ആരുടെയൊക്കെയോ കൊള്ളരുതായ്മകള് വെളിപ്പെടുത്തും എന്നതിന്റെ സൂചനയായിരുന്നു. “ഹേ അധികാരികളേ നിങ്ങളുടെ നിരന്തരമായ മാന്‍സിക പീഡനം മൂലം എനിക്കെന്തെങ്കിലും സംഭവിച്ചാല് അതിന്റെ പൂര്‍ണ്ണ ഉത്തരവാദിത്വം നിങ്ങള്‍ക്കായിരിക്കും” എന്ന പോസ്റ്റിട്ട് രണ്ടാം ദിനമാണ് അദ്ദേഹം യാത്രയായത്.\nസോഷ്യല് മീഡിയായിലും നേരിട്ടും നിലക്കാത്ത അനുശോചന പ്രവാഹം തുടരുകയാണ്. നിരന്തരമായ ചൂഷണത്തിനും അവഗണനയ്ക്കും വിധേയരായി ക്കൊണ്ടിരിക്കുന്ന ആദിവാസികള്‍ക്ക് പ്രിയപ്പെട്ട ഡോക്ടറെ മാത്രമല്ല തങ്ങള്‍ക്ക് വേണ്ടി ശബ്ദമുയര്‍ത്തുന്ന വലിയ ഒരു മനുഷ്യനെ കൂടെയാണ് നഷ്ടപ്പെട്ടത്.\nകേരളാ സഹകരണ ബാങ്ക് ചിങ്ങം ഒന്നിന്\nകേരളത്തിന്‍റെ മത സൗഹാർദ്ദം മാതൃക : രാഷ്ട്രപതി\nലാലൂര്; നിരാഹാരം കിടന്ന വേണുവിനെ അശുപത്രിയിലേക്ക് മാറ്റി\nപുറമ്പോക്കില് താമസിക്കുന്നവരെ പുനരധിവസിപ്പിക്കണമെന്ന് ഹൈക്കോടതി\nവായിക്കുക: പീഡനം, സാമൂഹ്യ പ്രവര്‍ത്തനം, സാമൂഹ്യക്ഷേമം\n« നിഷാമിനെതിരെ കാപ്പ ചുമത്താനാകില്ല


തൃശ്ശൂർ പൂരം : തെക്കേ ഗോപുര വാതിൽ തള്ളിത്തുറന്ന് നെയ്തലക്കാവിലമ്മയുടെ പൂര വിളംബരം\nതൃശ്ശൂർ: പൂര വിളംബരത്തോടെ 36 മണിക്കൂർ നീണ്ട തൃശ്ശൂർ പൂരം ചടങ്ങുകൾക്ക് തുടക്കമായി. നെയ്തലക്കാവ് ഭഗവതി തെക്കേ വാതിൽ തള്ളിത്തുറന്നതോടെയാണ് പൂര വിളംബരമായത്. കൊച്ചിൻ ദേവസ്വം ബോർഡിന്റെ കൊമ്പൻ എറണാകുളം ശിവകുമാറാണ് ഇത്തവണയും നെയ്തലക്കാവ് അമ്മയുടെ തിടമ്പേറ്റിയത്. ഇത് രണ്ടാം തവണയാണ് തിടമ്പേറ്റാനുള്ള നിയോഗം എറണാകുളം ശിവകുമാറിനെ തേടിയെത്തുന്നത്.\nനെയ്തലക്കാവിൽ നിന്ന് പുറപ്പെട്ട എഴുന്നള്ളിപ്പ് പടിഞ്ഞോറേ നട വഴിയാണ് വടക്കുംനാഥ ക്ഷേത്രത്തിൽ പ്രവേശിച്ചത്. പ്രദക്ഷിണം വച്ച് പൂരത്തിന് വടക്കുംനാഥന്റെ അനുമതി വാങ്ങിയ ശേഷം തേക്കേ ഗോപുര വാതിൽ തള്ളിത്തുറന്ന് പുറത്തിറങ്ങിയതോടെയാണ് പൂര വിളംബരമായത്. മേളത്തിന്റെ അകമ്പടിയോടെ നിലപാടുതറയിൽ എത്തി മടങ്ങുന്നതാണ് ചടങ്ങ്.വൻ ജനാവലിയെ സാക്ഷി നിർത്തിയാണ് പൂര വിളംബരം നടന്നത്. ഇതോടെ തൃശ്ശൂർ പൂരത്തിന്റെ ചടങ്ങുകൾക്ക് ഔദ്യോഗിക തുടക്കമായി.\nനാളെ രാവിലെ മുതൽ ഘടക പൂരങ്ങൾ എത്തി തുടങ്ങും. കണിമംഗലം ശാസ്താവാണ് ആദ്യം വടക്കുംനാഥ ക്ഷേത്രത്തിലേക്ക് പ്രവേശിക്കുക. പിന്നാലെ മറ്റ് ഘടക പൂരങ്ങളും എത്തും. 11 മണിക്കാണ് തിരുവമ്പാടിയുടെ മഠത്തിൽ വരവ് ചടങ്ങ്. 12 മണിക്ക് 15 ആനകളുമായി പാറമേക്കാവ് വിഭാഗം എഴുന്നള്ളും. തുടർന്ന് രണ്ടരയോടെ ഇലഞ്ഞിത്തറമേളവും വൈകീട്ട് അ‍ഞ്ചരയ്ക്ക് തെക്കോട്ടിറക്കവും നടക്കും. തുടർന്നാണ് എറ്റവും വർണാഭമായ കുടമാറ്റം. ബുധനാഴ്ച പുലർച്ചെ മൂന്നരയ്ക്കാണ് വെടിക്കെട്ട്. കൊവിഡിനെ തുട‍ർന്ന് ഏർപ്പെടുത്തിയ നിയന്ത്രണങ്ങൾക്കൊടുവിൽ രണ്ട് വർഷത്തിന് ശേഷമാണ് തൃശ്ശൂർ പൂരം അതിന്റെ എല്ലാവിധ പ്രാധാന്യത്തോടെയും നടക്കുന്നത്.


Nivin pauli bans cinema jounalists in sets | ന്യൂജൻ താരങ്ങളുടെ താൽപ്പര്യങ്ങളും രീതികളും രീതികളും വേറേ; അവരുടെ ഫസ്റ്റ് ലുക്ക് പോസ്റ്റർപോലും എഫക്ട്സൊക്കെ ചെയ്ത് ഇന്റർനെറ്റിലൂടെ പ്രചരിപ്പിക്കാനാണ് അവർക്കിഷ്ടം; നായകൻ നിവിൻ പോളിയെങ്കിൽ സെറ്റിൽ സിനിമാ മാധ്യമപ്രവർത്തകർക്കും വിലക്ക്; കൈമലർത്തി സംവിധായകനും നിർമ്മാതാവും - MarunadanMalayalee.com\nAugust 19, 201711:14 PM IST Permalink\nനിവിൻ പോളിയെ വിമർശിച്ച് നാന സിനിമാ വാരിക. നാനയുടെ ഫേസ്‌ബുക്ക് പേജിലാണ് ദീർഘമായ കുറിപ്പുള്ളത്. ശ്യാമപ്രസാദ് സംവിധാനം ചെയ്യുന്ന പുതിയ ചിത്രമായ ഹേ ജൂഡിന്റെ ലൊക്കേഷനിൽ വാരികയുടെ പ്രതിനിധികളെ ക്ഷണിച്ചു വരുത്തി അപമാനിച്ചു എന്ന രീതിയിലാണ് പോസ്റ്റ്\n'' രണ്ടാഴ്ച മുമ്പാണ് ടൈറ്റസ് വർഗ്ഗീസ് വിളിച്ചത്. ടൈറ്റസിനെ ഞങ്ങളറിയും. കൊല്ലത്തുകാരനാണ്. സിനിമാപ്രവർത്തകനും.\nനിവിൻപോളിയെ നായകനാക്കി ശ്യാമപ്രസാദ് സംവിധാനം ചെയ്യുന്ന ഹേ ജൂഡിന്റെ ഷൂട്ടിങ് എറണാകുളത്തേയ്ക്ക് ഷിഫ്റ്റ് ചെയ്തുവെന്നും അത് കവർ ചെയ്യാൻ എത്തണമെന്നും ആവശ്യപ്പെട്ടാണ് ടൈറ്റസ് വിളിച്ചത്. ചിത്രത്തിൽ നിവിന്റെ നായികയായി അഭിനയിക്കുന്ന തൃഷയും രണ്ടുദിവസത്തെ വർക്കിനായി എത്തുന്നുണ്ടെന്നും അവർ കൂടിയുള്ള ദിവസം വന്നാൽ നന്നായിരിക്കുമെന്നും അദ്ദേഹം പറഞ്ഞു. നിർമ്മാതാവ് അനിൽ അമ്പലക്കര പറഞ്ഞിട്ടാണ് വിളിക്കുന്നതെന്നും ടൈറ്റസ് കൂട്ടിച്ചേർത്തു. ചിത്രത്തിന്റെ മീഡിയ കോ-ഓർഡിനേറ്ററാണ് ടൈറ്റസ്. സ്ഥിരീകരണത്തിനായി ഞങ്ങൾ അനിലിനെ തന്നെ നേരിട്ട് വിളിച്ചു. ഫോൺ റിങ് ചെയ്യുന്നുണ്ട്. എടുക്കുന്നില്ല. രണ്ട് ആവർത്തിയായപ്പോൾ ആ ശ്രമം തന്നെ ഉപേക്ഷിച്ചു. എന്നാൽ അടുത്തദിവസം രാവിലെ അനിൽ ഞങ്ങളെ തിരിച്ചുവിളിച്ചു. ഞങ്ങൾ വിശദമായി കാര്യങ്ങൾ ചോദിച്ചറിഞ്ഞു. സിനിമയുടെ രണ്ട് ഷെഡ്യൂൾ കഴിഞ്ഞെന്നും ഇനി മീഡിയയെ കവർ ചെയ്യാൻ അനുവദിക്കുകയാണെന്നുമാണ് അനിൽ ആമുഖമായി പറഞ്ഞത്.\n'ഓഗസ്റ്റ് എട്ടും ഒമ്പതും തീയതികളിലാണ് തൃഷയുള്ളത്. നിങ്ങൾ ആ ദിവസങ്ങളിൽ വന്നാൽ ഞാനും അവിടെയുണ്ടാകും. എല്ലാ സൗകര്യങ്ങളും ചെയ്തുതരാം.' അനിൽ വാഗ്ദാനം ചെയ്തു.\nഏഴാം തീയതിതന്നെ ഞങ്ങൾ എറണാകുളത്തെത്തി. ഷൂട്ടിങ് ലൊക്കേഷൻ ചെറായി ബീച്ചാണ്. എറണാകുളത്തുനിന്ന് മുപ്പത് കിലോമീറ്ററോളം യാത്ര തന്നെയുണ്ട് ചെറായിയിലേക്ക്.\nഅടുത്തദിവസം രാവിലെ തന്നെ ഞങ്ങൾ ചെറായിയിലേക്ക് പോയി. പത്തുമണിയായപ്പോൾ ലൊക്കേഷനിലെത്തി.\nകാറ്റാടി മരങ്ങൾ നിറഞ്ഞ വിശാലമായ കടൽത്തീരം. അവിടെ മനോഹരമായൊരു സെറ്റ് തീർത്തിരിക്കുന്നു. വിവാഹവേദിയുടെ കെട്ടും മട്ടും അലങ്കാരങ്ങളും.\nഷൂട്ടിങ് ആരംഭിച്ചിട്ടില്ല. കടലിനഭിമുഖമായി ഒരു കസേരയിൽ ശ്യാമപ്രസാദ് ഇരിക്കുന്നു. ലൗഡ് സ്പീക്കറിലൂടെ ഒഴുകിയെത്തുന്ന ഒരു ബാന്റ് മ്യൂസിക് ആസ്വദിക്കുകയാണ് അദ്ദേഹം.\nഞങ്ങളെ കണ്ടപ്പോൾ ശ്യാം പാട്ടിന്റെ ലഹരിയിൽ നിന്നുണർന്നു. പിന്നെ ഹസ്തദാനത്തോടെ ഹാർദ്ദവമായ സ്വീകരണം.\nസിനിമയുടെ വിശേഷങ്ങൾ പറഞ്ഞിരുന്നു. ഗോവയിൽ ഷൂട്ട് ചെയ്യേണ്ടിയിരുന്ന ഗാനരംഗമായിരുന്നു എന്നും അവിടെ മഴക്കാലമെത്തിയതോടെ ഇങ്ങോട്ടേയ്ക്ക് ഷിഫ്റ്റ് ചെയ്യേണ്ടി വന്നു എന്നുമാണ് ശ്യാം പറഞ്ഞത്.\nഇതിനിടെ അനിൽ അമ്പലക്കരയും എത്തി. കൊട്ടാരക്കര ഗണപതി ക്ഷേത്രത്തിൽനിന്നുള്ള ഉണ്ണിയപ്പവുമായിട്ടാണ് വരവ്. അത് ലൊക്കേഷനിലുള്ള എല്ലാവർക്കുമായി വിതരണം ചെയ്തു. അനിൽ നിറഞ്ഞ സന്തോഷത്തിലായിരുന്നു. തൃഷയുടെ പടമെടുക്കാനുള്ള സൗകര്യം അവരുടെ മാനേജരോട് പറഞ്ഞ് ഏർപ്പാട് ചെയ്തിട്ടുണ്ടെന്നും അനിൽ ഞങ്ങളെ ഓർമ്മിപ്പിച്ചുകൊണ്ടേയിരുന്നു.\nപന്ത്രണ്ട് മണിയായി ഷൂട്ടിങ് ആരംഭിക്കാൻ. ആദ്യമെത്തിയത് തൃഷയായിരുന്നു. ഒരു ചുവന്ന ഗൗണായിരുന്നു അവർ ധരിച്ചിരുന്നത്. പിന്നാലെ നിവിനുമെത്തി.\nഒരു ബ്രേക്കിനിടെ നാനയുടെ ഫോട്ടോഗ്രാഫർ, നിവിന്റെ പടമെടുക്കാൻ ഒരുങ്ങി. പെട്ടെന്ന് നിവിൻ വിലക്കി.\n'ചേട്ടാ പടത്തിന്റെ ഒരു സ്റ്റിൽസുപോലും ഇതുവരെ കൊടുത്തിട്ടില്ല. അതുകൊണ്ട് പടമെടുക്കരുത്.'\nഅദ്ദേഹം ക്യാമറ താഴ്‌ത്തി. അൽപ്പം നിരാശയോടെ.\nനിർമ്മാതാവ് അനിൽ തൊട്ടടുത്തുണ്ട്. നിവിന്റെ നിസ്സഹകരണം അറിഞ്ഞ് അദ്ദേഹത്തിന്റെ മുഖത്തും കരിനിഴൽ വീണു.\nഒരൽപ്പം കഴിഞ്ഞില്ല. ഞങ്ങളുടെ അടുത്തേയ്ക്ക് തൃഷയുടെ മാനേജർ എത്തി. തൊട്ടുമുമ്പുവരെയും അയാൾ തൃഷയ്ക്കും നിവിനുമൊപ്പമുണ്ടായിരുന്നു. വന്നപാടെ അയാൾ ശബ്ദം താഴ്‌ത്തി പറഞ്ഞു.\n'നിവിനും തൃഷയും ഒരുമിച്ച് ഒരു തീരുമാനമെടുത്തിരിക്കുകയാണ്. ഈ സിനിമയുടെ ഫസ്റ്റ് ലുക്ക് പോസ്റ്റർ ഇതേവരെ പുറത്തിറങ്ങിയിട്ടില്ല. അതിറങ്ങിയ ശേഷം, അവർ ഒരുമിച്ചുള്ള പടം പുറത്തുവിട്ടാൽ മതിയെന്നാണ് പറയുന്നത്. എന്നുമാത്രമല്ല തൃഷ അണിഞ്ഞിരിക്കുന്ന ഗൗണും അത്ര നല്ലതല്ല. ചുണ്ടിൽ ആവശ്യത്തിലധികം ലിപ്സ്റ്റിക്കുമുണ്ട്. അതുകൊണ്ട് പടമെടുക്കരുത്.'\nഞങ്ങൾ ഒന്നും മിണ്ടിയില്ല. പകരം വിവരം സംവിധായകനെ ധരിപ്പിക്കാൻ തീരുമാനിച്ചു. ഞങ്ങൾക്കൊപ്പം നിർമ്മാതാവ് അനിലും വന്നു. ശ്യാമപ്രസാദിനെകണ്ട് കാര്യം പറഞ്ഞു.\n'ഇന്നത്തെ തലമുറയല്ലേ. അവർക്ക് ചില താൽപ്പര്യങ്ങളും രീതികളുമുണ്ട്. അവരുടെ ഫസ്റ്റ് ലുക്ക് പോസ്റ്റർപോലും എഫക്ട്സൊക്കെ ചെയ്ത് ഇന്റർനെറ്റിലൂടെ പ്രചരിപ്പിക്കാനാണ് ഇഷ്ടം. എങ്കിലും നമുക്കൊന്ന് വെയിറ്റ് ചെയ്യാം. അവർ ഒന്ന് സെറ്റിലാകട്ടെ.' ശ്യാം പറഞ്ഞു.\nഞങ്ങൾ കാത്തിരുന്നു. സമയം പോകുന്നതല്ലാതെ തീരുമാനങ്ങളൊന്നുമുണ്ടാകുന്നില്ല. ഞങ്ങൾ വീണ്ടും ശ്യാമിനെ സമീപിച്ചിട്ടുപറഞ്ഞു.\n'നിവിനോട് നേരിട്ട് കാര്യങ്ങൾ ചോദിക്കാൻ പോകുകയാണ്. എന്നിട്ടെന്ത് വേണമെന്ന് തീരുമാനിക്കാം.' ശരിയെന്ന് ശ്യാമും പറഞ്ഞു.\nനിവിനെ കണ്ട് ഫോട്ടോയെടുക്കാൻ കഴിയുമോയെന്ന് തിരക്കി. അപ്പോൾ നിവിന്റെ മറുപടി ഇങ്ങനെ.\n'ഫസ്റ്റ് ലുക്ക് പോസ്റ്റർ ഇറങ്ങിയിട്ട് ഞങ്ങൾ ഒരുമിച്ചുള്ള ഫോട്ടോ വന്നാൽ മതിയെന്നുള്ളത് ഡയറക്ടറുടെ തീരുമാനമാണ്.'\nഞങ്ങൾ പിന്നെ തർക്കിക്കാനൊന്നും നിന്നില്ല. ശ്യാമിനെകണ്ട് കാര്യം പറയുകയായിരുന്നു.\n'ഡയറക്ടർ സമ്മതിക്കുന്നില്ലെന്നാണല്ലോ നിവിൻ പറഞ്ഞത്.'\n'ഞാനങ്ങനെപറഞ്ഞിട്ടില്ല. പക്ഷേ എന്തുചെയ്യാൻ പറ്റും. ഇന്നത്തെ കുട്ടികൾ അങ്ങനെയായിപ്പോയില്ലേ? അവർക്കൊപ്പം ഞാനും നിൽക്കുന്നുണ്ടെന്നൊരു തോന്നൽ ഉണ്ടാക്കണമല്ലോ.' നിസ്സഹായത നിറഞ്ഞതായിരുന്നു ശ്യാമപ്രസാദിന്റെ മറുപടി.\nപിന്നൊരു കലഹത്തിന് ഞങ്ങളും നിന്നില്ല. സന്തോഷപൂർവ്വം അവിടെനിന്ന് യാത്ര പറഞ്ഞിറങ്ങി.\nകഴിഞ്ഞയാഴ്ച ശ്യാമപ്രസാദ് സംവിധാനം ചെയ്യുന്ന ഹേ ജൂഡിന്റെ സെറ്റ് കവറേജ് ചെയ്യാൻ പോയ ഞങ്ങൾക്ക് നേരിട്ട അനുഭവമാണ് ഒരൽപ്പംപോലും നിറം കലരാതെ പറഞ്ഞത്. മാധ്യമപ്രവർത്തകരുടെ തൊഴിലിടങ്ങളിൽപോലും അവരെ ജോലി ചെയ്യാൻ അനുവദിക്കാത്തവിധം നമ്മുടെ ന്യൂജനറേഷൻ താരങ്ങൾ വളർന്നിരിക്കുന്നു. അവരുടെ കപടമുഖത്തിന്റെ മറ്റൊരു നേർസാക്ഷ്യമാണ് ഇത്.\nആദ്യം ഫോട്ടോയെടുക്കരുതെന്ന് ഫോട്ടോഗ്രാഫറെ വിലക്കുന്ന നിവിൻ അതിന് കാരണമായി പറഞ്ഞത് ചിത്രത്തിന്റെ സ്റ്റിൽസുകളൊന്നും പുറത്തുപോയിട്ടില്ലെന്നാണ്. എന്നാൽ സത്യം അതല്ല. അതിന്റെ തലേദിവസം തന്നെ നാനയടക്കമുള്ള പത്രമാധ്യമങ്ങളിലേക്ക് ഹേ ജൂഡിന്റെ ചിത്രങ്ങളും മാറ്ററുകളും പി.ആർ.ഒ വഴി എത്തിയിരുന്നു. കഴിഞ്ഞയാഴ്ച അത് അച്ചടിച്ചുവരികയും ചെയ്തു.\nഇതും പോരാഞ്ഞിട്ടാണ് നിവിൻ, തൃഷയുടെ മാനേജരെ ദൂതനായി ഞങ്ങളുടെ അടുത്തേയ്ക്ക് അയച്ചത്. തൃഷയും നിവിനും കൂടി ചേർന്നെടുത്ത തീരുമാനമെന്ന നിലയ്ക്കാണ് അയാൾ ഞങ്ങളോട് കാര്യങ്ങൾ പറഞ്ഞതും. ഫസ്റ്റ് ലുക്ക് പോസ്റ്റർ വന്നശേഷം അവരുടെ പടമെടുത്താൽ മതിയത്രെ.\nപിന്നീട് ഇത് ക്ലാരിഫൈ ചെയ്യാൻ ചെന്ന ഞങ്ങളോട് നിവിൻ പറഞ്ഞത് സംവിധായകൻ സമ്മതിക്കാത്തതുകൊണ്ട് ഫോട്ടോയ്ക്ക് പോസുചെയ്യുന്നില്ലെന്നാണ്.\nഅക്കാര്യം പിന്നീട് ശ്യാം തന്നെ നിഷേധിച്ചതോടെ പുറത്തുവന്നത് നിവിൻ എന്ന കലാകാരന്റെ ഇരട്ടമുഖമാണ്.\nസത്യത്തിൽ ഫോട്ടോയ്ക്ക് പോസ് ചെയ്യില്ലെന്ന് തൃഷ പറഞ്ഞില്ല. നിർമ്മാതാവ് പറഞ്ഞതനുസരിച്ച് അവർ ഫോട്ടോയെടുക്കാൻ തയ്യാറുമായിരുന്നു. പക്ഷേ തൃഷയുടെ മനസ്സ് മാറ്റിച്ചത് ആരായിരുന്നു?\nഅടുത്തിടെ ഈ താരം തന്നെ നിർമ്മിച്ച ഒരു ചിത്രമുണ്ട് 'ഞണ്ടുകളുടെ നാട്ടിൽ ഒരിടവേള.' അതിൽ ഈ നടന്റെ അമ്മ വേഷം ചെയ്തത് ശാന്തികൃഷ്ണയാണ്. ആ ചിത്രത്തിന്റെ ഷൂട്ടിങ് കഴിഞ്ഞ നാളിൽ ഒരിക്കൽ ശാന്തികൃഷ്ണയെ കാണാൻ ഞങ്ങൾ പോയി. ഫോട്ടോഷൂട്ടിന്റെ കാര്യം ചർച്ചാവിഷയമായപ്പോൾ അവർ പറഞ്ഞത് 'ഈ സിനിമ റിലീസായതിന് ശേഷം മാത്രം ഫോട്ടോയ്ക്ക് പോസ് ചെയ്യാവൂ എന്ന് നിവിന്റെ കർശന നിർദ്ദേശമുണ്ടെന്നാണ്.'\nഉന്നതശീർഷരായ കലാകാരന്മാരും അവരുടെ ഉയർന്ന മനസ്സും അവരുടെ അക്ഷീണപ്രയത്നവും കൊണ്ട് കെട്ടിപ്പടുത്ത ഒരു മഹാസാമ്രാജ്യത്തിലെ അണുമാത്രമാണ് നടന്മാർ. അതിനുമേൽ ഒരു വിശേഷപ്പെട്ട സർവ്വാധികാരവും ആർക്കും തീറെഴുതി കൊടുത്തിട്ടില്ല.\nസെറ്റ് കവർ ചെയ്യേണ്ട എന്ന തീരുമാനം ശ്യാമിനും ഉണ്ടായിരുന്നില്ല. കാരണം അങ്ങനെയൊരു ഉദ്ദേശം അദ്ദേഹത്തിനുണ്ടായിരുന്നെങ്കിൽ അത് മുൻകൂട്ടി ഞങ്ങളോട് പറയുമായിരുന്നു. ഞങ്ങൾക്ക് അതിന് അനുഭവവുമുണ്ട്. അദ്ദേഹത്തിന്റെ ഒട്ടുമിക്ക സിനിമകളും കവർ ചെയ്യാനനുവദിച്ച സംവിധായകനാണദ്ദേഹം. ആകെ ഒരു നിയന്ത്രണം പറഞ്ഞത് 'ഒരേ കടൽ', 'അകലേ' എന്നീ രണ്ട് സിനിമകളുടെ ലൊക്കേഷനിൽ എത്തിയപ്പോൾ മാത്രമായിരുന്നു.\nഈ കുലീനത്വം കാണിച്ച ശ്യാം പോലും നിവിന് മുന്നിൽ കീഴടങ്ങുന്നതുകണ്ടപ്പോൾ സഹതാപമാണ് തോന്നിയത്. ഒരു സിനിമയുടെ അന്തിമവാക്ക് എന്നും സംവിധായകൻ തന്നെയായിരിക്കണം. അയാളുടെ തീരുമാനങ്ങളും ഇഷ്ടങ്ങളും വേണം അവിടെ നടപ്പിലാക്കാൻ.\nഇനി ഇതിന് എല്ലാത്തിനും മുകളിൽ ഒരാളുണ്ട്. പണ്ട് മുതലാളിമാർ എന്ന ആദരവോടെ, വിശിഷ്ടമായ സ്ഥാനം നൽകി മലയാളസിനിമയെന്നല്ല ആ ഇൻഡസ്ട്രി മുഴുവനായും അംഗീകരിച്ച് ബഹുമാനിച്ചിരുന്ന ഒരു കൂട്ടരുണ്ട്- നിർമ്മാതാക്കൾ. അവരെപ്പോലും നിശബ്ദരാക്കാൻ പാകത്തിൽ ഒരു നടൻ വളർന്നുവെങ്കിൽ അതൊരു ആപൽസൂചനയാണ്. അത്തരക്കാർ മലയാളസിനിമയ്ക്ക് ഒരു ശാപവുമാണ്.''\nഗോവയിലും കേരളത്തിലുമായി ചിത്രീകരിക്കുന്ന ഹേയ് ജൂഡ് എന്ന സിനിമയിൽ നിവിൻ പോളിയും തൃഷയുമാണ് കേന്ദ്രകഥാപാത്രങ്ങൾ. ഫസ്റ്റ് ലുക്ക് പുറത്തുവരുന്നത് വരെ ബോളിവുഡിൽ ഉൾപ്പെടെ പ്രധാന കഥാപാത്രങ്ങളുടെ ലുക്കും ചിത്രങ്ങളും പുറത്തുവിടാറില്ല. ഫസ്റ്റ് ലുക്ക് പുറത്തുവരാത്തതിനാൽ തൃഷയ്ക്കൊപ്പമുള്ള ചിത്രം അതിനു ശേഷം പുറത്തുവിട്ടാൽ മതിയെന്നാണ് തീരുമാനമെന്ന് നിവിൻ പറഞ്ഞതായി വാരിക പറയുന്നു. എന്നാൽ ഹേയ് ജൂഡ് ലൊക്കേഷൻ ചിത്രങ്ങൾ നേരത്തെ പുറത്തുവന്നിരുന്നുവെന്നും നാന തന്നെ പല ചിത്രങ്ങളും നൽകിയെന്നുമാണ് വാരികയുടെ വിശദീകരണം\nജോർദാൻ എയർപോർട്ട് അടച്ചതോടെ ആട് ജീവിതത്തിന്റെ ലൊക്കേഷനിലുള്ളവർക്ക് തിരിച്ചുവരാനാകാത്ത അവസ്ഥ; പൃഥ്വിക്കൊപ്പം അഭിനയിക്കുന്ന വിദേശ നടനെ 14 ദിവസത്തേക്ക് ക്വാറന്റൈൻ ചെയ്തതുകൊറോണയെന്ന സംശയത്തെ തുടർന്ന്; നിരീക്ഷണത്തിലുള്ളത് ഡോ. താലിബ് അൽ ബലൂഷി; ആട് ജീവിതം ഷൂട്ടിന് മുടക്കമില്ലെന്നും പൃഥ്വിയും കൂട്ടരും സുരക്ഷിതരെന്നും നടന്റെ പ്രതികരണം; സുരക്ഷിതനെന്ന് ആരോധകരോട് പങ്കുവച്ച പൃഥ്വിയുടെ ഇൻസ്റ്റ പോസ്റ്റും; കൊറോണയിൽ ആട് ജീവിതവും ആശങ്കയിൽ


Google ലാബുകളിൽ നിന്നുള്ള Google റീഡർ | Martech Zone\nഞായറാഴ്ച, ജൂലൈ XXX, 23 തിങ്കളാഴ്ച, ആഗസ്റ്റ് ക്സനുമ്ക്സ, ക്സനുമ്ക്സ Douglas Karr\nഇത് വളരെ വൈകിപ്പോയി, ഞാൻ ശരിക്കും ഉറങ്ങണം. പക്ഷെ ഞാനല്ല. ഞാൻ ഇത് Google- ൽ കുറ്റപ്പെടുത്തുന്നു. Google Analytics- ൽ എന്റെ ബ്ലോഗിനെ പരാമർശിക്കുന്ന ചില ലിങ്കുകൾ ഞാൻ പരിശോധിച്ചുകൊണ്ടിരുന്നു: http://www.google.com/reader/view/\nലിങ്ക് എന്താണെന്ന് കാണാൻ ഞാൻ തീരുമാനിച്ചു, അതിനാൽ ഞാൻ അത് എന്റെ വിലാസ ബാറിൽ എറിഞ്ഞു. ഞാൻ ചെയ്തതിൽ എനിക്ക് സന്തോഷമുണ്ട്! ഗൂഗിൾ വളരെ ചെറിയ വെബ് അധിഷ്ഠിത ഫീഡ് റീഡർ നിർമ്മിച്ചു. ഞാൻ എല്ലാ ദിവസവും പരിശോധിക്കുന്ന എല്ലാ ബ്ലോഗുകളിലേക്കും എന്റെ എല്ലാ സബ്സ്ക്രിപ്ഷനുകളും ഇടുന്നു. ബാക്കിയുള്ളവ Google ചെയ്യുന്നു. ഏത് എൻ‌ട്രികളാണ് ഞാൻ വായിച്ചതെന്നും ഏതൊക്കെ എൻ‌ട്രികളാണ് ഉള്ളതെന്നും ഇത് ട്രാക്ക് ചെയ്യുന്നു. എന്റെ ഫീഡുകൾ ലേബൽ ചെയ്യാനും ഇത് എന്നെ അനുവദിക്കുന്നു. നിങ്ങളുടെ ഫീഡുകൾ‌ക്കായുള്ള ഒരു വർ‌ഗ്ഗീകരണ സംവിധാനമാണിത്. നിങ്ങൾക്ക് ശരിക്കും ഇഷ്ടമുള്ള എൻ‌ട്രികളിൽ ഒരു നക്ഷത്രം എറിയാനും കഴിയും.\nജോലിസ്ഥലത്തും വീട്ടിലും ഞാൻ വായിച്ചതിനാൽ ഒരു വെബ് അധിഷ്‌ഠിത ഫീഡ്‌റീഡർ എനിക്ക് മികച്ചതാണ്. ശരി, മോശമല്ല. നിങ്ങൾ പറയുന്ന വളരെ ശ്രദ്ധേയമായ ഒന്നും തന്നെയില്ല…\nഎന്നാൽ ഞാൻ “പങ്കിടുക” ക്ലിക്കുചെയ്‌തു. വളരെ മധുരം !!! ഒരു ചെറിയ ജാവാസ്ക്രിപ്റ്റ് മാജിക്ക് ഉപയോഗിച്ച്, എന്റെ സൈഡ്ബാറിൽ ഇപ്പോൾ എന്റെ ടോപ്പ് ടെൻ ഉണ്ട് (വലതുവശത്ത് നോക്കുക). ഒരു 'സ്റ്റാർ' ഉപയോഗിച്ച് ഞാൻ വായിച്ച പോസ്റ്റുകൾ സൂചിപ്പിക്കുമ്പോൾ, അവ എന്റെ ടോപ്പ് ടെനിൽ യാന്ത്രികമായി ദൃശ്യമാകും! അത് വളരെ രസകരമാണ്.\nഞാൻ ഇന്ന് ഫ്രീക്കണോമിക്സും ലോംഗ് ടെയിലും തിരഞ്ഞെടുത്തു, പക്ഷേ അവയിൽ ആരംഭിച്ചിട്ടില്ല. ഞാൻ നാളെ അവയിൽ ഉണ്ടാകും!\nശരി, നിങ്ങൾ എന്നെ കണ്ടെത്തി. ഇപ്പോൾ എനിക്ക് Google റീഡർ പരിശോധിക്കേണ്ടതുണ്ട്!\nഏപ്രിൽ 21, 2007- ൽ 4: 02 AM\nകാണാം… നന്ദി, അത്തരം പോസിറ്റീവ് അഭിപ്രായങ്ങൾ ലഭിക്കുന്നത് വളരെ മികച്ചതാണ് .:\n[URL = http: //www.macronet.org/cgi-bin/netforum/cafb/a/3–23] റെപ്ലിക്ക വാച്ചുകൾ [/ URL] [URL = http: //www4.gu.edu.au/cgi- bin / netforum / artspg /a/ 3–2] അൾട്രാം ഓൺ‌ലൈൻ വാങ്ങുക [/ URL] [URL = http: //www.usawaterways.com/cgi-bin/netforum/nashbridge/a/3–29] വിക്കോഡിൻ ഓൺ‌ലൈൻ [/ URL] [URL = http: //www.macronet.org/cgi-bin/netforum/cafb/a/3–24] ഫാക്‌സിംഗ് പേഡേ ലോണുകളൊന്നുമില്ല [/ URL] [URL = https: //itc.utk.edu/ cgi-bin / netforum / theatre100 /a/ 3–22] റെപ്ലിക്ക ഹാൻഡ്‌ബാഗുകൾ [/ URL] [URL = http: //www.usawaterways.com/cgi-bin/netforum/nashbridge/a/3–30] ഫ്രണ്ട്‌ലൈൻ പ്ലസ് നായ്ക്കൾ [/ URL] [URL = https: //itc.utk.edu/cgi-bin/netforum/theatre100/a/3–21] സ B ജന്യ മോശം ക്രെഡിറ്റ് വ്യക്തിഗത വായ്പകൾ [/ URL]\nഫാക്സ് പേഡേ ലോണുകളൊന്നുമില്ല സ B ജന്യ മോശം ക്രെഡിറ്റ് വ്യക്തിഗത വായ്പകൾ റെപ്ലിക്ക ഹാൻഡ്‌ബാഗുകൾ വികോഡിൻ ഓൺലൈൻ റെപ്ലിക്ക വാച്ചുകൾ നായ്ക്കൾക്കായി അൾട്രാം ഓൺലൈൻ ഫ്രണ്ട് ലൈൻ പ്ലസ് വാങ്ങുന്നു\nഏപ്രിൽ 21, 2007- ൽ 10: 01 PM\nനിങ്ങൾ‌ക്കത് ധരിക്കാൻ താൽ‌പ്പര്യമുണ്ടെങ്കിൽ, ഫയർഫോക്സിനായി സ്റ്റൈലിഷ് പ്ലഗിൻ ഡ download ൺലോഡ് ചെയ്ത് ഈ തീം ഇൻസ്റ്റാൾ ചെയ്യുക - വൗ!


നിവിൻ പോളിയെ പോലെ വൈബ് ഉള്ള ഒരാളെ കെട്ടണം, ഗായത്രി സുരേഷ്.\nപ്രേക്ഷകർക്ക് വളരെയധികം സുപരിചിതയായ താരമാണ് ഗായത്രി സുരേഷ്. കൂടുതലായും ട്രോളികളിലൂടെയാണ് നടി ശ്രദ്ധിക്കപ്പെടുന്നത്. താരത്തിന്റെ മുഖങ്ങളെല്ലാം വൈറലായി മാറുകയും ചെയ്യും. ഇപ്പോൾ സോഷ്യൽ മീഡിയയിൽ വൈറലാകുന്നത് അഭിമുഖത്തെ കുറിച്ച് താരം പറയുന്നതാണ്. ഗായത്രി സുരേഷ് പറയുന്ന ചില വാക്കുകൾ ആണ്. സിനിമയിൽ പ്രണവ് മോഹൻലാലിൻറെ അല്ലാതെ മറ്റൊരാളിനോട് ക്രഷ് തോന്നുകയാണെങ്കിൽ അത് ആരായിരിക്കും എന്ന് ചോദിച്ചപ്പോൾ നിവിൻപോളി എന്നാണ് ഗായത്രി സുരേഷ് മറുപടി നൽകുന്നത്.\nനിവിൻ പൊളി ഒരു നല്ല മനുഷ്യനാണെന്നും വളരെ വൈബ് ഉള്ള ഒരു വ്യക്തിയാണെന്ന് ഒക്കെയാണ് ഗായത്രി സുരേഷ് പറയുന്നത്.അതോടൊപ്പം വിവാഹജീവിതത്തിൽ ആണോ ലിവിങ് റിലേഷൻ ആണോ കൂടുതൽ താല്പര്യമെന്നു ചോദിച്ചപ്പോൾ തനിക്ക് വിവാഹജീവിതത്തിന് താൽപര്യമെന്നും ഗായത്രി സുരേഷ് പറയുന്നുണ്ട്. വിവാഹജീവിതത്തിൽ കുറച്ച് നിയമങ്ങളുണ്ട്. ഞാനൊരു ഭാര്യയാണ് ഞാൻ ഒരു അമ്മയാണ് എന്നൊക്കെ തോന്നും\n. അങ്ങനെ പെട്ടെന്ന് അങ്ങ് വിട്ടു പോകാൻ തോന്നില്ല. എന്നാൽ ലിവിംഗ് ടുഗതർ ആകുമ്പോൾ അത് അങ്ങനെയല്ല എന്നും ഗായത്രി സുരേഷ് പറയുന്നുണ്ട്. ഒരു നല്ല ഭാര്യ എങ്ങനെ ആവണം എന്ന് ചോദ്യത്തിൽ എല്ലാ കാര്യങ്ങൾക്കും പെട്ടെന്ന് തർക്കുത്തരം പറയുന്ന ഒരാൾ ഒന്നും ആവരുത് എന്നും എന്നാൽ ആവശ്യമുള്ളത് പ്രതികരിക്കുകയും വേണമെന്നാണ് ഗായത്രി സുരേഷ് പറയുന്നത്. എനിക്ക് അത്യാവശ്യം കുക്കിംഗ് അറിയാമെന്നും വ്യക്തമാക്കുന്നുണ്ട്.


ഗുജറാത്ത് തീരത്ത് ഉപേക്ഷിച്ച നിലയിൽ ബോട്ടുകൾ; ദക്ഷിണേന്ത്യയിൽ ഭീകരാക്രമണ സാധ്യത; അതീവ ജാഗ്രതാ നിർദേശം - BIGNEWSLIVE | Latest Malayalam News\nഗുജറാത്തിൽ നിന്ന് ഉപേക്ഷിച്ച ബോട്ടുകൾ കണ്ടെത്തിയെന്നും മുൻകരുതൽ നടപടികൾ സ്വീകരിച്ചതായും സൈന്യം\nന്യൂഡൽഹി: ഗുജറാത്തിലെ സിർക്രിക്കിൽ നിന്ന് ഉപേക്ഷിച്ച നിലയിൽ ബോട്ട് കണ്ടെത്തിയതോടെ ജാഗ്രതാനിർദേശം നൽകി ഇന്റലിജൻസ് ബ്യൂറോ. ദക്ഷിണേന്ത്യയിൽ ഭീകരാക്രമണ സാധ്യതയുണ്ടെന്നാണ് സൈന്യം പുറത്തുവിടുന്ന സൂചനകൾ. കരസേനാ ദക്ഷിണേന്ത്യൻ കമാൻഡന്റ് ലഫ്. ജനറൽ എസ്‌കെ സൈനി ആണ് ഭീകരാക്രമണ സാധ്യതയെക്കുറിച്ച് മുന്നറിയിപ്പ് നൽകിയത്. ഗുജറാത്തിൽ നിന്ന് ഉപേക്ഷിച്ച ബോട്ടുകൾ കണ്ടെത്തിയെന്നും മുൻകരുതൽ നടപടികൾ സ്വീകരിച്ചതായും സൈന്യം വ്യക്തമാക്കി.\nജയ്‌ഷെ മുഹമ്മദ് തലവനും ആഗോളഭീകരനുമായ മസൂദ് അസറിനെ പാകിസ്താൻ അതീവ രഹസ്യമായി ജയിൽമോചിതനാക്കിയെന്നും രാജ്യമെമ്പാടും പാകിസ്താൻ വലിയ ഭീകരാക്രമണങ്ങൾക്ക് പദ്ധതിയിടുകയാണെന്നും ഇന്റലിജൻസ് ബ്യൂറോ നേരത്തെ മുന്നറിയിപ്പ് നൽകിയിരുന്നു. ജമ്മു കശ്മീരിന്റെ പ്രത്യേകപദവി എടുത്തുകളഞ്ഞതാണ് പാകിസ്താനെ പ്രകോപിപ്പിച്ചിരിക്കുന്നത്. ഇതോടെ ഇന്ത്യയിലൊട്ടൊ ഭീകരാക്രമണം നടത്താനാണ് പാകിസ്താന്റെ പദ്ധതികളെന്നാണ് സൂചന.\nഇന്റലിജൻസ് ബ്യൂറോയുടെ മുന്നറിയിപ്പ് ലഭിച്ചതോടെ രാജ്യമെമ്പാടും അതീവജാഗ്രതാ നിർദേശം കേന്ദ്ര ആഭ്യന്തരമന്ത്രാലയം പുറപ്പെടുവിച്ചിരുന്നു. ജമ്മു കശ്മീരിലെയും രാജസ്ഥാനിലെയും ബിഎസ്എഫ്, കര, വ്യോമസേനാ ആസ്ഥാനങ്ങളിലും ബേസ് ക്യാമ്പുകളിലും ജാഗ്രത ശക്തമാക്കാൻ നിർദേശം നൽകിയിട്ടുണ്ട്.\nTags: gujarathIndiaSouth India\nബാങ്കുകള്‍ക്ക് ഓണാവധി; എടിഎമ്മുകളില് പണക്ഷാമം ഉണ്ടാകാതിരിക്കാന് നടപടി\nഫ്‌ലൈ ദുബായ് വിമാനങ്ങളില് മാക്ബുക്ക് പ്രോ ലാപ്‌ടോപ്പുകള്‍ക്ക് വിലക്ക്.\nഉറ്റവരെയും വീടും ഉരുള് കവര്‍ന്നു: ശരത്തിന് പാണക്കാട് തങ്ങള് കുടുംബം വീട് വച്ച് നല്‍കും


പുതിയ സഫാരിയുടെ ബുക്കിംഗ് ആരംഭിച്ചു; വിതരണം 22 മുതൽ\nമുംബൈ : ടാറ്റാ സഫാരിയുടെ പുതുക്കിയ പതിപ്പിനുള്ള ബുക്കിംഗ് ആരംഭിച്ചു. ടാറ്റയുടെ വെബ്സൈറ്റ് വഴിയോ ഡീലർഷിപ്പ് വഴിയോ വാഹനം ബുക്ക് ചെയ്യാനാകും. 30,000 രൂപയാണ് ബുക്കിംഗ് തുക. ഇത് തിരികെ ലഭിക്കാവുന്നതാണ്. ഫെബ്രുവരി 22ന് പുതിയ സഫാരിയുടെ പൂർണമായ വില പുറത്ത് വിടും, വിതരണവും ഇതോടൊപ്പം ആരംഭിക്കും.\nപുതിയ സഫാരിക്ക് മികച്ച പ്രതികരണമാണ് ലഭിക്കുന്നതെന്ന് ടാറ്റാമോട്ടോർസ് പാസഞ്ചർ വെഹിക്കിൾ ബിസ്നസ് യൂണിറ്റ് പ്രസിഡൻറ് ഷൈലേഷ് ചന്ദ്ര പറഞ്ഞു. ഞങ്ങളുടെ ഐക്കോണിക് ബ്രാൻറായ സഫാരിയുടെ പുതിയ പതിപ്പ് ശക്തമായി വിപണിയിലിറക്കാനാണ് തയ്യാറെടുത്ത് കൊണ്ടിരിക്കുന്നത്. ഇന്ന് മുതൽ സഫാരി പ്രദർശനത്തിനും ടെസ്റ്റ് ഡ്രൈവിനും ബുക്കിനും ലഭ്യമായി തുടങ്ങും. ഞങ്ങളുടെ ഉപഭോക്താക്കൾക്ക് അഭിമാനവും കരുത്തും സന്തോഷവും പകരുന്നതായിരിക്കും പുതിയ സഫാരിയെന്ന് ആത്മവിശ്വാസമുണ്ടെന്നും അദ്ദേഹം പറഞ്ഞു\nഇംപാക്ട് 2.0 ഡിസൈൻ ലാൻറ് റോവർറിൻറെ ഡി8 പ്ലാറ്റ് ഫോമിൽ നിന്ന് ഉരുത്തിരിഞ്ഞ ഒഎംഇജിഎആർസി ആർക്കിടെക്ട് സാങ്കേതിക വിദ്യയാണ് വാഹനം നിർമ്മിക്കാൻ ഉപയോഗിച്ചിരിക്കുന്നത്.


ലഡാക്കിൽ കൊമ്പ് കോർത്ത് ഇന്ത്യൻ-ചൈനീസ് സൈനികർ, സംഘർഷം പുകഞ്ഞ് അതിർത്തി, ഏറ്റുമുട്ടൽ ഒഴിവായി | After delegation level talks, India-China face-off ends at Eastern Ladak - Malayalam Oneindia\nPublished: September 12 2019, 10:37 [IST]\nലഡാക്കില് ഇന്ത്യന്-ചൈനീസ് സൈനീകര് നേര്‍ക്കുനേര് | Oneindia Malayalam\nലഡാക്ക്: ചൈനീസ് പ്രധാനമന്ത്രി ഷി ജിന്‍പിംഗുമായുളള നരേന്ദ്ര മോദിയുടെ കൂടിക്കാഴ്ചയ്ക്ക് ഒരു മാസം മാത്രം അവശേഷിക്കേ ഇന്ത്യ-ചൈന അതിര്‍ത്തിയില് സംഘര്‍ഷം പുകയുന്നു. കിഴക്കന് ലഡാക്കിലെ പാങ്കോംഗ് തടാകത്തിന് സമീപത്ത് ഇന്ത്യന്-ചൈനീസ് സൈനികര് നേര്‍ക്ക് നേര് വന്നതായി സൈനിക വൃത്തങ്ങളെ ഉദ്ധരിച്ച് എഎന്‍ഐ റിപ്പോര്‍ട്ട് ചെയ്യുന്നു. ഇന്ത്യന് സൈനികര് പ്രദേശത്ത് പട്രോളിംഗ് നടത്തുന്നതിനിടെ പീപ്പിള്‍സ് ലിബറേഷന് ആര്‍മിയുടെ സൈനികര് തടയുകയായിരുന്നു. ഇതോടെയാണ് സംഘര്‍ഷം ഉടലെടുത്തത്.\nഏറ്റുമുട്ടലിലേക്ക് കടക്കുമെന്ന സ്ഥിതിയായപ്പോള് ഇരുവിഭാഗവും കൂടുതല് സൈനികരെ പ്രദേശത്ത് വിന്യസിച്ചു. തുടര്‍ന്ന് ഇന്ത്യയുടേയും ചൈനയുടേയും ഉന്നത പ്രതിനിധി സംഘം നടത്തിയ ചര്‍ച്ചകള്‍ക്കൊടുവില് ഇരുവിഭാഗം സൈനികരും പിന്മാറിയതോടെയാണ് ഏറ്റുമുട്ടല് ഒഴിവായത്.\nനിര്‍ണായക ചര്‍ച്ചകള്‍ക്കായി ചൈനീസ് പ്രധാനമന്ത്രി ഷി ജിന് പിംഗ് ഇന്ത്യ സന്ദര്‍ശിക്കാനിരിക്കെയാണ് അതിര്‍ത്തിയിലെ സംഘര്‍ഷാവസ്ഥ. കഴിഞ്ഞ വര്‍ഷവും സമാനമായ രീതിയില് അതിര്‍ത്തിയില് സംഘര്‍ഷമുണ്ടായിരുന്നു. മോദി-ഷി ജിന് പിംഗ് കൂടിക്കാഴ്ചയ്ക്ക് തൊട്ട് മുന്‍പായി ചൈനീസ് സൈന്യം 28 തവണയാണ് നിയന്ത്രണ രേഖ ലംഘിച്ചത്. 2017ല് ദോക്ലാമിലും ഇന്ത്യയുടേയും ചൈനയുടേയും സൈനികര് തമ്മില് ഏറ്റുമുട്ടലിലേക്ക് എത്തിയിരുന്നു.\nജമ്മു കശ്മീരിന് പ്രത്യേക പദവി നല്‍കുന്ന ആര്‍ട്ടിക്കിള് 370 കേന്ദ്ര സര്‍ക്കാര് റദ്ദാക്കിയതിന് ശേഷം ഇന്ത്യ-ചൈന ബന്ധം സുഖകരമല്ല. ഇന്ത്യയുടെ നീക്കത്തിന് എതിരെയാണ് ചൈന ഈ വിഷയത്തില് നിലപാട് കൈക്കൊണ്ടത്. പാകിസ്താന് അനുകൂലമാണ് കശ്മീര് വിഷയത്തില് ചൈനയുടെ നിലപാട്. കശ്മീരിന്റെ പ്രത്യേക പദവി റദ്ദാക്കിയതിന് പിന്നാലെ ചൈനീസ് വിദേശകാര്യ മന്ത്രാലയം ഇന്ത്യക്കെതിരെ കടുത്ത വിമര്‍ശനവുമായി പ്രസ്താവന ഇറക്കിയിരുന്നു.\nindia china indian army ലഡാക്ക് ഇന്ത്യ ചൈന\nAfter delegation level talks, India-China face-off ends at Eastern Ladak\nStory first published: Thursday, September 12, 2019, 10:37 [IST]


ഒരൊറ്റ മെഡിക്കൽ സ്റ്റോറിൽ നിന്ന് കോടികൾ നേടിയ വളർച്ച: വാസൻ ഐകെയർ ഉടമ ഡോ.അരുണിന്റെ മരണത്തിനു പിന്നിൽ ദുരൂഹതയോ? | Fromasingle medical store to 200 eye care hospitals, mysterious death of dr. arun vasan eye care\nഒരൊറ്റ മെഡിക്കൽ സ്റ്റോറിൽ നിന്ന് കോടികൾ നേടിയ വളർച്ച: വാസൻ ഐകെയർ ഉടമ ഡോ.അരുണിന്റെ മരണത്തിനു പിന്നിൽ ദുരൂഹതയോ?\nChennai, First Published 17, Nov 2020, 1:38 PM\nഒരു തത്വദീക്ഷയുമില്ലാതെ, കടം വാങ്ങിയ പണം കൊണ്ട് സെന്ററുകളുടെ എണ്ണം കൂട്ടിക്കൂട്ടി കൊണ്ടുവന്നതും, ആ സെന്ററുകളിൽ പലതും നഷ്ടത്തിലേക്ക് കൂപ്പു കുത്തിയതുമാണ് വാസൻ ഐ കെയർ എന്ന സ്ഥാപനത്തിന്റെ നാശത്തിനുള്ള മൂലകാരണം.\nവാസൻ ഐ കെയർ എന്നത് നേത്ര സംരക്ഷണ രംഗത്തെ അറിയപ്പെടുന്ന ഒരു ബ്രാൻഡാണ്. ഈ ലബ്ധപ്രതിഷ്ഠിതമായ ആരോഗ്യ സംരക്ഷണ വ്യാപാര ശൃംഖലയുടെ പ്രസിദ്ധിക്കു പിന്നിൽ പ്രവർത്തിച്ച വ്യക്തി, ഡോ. എ എം അരുൺ(51) കഴിഞ്ഞ ദിവസം, ചെന്നെയിൽ വളരെ സംശയാസ്പദമായ സാഹചര്യങ്ങളിൽ മരിച്ച നിലയിൽ കാണപ്പെട്ടു. മെഡിക്കൽ റിപ്പോർട്ട് പറയുന്നത് കടുത്ത ഹൃദയാഘാതം നിമിത്തമാണ് ഡോ.അരുൺ മരണപ്പെട്ടിരിക്കുന്നത് എന്നാണെങ്കിലും, അദ്ദേഹത്തിന്റെ അടുത്ത ബന്ധുക്കൾ ഇതൊരു കൊലപാതകമാണ് എന്ന് ആക്ഷേപിച്ചുകൊണ്ട് ആശുപത്രിയിൽ ബഹളമുണ്ടാക്കിയിരിക്കയാണ്. അവരുടെ ആവശ്യപ്രകാരം അസ്വാഭാവിക മരണത്തിന് കേസ് രജിസ്റ്റർ ചെയ്തിട്ടുണ്ട്.\nആരായിരുന്നു ഡോ. അരുൺ? വാസൻ ഐ കെയർ എന്ന പ്രസിദ്ധ നേത്രാരോഗ്യ സംരക്ഷണ ശൃംഖല അദ്ദേഹം കെട്ടിപ്പടുത്തത് എങ്ങനെയാണ്? പി ചിദംബരം, കാർത്തി ചിദംബരം എന്നിവരുമായി ബന്ധപ്പെടുത്തി, പറഞ്ഞു കേൾക്കുന്ന ഡോ. അരുൺ കൂടി ഉൾപ്പെട്ട കള്ളപ്പണക്കേസ് എന്താണ്? അരുണിന്റെ ഈ ദുരൂഹ മരണത്തിന് ആ കേസുമായി എന്തെങ്കിലും ബന്ധമുണ്ടോ? ചോദ്യങ്ങൾ പലതാണ്.\nഒരു ചെറിയ ഫാർമസിയിൽ തുടക്കം\n'വാസൻ' എന്ന പേര് ആരോഗ്യ സംരക്ഷണ രംഗത്ത് ആദ്യമായി കേൾക്കുന്നത് ഇന്ത്യക്ക് സ്വാതന്ത്ര്യം ലഭിച്ച അതേ വർഷമാണ്. ശ്രീനിവാസൻ അയ്യർ എന്ന വ്യക്തിയാണ് 'വാസൻ മെഡിക്കൽ ഹാൾ' എന്ന പേരിൽ തമിഴ്‌നാട്ടിലെ ട്രിച്ചിയിൽ ഒരു ഫാർമസി സ്റ്റോർ തുടങ്ങുന്നത്. പിന്നീടത് അരുണാചലം പിള്ളൈ ഏറ്റെടുക്കുന്നു. അത് വലിയൊരു മെഡിക്കൽ ഷോപ്പ് ചെയിൻ ആയി വികസിക്കുന്നു. അരുണാചലം പിള്ളൈയുടെ മകൻ എആർ മുരുകയ്യ ഈ ഫാർമസി ചെയിൻ നന്നായിത്തന്നെ നോക്കി നടത്തുന്നു, കൂടുതൽ വലുതാക്കുന്നു.\nമൂന്നാം തലമുറയിൽ അത് മുരുഗയ്യയുടെ മകൻ ഡോ. എ എൻ അരുണിന്റെ ഉടമസ്ഥതയിൽ എത്തുന്നു. അദ്ദേഹം ഇതിനെ ഒരു പടികൂടി വലുതാക്കുന്നു. 2002 -ൽ ഡോ. അഗർവാൾസ് ഐ ഹോസ്പിറ്റൽ എന്ന സ്ഥാപനവുമായി അരുണിന്റെ കമ്പനി ഒരു ധാരണയിൽ എത്തുന്നു. 1994 -ൽ ചെന്നൈയിൽ തുടങ്ങിയ ആ സ്ഥാപനവും വികസനത്തിന്റെ പാതയിൽ ആയിരുന്നു. ഈ രണ്ടു കമ്പനികൾക്കിടയിലെ സംയുക്ത പദ്ധതിയാണ് ട്രിച്ചിയിൽ ആരംഭിച്ച രാജ്യത്തെ ആദ്യത്തെ വാസൻ ഐ കെയർ ഹോസ്പിറ്റൽ. നേത്ര ചികിത്സാ പരിചരണങ്ങളിൽ വലിയൊരു ബിസിനസ് സാധ്യത ഒളിഞ്ഞു കിടപ്പുണ്ട് എന്ന് തിരിച്ചറിഞ്ഞ ഡോ. അരുൺ അതിൽ കൂടുതൽ കൂടുതൽ നിക്ഷേപങ്ങൾ നടത്തുന്നു. അങ്ങനെ വാസൻ ഐ കെയറിന് രാജ്യമെമ്പാടുമായി കൂടുതൽ ഫ്രാഞ്ചൈസികൾ വരുന്നു. അടുത്ത ആറു വർഷം കൊണ്ട് ഡോ. അരുൺ തുടങ്ങിയത് ഏഴു പുതിയ 'വാസൻ ഐ കെയർ' ആശുപത്രികളാണ്.\n2007 മാർച്ചിൽ ഡോ. അഗർവാൾ ഐ കെയറിന്റെ ഹോം ഗ്രൗണ്ട് ആയ ചെന്നൈയിലും തങ്ങളുടെ കണ്ണാശുപത്രി തുടങ്ങുന്നു. ഡോ. പ്രേംസ് ഐ ക്ലിനിക് എന്ന സ്ഥാപനത്തെ ഏറ്റെടുത്തുകൊണ്ടായിരുന്നു ആ രംഗപ്രവേശം. ഡോ. പ്രേംരാജിനെ ഡയറക്ടർ ബോർഡിൽ അംഗത്വം നൽകി ഡോ. അരുൺ മെന്റർ ആയി കൂടെ നിലനിർത്തി. 2008 മാർച്ച് ആയപ്പോഴേക്കും കേരളത്തിലും തമിഴ്‌നാടിലുമായി വ്യാപിച്ചു കിടന്ന 14 സെന്ററുകളിൽ നിന്നായി വാസൻ ഐ കെയർ ശൃംഖലയുടെ വരുമാനം 45 കോടി കവിഞ്ഞിരുന്നു.\nഅങ്ങനെയിരിക്കെയാണ് സെക്വൊയിയ കാപ്പിറ്റൽ എന്ന വെഞ്ചർ കാപ്പിറ്റൽ സ്ഥാപനം വാസനിൽ നിക്ഷേപിക്കാൻ തയ്യാറായി മുന്നോട്ടു വരുന്നത്. അവർ നോക്കുമ്പോൾ ഒരു നിക്ഷേപത്തിന് എന്തുകൊണ്ടും അനുയോജ്യമായിരുന്നു വാസൻ ഐ കെയറിന്റെ ബിസിനസ് മോഡൽ. കണ്ണോപ്പറേഷനിലും, കണ്ണട വിൽപ്പനയിലും ഉള്ള ഉയർന്ന മാർജിൻ, പ്രേം രാജിനെപ്പോലുള്ള നല്ല ഡോക്ടർമാരുടെ സാന്നിധ്യം, വിജയിച്ച ഒരു ശൃംഖലയുടെ നിലവിലെ കസ്റ്റമേഴ്സ് എന്നിങ്ങനെ റിസ്ക് വളരെ കുറഞ്ഞ ഒരു സാഹചര്യമായിരുന്നു ഒറ്റനോട്ടത്തിൽ അന്ന് വാസനിൽ ഉണ്ടായിരുന്നത്. വേണ്ടത്ര തിമിര ശസ്ത്രക്രിയകൾ നടന്നാൽ തന്നെ നല്ലൊരു ലാഭം തിരിച്ചു പിടിക്കാം. അങ്ങനെ, സെക്വൊയിയ കാപ്പിറ്റൽ 2008 സെപ്റ്റംബറിൽ തങ്ങളുടെ നിക്ഷേപങ്ങൾക്ക് മുന്നോടിയായിട്ടുള്ള 'ഡ്യൂ ഡിലിജെൻസ്' പരിശോധനകൾ തുടങ്ങി. ഗ്രാന്റ് തോൺറ്റൻ എന്ന ഓഡിറ്റിങ് സ്ഥാപനം വാസൻ ഐ കെയറിന്റെ അക്കൗണ്ട് ബുക്കുകൾ പരിശോധിച്ചു തുടങ്ങി. അമർ ചന്ദ് മംഗൾദാസ് നിയമത്തിന്റെ നൂലാമാലകൾ പരിശോധിച്ചുറപ്പിച്ചു. ഏൺസ്റ്റ് ആൻഡ് യങ്ങ് അവർക്കുവേണ്ടി 'കൊമേർഷ്യൽ ഡിലിജെൻസ്' പരിശോധിച്ചു നൽകി. മാർക്കറ്റിൽ വാസൻ ഐ കെയറിനെപ്പറ്റിയുള്ള അഭിപ്രായം അറിയാൻ അവർ ഒരു കൺസ്യൂമർ സർവേ വരെ നടത്തി.\nഅതിനു ശേഷം, കമ്പനിയുടെ വലിയ ഷെയർ ഹോൾഡർമാരിൽ ഒരു KYC പരിശോധന കൂടി അവർ നടത്തി. അപ്പോഴാണ് അഡ്വാന്റേജ് സ്ട്രാറ്റജിക് കൺസൽട്ടൻറ് ലിമിറ്റഡ് എന്ന പേര് പൊന്തിവന്നത്. ആ സ്ഥാപനം ചിന്നബാല നാഗേശ്വര റെഡ്ഢി എന്നയാളുടേതായിരുന്നു. രവി വിശ്വനാഥൻ, പദ്മ വിശ്വനാഥൻ എന്നിങ്ങനെ രണ്ടു ഡയറക്ടർമാർ കൂടിയുണ്ടായിരുന്നു അതിന്. ഇവർക്ക് ആകെ ഉണ്ടായിരുന്നത് വാസന്റെ അഞ്ചു ശതമാനം ഓഹരികളായിരുന്നു. ഇതുവരെയും പ്രശ്നങ്ങൾ ഒന്നും ഉണ്ടായില്ല.\nസെക്വൊയിയ കാപ്പിറ്റൽ എന്ന ഒന്നാംകിട വെഞ്ചർ കാപ്പിറ്റൽസിൽ നിന്ന് അമ്പത് കോടിയുടെ പുതു നിക്ഷേപം വരുന്നതിന്റെ ആവേശത്തിലായിരുന്നു ഡോ. അരുണും. ഏർക്കാട് നൂറേക്കറിൽ ഒരുഗ്രൻ കണ്ണാശുപത്രി തന്നെ പണിയാനായിരുന്നു അവരുടെ ലക്‌ഷ്യം. അങ്ങനെ സെക്വൊയിയ കാപ്പിറ്റൽസിന്റെ നിക്ഷേപങ്ങളുടെ ബലത്തിൽ 2009 -ൽ മാത്രം വാസം ഐ കെയർ പുതുതായി 28 സെന്ററുകൾ തുറന്നു. തമിഴ് നാട്, കേരളം എന്നിവിടങ്ങൾക്ക് പുറമെ ആന്ധ്ര, കർണാടക എന്നീ സംസ്ഥാനങ്ങളിലും പുതിയ സെന്ററുകൾ വന്നു. ഫെബ്രുവരി 2010 -ൽ വെസ്റ്റ് ബ്രിഡ്ജ് ക്യാപ്പിറ്റൽ ഇന്ത്യ അഡ്വൈസർസ് എന്ന സ്ഥാപനം 50 കോടിയുടെ പുതു നിക്ഷേപം കൂടി വാസൻ ഐ കെയറിൽ നടത്തുന്നു.\n2010 മാർച്ചിൽ വാസൻ ഐ കെയറിന്റെ വരുമാനം 158 കോടി കവിഞ്ഞു. തലേ കൊല്ലം വെറും 95 കോടി മാത്രം ഉണ്ടായിരുന്നിടത്താണ് ഇതെന്നോർക്കണം. ഏതാനും മാസങ്ങൾക്കുള്ളിൽ സെക്വൊയിയ കാപ്പിറ്റൽസ്, അഡ്വാന്റേജ് സ്ട്രാറ്റജിക് കൺസൾട്ടന്റ്‌സിൽ നിന്ന് അവരുടെ ഓഹരികൾ വാങ്ങാൻ താത്പര്യം പ്രകടിപ്പിച്ചു. അവർക്ക് വിൽക്കാൻ ഉദ്ദേശ്യമില്ലെന്ന് അവർ പറഞ്ഞു. സെക്വൊയിയ വിട്ടില്ല. പലകുറി ചർച്ചകൾ നടന്നു. ഒടുവിൽ കയ്യിലുള്ള ഒന്നര ലക്ഷം ഓഹരിയിൽ അഞ്ചിലൊന്ന്, അതായത് മുപ്പതിനായിരം ഓഹരികൾ അവർ ഓഹരിയൊന്നിന് 7500 രൂപ വെച്ച് സെക്വൊയിയക്ക് വിട്ടു. നൂറു രൂപക്ക് വാങ്ങിയതാണ് ഈ ഓഹരികൾ അഡ്വാന്റേജ്. അതായത് 7400 ശതമാനം ലാഭം.\nഅങ്ങനെ ഒരുവിധം നല്ല നിലയ്ക്ക് പൊയ്ക്കൊണ്ടിരിക്കുകയായിരുന്നു വാസൻ. മറ്റു സ്ഥാപനങ്ങളിൽ നിന്ന് വ്യത്യസ്തമായി, അത്യാവശ്യത്തിന് പണം മാർക്കറ്റിങ്ങിനും ചെലവിട്ടിരുന്നു വാസൻ. മാർച്ച് 2011 -ൽ വാസൻ ഐ കെയറിന്റെ വരുമാനം വീണ്ടും ഇരട്ടിച്ചു, 310 കോടിയിൽ എത്തി. കൂടുതൽ സെന്ററുകൾ തുറക്കാൻ ഡോ. അരുണും തത്പരനായിരുന്നു. രാജ്യത്തെമ്പാടുമായി നൂറു സെന്ററുകൾ ആയിരുന്നു അദ്ദേഹത്തിന്റെ ലക്‌ഷ്യം. ദക്ഷിണേന്ത്യയിൽ മാത്രം ഒതുങ്ങി നിൽക്കുന്നത് അബദ്ധമാണ് എന്ന് അദ്ദേഹം കരുതി. അങ്ങനെ 2011 -ൽ ഡോ. അരുൺ, കൽക്കത്തയിലെ സെന്ററുകളിലൂടെ, കിഴക്കൻ ഇന്ത്യയിലേക്ക് രംഗപ്രവേശം ചെയ്യുന്നു. സാൾട്ട് ലേക്ക് സിറ്റിയിലും ഹൗറയിലും ഓരോന്ന് വീതം സെന്ററുകൾ. എന്നാൽ, അവിടെ പ്രതീക്ഷിച്ച തോതിൽ നേത്രരോഗികൾ വന്നെത്തിയില്ല.\nഅതേസമയം, സിംഗിൾ സ്പെഷ്യാലിറ്റി നേത്ര പരിചരണത്തിൽ വിജയിച്ചതോടെ വെഞ്ചർ കാപ്പിറ്റലിസ്റ്റുകൾ അതേ മോഡൽ ദന്ത പരിചരണ രംഗത്തും പരീക്ഷിക്കാൻ ആഗ്രഹിച്ചു. ഡോ. അരുണും ഡോ. പ്രേം രാജും കൂടി ആ ദിശയിൽ തുടങ്ങിയതാണ് വാസൻ ഡെന്റൽ കെയർ. ഒന്നല്ല, പതിനൊന്ന് സെന്ററുകൾ. മൂലധനത്തിന്റെ കുറവ് അപ്പോഴേക്കും വാസൻ ഗ്രൂപ്പിനെ അലട്ടിത്തുടങ്ങി. കടം കൊടുക്കാൻ ബാങ്കുകൾ തയ്യാറായിരുന്നു. സ്വന്തം സ്ഥാപനങ്ങൾ ഈടുവെച്ചായിരുന്നു ചുരുങ്ങിയ കാലയളവിലേക്ക് ഈ കടങ്ങൾ ഡോ. അരുൺ എടുത്തത്. 2011 ഡിസംബറിൽ വാസൻ ഐ കെയറിന്റെ നൂറാം സെന്റർ ഉദ്‌ഘാടനം ചെയ്തത് പ്രധാനമന്ത്രി മൻമോഹൻ സിംഗ് ആയിരുന്നു.\n2012 മാർച്ചിൽ വാസൻ ഐ കെയറിന്റെ വരുമാനം 451 കോടി രൂപയായിരുന്നു. മൂന്നു വർഷം കൊണ്ട് ലാഭം നാലിരട്ടി ആയി. അങ്ങനെയിരിക്കെയാണ് പുതിയ ഒരു നിക്ഷേപം വാസൻ ഐ കെയറിനെ തേടി എത്തുന്നത്. ഇത്തവണ നിക്ഷേപിക്കാൻ വന്നത് ജിഐസി എന്ന വെഞ്ചർ കാപ്പിറ്റൽ സ്ഥാപനം ആയിരുന്നു. നിക്ഷേപം 500 കോടി. അത് അക്കാലത്ത് ആരോഗ്യ സംരക്ഷണ രംഗത്ത് നടക്കാൻ പോകുന്ന ഏറ്റവും വലിയ നിക്ഷേപങ്ങളിൽ ഒന്നായിരുന്നു.\nഡോ.അരുണിന് ന്യൂമറോളജിയിൽ കമ്പമുണ്ടായിരുന്നു. പുതിയ നിക്ഷേപങ്ങളുടെ ബലത്തിൽ അരുൺ തന്റെ ന്യൂമറോളജിക്കൽ സ്വപ്നം സാക്ഷാത്കരിക്കാനിറങ്ങി. 2011 നവംബർ 11 ന് 11 പുതിയ സെന്ററുകൾ തുറക്കണം. അത് അക്കൊല്ലം നടന്നില്ലെങ്കിലും അടുത്ത കൊല്ലം അതേ ദിവസം നടപ്പിലാക്കി.\nഅങ്ങനെയിരിക്കെ ഷഷ്ഠിപൂർത്തി കഴിഞ്ഞ ഡോ. പ്രേംരാജ് വിരമിക്കാൻ തീരുമാനിച്ചു. നിരന്തരമുള്ള യാത്രകൾ താങ്ങാൻ ഡോക്ടറുടെ ശരീരത്തിന് താങ്ങാൻ പറ്റാത്ത അവസ്ഥയിലേക്കെത്തിയതാണ് കാരണം. 2013 ജനുവരിയിൽ ഡോ. പ്രേംരാജ് കോയമ്പത്തൂരിലേക്ക് താമസം മാറ്റി.\nഅപ്പോഴേക്കും 40 പുതിയ സെന്ററുകൾ കൂടി വാസൻ ഐ കെയറിലേക്ക് കൂട്ടിച്ചേർക്കപ്പെട്ടിരുന്നു. ഡൽഹി, പഞ്ചാബ്, ഹരിയാന, ഗുജറാത്ത്, മഹാരാഷ്ട്ര എന്നീ പാൻ ഇന്ത്യ സെന്ററുകൾക്ക് പുറമെ, ദുബായ്, അബു ദാബി, ശ്രീലങ്ക എന്നിവിടങ്ങളിൽ ഓവർസീസ് സെന്ററുകളും വാസൻ ഐ കെയർ തുടങ്ങി. 2013 മാർച്ചിൽ വാസൻ ഐ കെയർ സെന്ററുകളുടെ എണ്ണം 170 ആയി. അപ്പോഴേക്കും കടം എന്നത് പെരുകിപ്പെരുകി 800 കോടി ആയിട്ടുണ്ടായിരുന്നു.\nഒരു തത്വദീക്ഷയുമില്ലാതെ, കടം വാങ്ങിയ പണം കൊണ്ട് സെന്ററുകളുടെ എണ്ണം കൂട്ടിക്കൂട്ടി കൊണ്ടുവന്നതും, ആ സെന്ററുകളിൽ പലതും നഷ്ടത്തിലേക്ക് കൂപ്പു കുത്തിയതുമാണ് വാസൻ ഐ കെയർ എന്ന സ്ഥാപനത്തിന്റെ നാശത്തിനുള്ള മൂലകാരണം. അതിനിടെ 2014 മാർച്ചിലെ കണക്കുകളെത്തി. വരുമാനം 728 കോടി. 50 കോടിയുടെ പ്രവർത്തന നഷ്ടമുണ്ടായിരുന്നു അപ്പോഴേക്കും കമ്പനിക്ക്. കടമോ, വീണ്ടും പെരുകി 1200 കോടി കവിഞ്ഞു. അപ്പോഴേക്കും സെന്ററുകളുടെ എണ്ണം 200 ആയിക്കഴിഞ്ഞിരുന്നു.\nസംഗതികൾ വശക്കേടാകാൻ പോവുന്നു എന്ന് അപ്പോഴേക്കും സാമ്പത്തിക വിദഗ്ധർ പലരും അടക്കം പറഞ്ഞുതുടങ്ങി. അതിനിടെ കടം തീർക്കാൻ വേണ്ടി കോർപ്പറേഷൻ ബാങ്കുമായി ഒരു ചർച്ച നടത്തി ഡോ. അരുൺ. എന്നാൽ, ഈടായി പിടിച്ചു വെച്ചിരുന്ന അരുണിന്റെ പ്രോപ്പർട്ടി വിൽക്കാൻ അന്ന് കോർപ്പറേഷൻ ബാങ്ക് സമ്മതിച്ചില്ല. അതോടെ, അന്നും വിപണിയിൽ നല്ല മതിപ്പുണ്ടായിരുന്ന വാസൻ ഐ കെയറിലെ നല്ലൊരു ഭാഗം ഓഹരികൾ വിദേശ നിക്ഷേപകർക്ക് കൈമാറാൻ ഡോ. അരുൺ തീരുമാനിച്ചു. മലേഷ്യയിൽ നിന്നും ദക്ഷിണാഫ്രിക്കയിൽ നിന്നുമുള്ള രണ്ടു സ്ഥാപനങ്ങൾ ഏകദേശം 7000 കോടിയുടെ നിക്ഷേപമാണ് വരാനിരുന്നത്.\n2015 -ൽ ഡോ. അരുണും ആദായ നികുതി വകുപ്പും തമ്മിലുള്ള TDS അനുബന്ധ പ്രശ്നങ്ങൾ തുടങ്ങുന്നു. പിന്നാലെ ബാങ്ക് അക്കൗണ്ടുകൾ മരവിപ്പിക്കപ്പെടുന്നു. ആശുപതിയിലേക്ക് വേണ്ട സാധനങ്ങൾ നൽകുന്ന വെണ്ടർമാർക്കുള്ള കടവും പെരുകിപ്പെരുകി പരിധി വിടുന്നു. പലരും ആ പേരിൽ വാസനെതിരെ കേസുകൾ ഫയൽ ചെയ്യാൻ തുടങ്ങുന്നു.\nഅതിനിടെയാണ് 2015 അവസാനം മുതൽ, ചില പത്രങ്ങളിൽ വാസൻ ഐ കെയർ എന്നത് ചിദംബരത്തിനും മകൻ കാർത്തിക്കും കള്ളപ്പണം വെളുപ്പിക്കാനുള്ള ഒരു മറ മാത്രമാണ് എന്ന രീതിയിലുള്ള ആക്ഷേപങ്ങൾ ലേഖനങ്ങളിലൂടെ വരുന്നത്. അതിനു പിന്നാലെ തമിഴ്‌നാട്ടിലെ ഹെഡ് ക്വാർട്ടേഴ്‌സ് ഓഫീസുകളിലും ഡോ. അരുണിന്റെ വീടുകളിലും ആദായനികുതി വകുപ്പിനെ റെയിഡുകൾ നടക്കുന്നു. പിന്നാലെ ഇഡിയും ഡോ. അരുണിന്റെ പിന്നാലെ കൂടുന്നു. 2017 -ൽ പല കോണിൽ നിന്നും ജപ്തി നടപടികളും വാസൻ ഐ കെയറിനെ തേടി എത്തുന്നു. ഡോ. അരുൺ അതിനെ എതിര്ത്തുകൊണ്ട് കോടതി കയറുന്നു. മദ്രാസ് ഹൈക്കോടതി ജപ്തി തടഞ്ഞു കൊണ്ട് ഉത്തരവ് നൽകുന്നു. ഇപ്പോഴും നാഷണൽ കമ്പനി ലോ ട്രിബുണലിന്റെ പരിഗണയിലാണ് ആ കൂട്ടത്തിലെ പല കേസുകളും.\nഅങ്ങനെ നിരന്തരമുള്ള മാനസിക സമ്മർദ്ദങ്ങളിലൂടെ ഡോ. അരുൺ കടന്നു പൊയ്ക്കൊണ്ടിരിക്കുന്നതിനിടെയാണ് ഇപ്പോൾ മരണം അദ്ദേഹത്തെ തേടി എത്തിയിട്ടുള്ളത്. ഹൃദയാഘാതമാണ് മരണകാരണം എന്ന് ഡോക്ടർമാർ വിധിയെഴുതിക്കഴിഞ്ഞു എങ്കിലും, ബന്ധുക്കളുടെ പരാതിയിന്മേൽ തുടരന്വേഷണം പ്രതീക്ഷിക്കാം. ആ അന്വേഷണം, ഇനി എന്തൊക്കെ സത്യങ്ങളിലേക്കാണ് വിരൽ ചൂണ്ടുക എന്നത് അത് പൂർത്തിയാകുന്ന മുറയ്ക്കേ അറിയാനാകൂ. കാത്തിരുന്ന് കാണുക തന്നെ.\nLast Updated 17, Nov 2020, 3:41 PM\n200 eye care hospitals\nFromasingle medical store\nmysterious death of dr. arun\nഒരൊറ്റ മെഡിക്കൽ സ്റ്റോറിൽ നിന്ന്\nകോടികൾ നേടിയ വളർച്ച\nഡോ.അരുണിന്റെ മരണത്തിനു പിന്നിൽ ദുരൂഹതയോ?\nവാസൻ ഐകെയർ ഉടമ


മോക്ഷഭൂമിയിലേക്ക് | Kavimozhi Magazine\n1998 ല് കൊട്ടാരക്കര ഗവ. സ്‌കൂളില് നടന്ന ഒരു ക്യാമ്പില് വച്ച് അന്നത്തെ ക്യാമ്പി ന്റെ ചുമതല വഹിച്ചിരുന്ന ഇന്ന ത്തെ ദേശീയ നേതാക്കളില് ഒരാളായ ശ്രീ. ജെ. നന്ദകുമാര് ”ചലേ ചലേ എന്ന ഒരു പാട്ട് ചൊല്ലിത്തരുമ്പോള് ആ പാട്ടിലെ കേരള്‌സെ കേദാര്‍നാഥ്തക്” എന്ന വരിയിലെ കേദാര്‍നാഥിനെ പറ്റിയുള്ള അന്വേഷണ മാണ് എന്റെ ചിന്തകളെ ആദ്യമായി ഹിമാലയസാനുക്കളിലേക്കെത്തിക്കുന്നത്. കേദാര്‍നാഥ് ക്ഷേത്രത്തിന്റെ മുന്നില് നിന്നു കൊണ്ട് ഹിമാലയ സൗന്ദര്യം ആസ്വദിക്കുന്നത് പല തവണ ഞാന് സ്വപ്നം കണ്ടു. 19 വയസ്സുകാരന്റെ സ്വപ്ന ത്തിലൂടെയുള്ള ഹിമാലയ യാത്രകള് യാഥാര്‍ത്ഥ്യമാക്കിക്കൊണ്ട് പല തവണ ഹിമഗിരി ശ്യംഗങ്ങള് ഞാന് കയറിയിറങ്ങി. 2016 സെപ്റ്റംബര് മാസം നടത്തിയ ഹിമാലയയാത്ര തെല്ലും അതിശയോക്തി ഇല്ലാതെ നിങ്ങളു മായി പങ്കുവയ്ക്കുകയാണ്.\nസെപ്റ്റംബര് മാസം പത്തൊമ്പതാം തീയതി മോക്ഷഭൂമിയിലേക്കുള്ള കവാടമായ ഹരിദ്വാറില് നിന്നും ഡൊറാഡൂണും മസൂരിയും സന്ദര്‍ശിച്ച് ടെഹ്‌റി രാജവാഴ്ചകളുടെ കഥപറയുന്ന വഴികളിലൂടെ സഞ്ചരിച്ച് ഞങ്ങള് പതിനാല് പേരടങ്ങുന്ന സംഘം വൈകുന്നേരം 6.45 ഓടുകൂടി യമുനോത്രിയുടെ 30 കിലോമീറ്റര് അകലെയുള്ള ഒരു ലോഡ്ജില് എത്തി. ഇത്തവണത്തെയാത്രയില് എന്റെ അമ്മ നന്ദിനിയും ഭാര്യ യമുനയും എന്റെ ഒപ്പം ഉണ്ട്. രാത്രി യില് ഉറങ്ങാന് കിടക്കുമ്പോള് ഓര്‍മ്മവന്നത് പകല് കണ്ട ലാജാ മണ്ഡലിനെക്കുറിച്ചാണ്. മസൂരിയില് നിന്നും യമുനോത്രിയിലേക്കുള്ള വഴിയില് ഇടത്തേക്ക് തിരിഞ്ഞ് ഏതാണ്ട്7കിലോമീറ്റര് ഉള്ളിലാണ് ലാജാ മണ്ഡല്. ഇവിടെ പ്രാചീനമായ ഒരു ശിവക്ഷേത്രം ഉണ്ട്. ഈ ശിവക്ഷേത്രം കേദാര്‍നാഥ് ക്ഷേത്രത്തിന്റെ മാതൃക യില് ഉള്ളതാണ്.കേദാര് നാഥിനേക്കാള് പഴക്കം ഈ ക്ഷേത്രത്തിനുണ്ട്. ഇവിടുത്തെ ഗ്രാമവാസികള് പറയു ന്നത് ഇത് കേദാര്‍നാഥിന്റെ മൂലസ്ഥാനമാണ് എന്നാണ്. ക്ഷേത്രത്തെ ചുറ്റിപ്പറ്റി ഒരു ഗ്രാമമുണ്ട്. ഹിമാലയത്തി ന്റെ അതിപുരാതനമായ ജീവിത സംസ്‌കൃതി ഈ ഗ്രാമത്തില് നമുക്ക് കാണാം. തടിയില് തീര്‍ത്ത മനോഹരമായ ഇരുനിലവീടുകള്‍ക്ക് നൂറ്റാണ്ടുകള് പഴക്കമുണ്ട്. ഇടുങ്ങിയ വീടുകളുടെ രണ്ടാം നിലയില് ഞങ്ങള് അനുവാദത്തോടെ കാണുവാനായി പ്രവേശിച്ചു. ഭക്ഷണം പാകം ചെയ്യുന്ന രീതി വളരെ വ്യത്യസ്തമാണ്. ലാജാ മണ്ഡലില് ഞങ്ങളെ സഹായിക്കുന്നതിന് വിജയ് എന്ന സമര്‍ത്ഥനായ ഒരു ഗ്രാമീണ ബാലന് ഞങ്ങളോട് ഒപ്പം ഉണ്ടായിരുന്നു. അവന് ഞങ്ങളോട് അടുപ്പിന്റെ നിര്‍മ്മാണം ഹിമാലയന് ഗ്രാമീണസാംസ്‌കാരം എന്നിവ വിശദീകരിച്ചു ഗ്രാമത്തിലെ പ്രായം ചെന്ന വ്യക്തികളുടെ വസ്ത്രധാരണ രീതി കുലീനമാണ്. മിഴാവ് പോലെ തോന്നിക്കുന്ന ഒരു സംഗീത ഉപകരണമുപയോഗിച്ച് പെരുമ്പറമുഴക്കിയും ശംഖ് വിളിച്ചുമാണ് ഗ്രാമവാസികള് ഞങ്ങളെ വരവേറ്റത്. അതിഥികളെ ദേവനായി കണ്ട് പൂജിക്കുന്ന സംസ്‌കൃതിയെ അനുഭവിച്ചറിഞ്ഞ നിമിഷങ്ങളായിരുന്നു അത്. പാ ണ്ഡവര് കേദാര്‍നാഥ് ക്ഷേത്രം പണിയുന്നതിനു മുമ്പായി ഇവിടെയെത്തുകയും ക്ഷേത്രം നിര്‍മ്മിച്ച് യുധിഷ്ഠിരന് ശിവലിംഗം പ്രതിഷ്ഠിക്കുകയും ചെയ്തു ദീര്‍ഘകാലം ഇവിടെ ശിവനെ ഉപാസിച്ച ശേഷമാണ് പാണ്ഡവര് കേദാര്‍നാഥിലെത്തിയതെന്നും കേദാര്‍നാഥിലെ സ്വയംഭൂലിംഗത്തില് പൂജ നടത്തുകയും പിന്നീട് ഇന്നുകാണുന്ന ക്ഷേത്രം നിര്‍മ്മിച്ചു എന്നുമാണ് ചരിത്രം. അതുകൊണ്ടുതന്നെ ഈ ക്ഷേത്രം കേദാര്‍നാഥിന്റെ മൂലസ്ഥാനമായി കണക്കാക്കപ്പെടുന്നു. ഇന്ന് ഈഗ്രാമവും ക്ഷേത്രവും പുരാവസ്തുവകുപ്പിന്റെ കീഴിലാണ്. പഴയ സംസ്‌കൃതിയു ടെ അവശിഷ്ടങ്ങള്‍ക്കായി പുരാവസ്തുവകുപ്പ് ഇവിടെ ഖനനം തുടര്‍ന്നു കൊണ്ടിരിക്കുന്നു.\nഞങ്ങള് താമസിച്ച സ്ഥലത്ത്‌നിന്നും യമുനോത്രി ധാമിലേക്കുള്ള യാത്ര അതീവ ദുര്‍ഘടമായിരുന്നു. പ്രളയത്തില് തകര്‍ന്ന റോഡുകള് പൂര്‍ണ്ണമായും പുനര്‍നിര്‍മ്മിച്ചിട്ടില്ല. ഹിമാലയത്തിലെ പുകമഞ്ഞ് നിറഞ്ഞ വഴികളിലൂടെ ഇഴഞ്ഞ് നീങ്ങി ക്കൊണ്ടിരുന്ന ഞങ്ങളുടെ വാഹനത്തിന്റെ ഉള്ളിലിരുന്ന് യമുനയുടെ തീരത്തെ ചെറിയ വഴികളു ടെ ഭംഗി ആസ്വദിക്കുമ്പോള് ഞങ്ങളില് ചിലര് അതിന്റെ അതിശയോക്തി വര്‍ണ്ണിക്കുന്നുണ്ടായി രുന്നു. പിറ്റേന്നു രാവിലെ 6.45ന് ഞങ്ങള് യമുനോത്രിയുടെ താഴ്‌വാരത്തെത്തി. വാഹനം നിര്‍ത്തിയപ്പോള് തന്നെ നിരവധി ആളുകള് കുതിരകളും കോവര്‍കഴുതകളുമായി ഞങ്ങളുടെയടുത്തെത്തി ഞങ്ങളെ കുതിരപ്പുറത്ത് കയറ്റി യമുനോത്രിയിലെ ത്തിക്കുന്നതിന് നിര്‍ബന്ധിച്ചു കൊണ്ടിരുന്നു. ചിലര് ആദ്യത്തെ ഒരു കിലോമീററര് വരെ പ്രതീക്ഷയോടെ ഞങ്ങളെ പിന്‍തുടര്‍ന്നു. ഞങ്ങള് എല്ലാവരും നടന്നുതന്നെയാണ് യമുനോത്രിയിലേയ്ക്കുള്ള ചെങ്കുത്തായ മലകള് കയറിയത്.7കിലോമീറ്ററാണ് യമുനോത്രി ക്ഷേത്രത്തിലേക്കുള്ള ദൂരം. മലയിടുക്കുകളിലൂടെ നിര്‍മ്മിച്ചിട്ടുള്ള ഇടുങ്ങിയ പാതകളിലൂടെയുള്ള യാത്ര കഠിനമാണ്. പാതയിലുടനീളം ഇരുമ്പുകൊണ്ടുള്ള കൈവരികള് നിര്‍മ്മിച്ചിട്ടുണ്ട്. 12 മണിയോടെ ഞങ്ങള് എല്ലാവരും ഗംഗോത്രി ക്ഷേത്രത്തില് എത്തിച്ചേര്‍ന്നു. ക്ഷേത്രത്തിന്റെ പിന്നിലുള്ള കാളിന്ദി പര്‍വ്വതത്തിലാണ് യമുനയുടെ ഉത്ഭവസ്ഥാനം. ഞങ്ങളില് കുറച്ചു പേര് അവിടെയെത്തി കുളിച്ചു. ക്ഷേത്രത്തിന്റെ മുന്‍പിലുള്ള ചൂടുവെള്ളം പുറത്തേക്കൊഴുകുന്ന കുണ്ഢത്തില് പച്ചരി കിഴികളിലാക്കി നിക്ഷേപി ച്ച് വേവിച്ചെടുത്ത് നിവേദിക്കുന്നതാണ് ഇവിടുത്തെ പ്രധാന വഴിപാട്. ദക്ഷിണയ്ക്കായി മുറവിളി കൂട്ടുന്ന പൂജാരിമാരുടെ ശല്യം ഇവിടുത്തെ സുഗമമായ ദര്‍ശനത്തിന് ഒരു തടസ്സമാണ്. പുരാണങ്ങളില് അഗ്നിദേവന് തപസ്സനുഷ്ഠിച്ചതായി പറയുന്ന സ്ഥലമാണ് ഗംഗോത്രി. അതിന്റെ ഫലമായി ഉത്ഭവിച്ച ചൂടുവെള്ളം നിറഞ്ഞ ജലാശയമാണ് തപ്ത കുണ്ഠ്. ഞങ്ങള് എല്ലാവരും തപ്തകുണ്ഠില് കുളിച്ച ശേഷമാണ് ദര്‍ശനം നടത്തിയത്. യമുനോത്രി ക്ഷേത്രത്തിന്റെ മുന്നില്‍നിന്നു നോക്കുമ്പോഴുള്ള വനത്തിന്റെ സൗന്ദര്യം വര്‍ണ്ണിക്കാ നാവാത്തതുതന്നെയാണ്. ക്ഷേത്രത്തിന്റെ ഇടതുവശത്തുള്ള പാറകളില് നിന്നും ശിലാജിത്ത് ഒഴുകിവരുന്നതു കാണാം. കുങ്കുമപ്പൂവ്, ശിലാജിത്ത് (കന്മദം) എന്നിവ ഇവിടെ വളരെ കുറഞ്ഞവിലയ്ക്ക് ലഭിക്കുന്ന തിനാല് ഞങ്ങളില് പലരും വാങ്ങി. തിരികെയിറങ്ങുമ്പോള് തിരക്കില്ലാത്തതിനാല് വനസൗന്ദര്യം നന്നായി ആസ്വദിച്ചും ക്യാമറയില് പകര്‍ത്തിയും 5.30ന് ഞങ്ങള് താഴെയെത്തി അപ്പോള് നേര്‍ത്ത മഴപെയ്യുന്നുണ്ടായിരുന്നു. അടിവാരത്ത് കുതിരകളുടെ പുറത്തുള്ള ഇരിപ്പിടം അവരുടെ യജമാനന് എടുത്തു മാറ്റുമ്പോള് അവ നിലത്തുകിടന്ന് ഉരുളുന്നതും ആര്‍ത്തിയോടെ പുല്ലുതിന്നുന്നതും അപ്പോഴുള്ള ദൈന്യമായ അവയുടെ കണ്ണുകളും ഹൃദയസ്പര്‍ശിയായ മായാത്ത കാഴ്ച്ചകളാണ്. ”യമുനോത്രി ക്ഷേത്രത്തില് ദര്‍ശനം നടത്തുന്നവര്‍ക്ക് മൃത്യുരാജാവിനെക്കുറിച്ചുളള ഭയം ഇല്ലാതാവുന്നു” എന്ന് എഴുതി വച്ച ബോര്‍ഡ് ഇവിടെ നമുക്ക് കാണാം. അന്ന് രാത്രി തലേന്നു താമസിച്ച ഹോട്ടലില് തന്നെയായിരുന്നു താമസം.\nപിറ്റേന്ന് സെപ്റ്റംബര് മാസം 21-ാം തീയതി കാലത്ത് തന്നെ ഞങ്ങള് എല്ലാവരും യാത്രയ്ക്ക് തയ്യാറായി 6.30 ഓടെ ഞങ്ങള് ഗംഗോത്രി ധാമിലേക്ക് യാത്ര തുടര്‍ന്നു. ഗംഗോത്രിയിലേക്കുള്ള വഴി അതീവ ദുര്‍ഘടമാണ്. ദുര്‍ഘടമായ മലയോര പാതകളിലൂടെ സംഗീതാസ്വാദകനായ ഞങ്ങളുടെ ഡ്രൈവര് വണ്ടിയില് ഉച്ചത്തില് പ്ലേ ചെയ്തുകൊണ്ടിരുന്ന കിഷോര്‍കുമാറിന്റെ പാട്ടുകള് ആസ്വദിച്ചുകൊണ്ട് അനായാസം ഡ്രൈവ് ചെയ്തു കൊണ്ടിരുന്നു. ഇടയ്ക്കിടെ സംഗീതം ആസ്വദിച്ചും പാതിയുറങ്ങിയും ഹിമാലയ സൗന്ദര്യം ആസ്വദിച്ചും കൊണ്ട് ഞങ്ങള് യാത്രചെയ്തുകൊണ്ടിരുന്നു. ഉച്ചയോടെ ഞങ്ങള് ഉത്തരകാശിയില് എത്തിച്ചേര്‍ന്നു. ഉത്തരകാശി എന്ന ചെറുനഗരം സന്യാസിമാരുടെ നഗരം എന്ന് അറിയപ്പെടുന്നു. പത്ത് സന്യാസി സമ്പ്രദായങ്ങളുടെയും പരമ്പരകളുടെ ആശ്രമങ്ങള് നമുക്കിവിടെ കാണാം. ഉത്തര കാശിയിലെ ശിവക്ഷേത്രം പ്രസിദ്ധമാണ്. ദ്വാദശ സ്വയം ഭൂജ്യോതിര്‍ലിംഗങ്ങളില് ഒന്ന് ഇവിടെയാണ്. ക്ഷേത്രം ഇപ്പോള് പുതുക്കിപണിത് മോടികൂട്ടിയിട്ടുണ്ട്. തറയില് മാര്‍ബിള് വിരിച്ചിരിക്കുന്നു. പഴയ ഉത്തരകാശിക്ഷേത്രത്തിന്റെ തനിമ നഷ്ടപ്പെട്ടതായി തോന്നി. രാവിലെ നാലുമണിക്കു തന്നെ ഞങ്ങള് ഗംഗോത്രിയിലേക്കുളള യാത്ര തുടര്‍ന്നു. 2012ല് ഉണ്ടായ പ്രളയത്തില് ഏതാണ്ട് ഗംഗോത്രിയിലെ ഗ്രാമങ്ങള് പലതും ഒലിച്ചുപോയി. പ്രളയത്തിനുമുമ്പ് ജനസംഖ്യ അഞ്ച്‌ലക്ഷം ആയിരുന്നു. എന്നാല് ഔദ്യോഗിക കണക്കനുസരിച്ച് ഗംഗോത്രി ജില്ലയില് ഇപ്പോള് ഇരുപത്തിയയ്യായിരം പേര് മാത്രമാണുള്ളത്.\nഗംഗോത്രിയില് ഭഗീരഥന്റെ ക്ഷേത്രമുണ്ട്. ഈ ക്ഷേത്രത്തിനു മുന്‍വശത്ത് ഓക്‌സിജന്റെ കുറവുണ്ട്. ഗംഗയില് ഇറങ്ങുന്നത് വിലക്കിക്കൊണ്ടുള്ള ബോര്‍ഡ് ഗംഗാതീരത്ത് വച്ചിട്ടുണ്ട്. ഇവിടെ ഗംഗയില് ഇറങ്ങി കുളിച്ചാല് തണുപ്പുമൂലം3മിനിട്ടിന്റെയുളളില് ഹൃദയം സ്തംഭിക്കും എന്ന് പറയുന്നു. അതുകൊണ്ട് സെപ്റ്റംബര് മുതല് മാര്‍ച്ച് വരെ മാസങ്ങളില് ഇവിടെ ഗംഗയില് ഇറങ്ങുന്നത് വിലക്കിയിട്ടുണ്ട്. ഭഗീരഥക്ഷേത്രത്തില് ഗംഗ, യമുന. സരസ്വതി, പാര്‍വ്വതി, അന്നപൂര്‍ണ്ണേശ്വരി, ലക്ഷ്മി എന്നിവയുടെ പ്രതിഷ്ഠകളും ഉണ്ട്. ഇവിടെ പൂജാസാമഗ്രികള് സ്വര്‍ണ്ണം കൊണ്ട് നിര്‍മ്മിക്കപ്പെട്ടിരിക്കുന്നു. സൈന്യത്തിന്റെ ക്യാമ്പുണ്ട്. ദേവദാരുവൃക്ഷങ്ങള് മാത്രമുള്ള വനം ഇവിടുത്തെ മാത്രം പ്രത്യേകതയാണ്. ഗംഗോത്രി ടൗണില് എത്തുന്നതിന് കുറച്ചു മുമ്പാണ് കേദാര് ഗംഗയുടെ സംഗമസ്ഥാനം ഇതിന്റെ ഒരു കി. മീ. അകലെ ഗംഗാനദി ശിവലിംഗത്തില് പതിക്കുന്ന ഒരു സ്ഥലമുണ്ട്. ഇതിന്റെ മറുവശത്താണ് ഗൗരീ കുണ്ഠ്. ഇവിടെ നിന്നും ഗൗരീകുണ്ഠ് വഴി കേദാര് നാഥിലേക്ക് ഒരു നടപ്പാതയുണ്ട് ഗംഗയുടെ ഉത്ഭവസ്ഥാനമായ ഗോമുഖ് ഇവിടെ നി ന്നും 24 കി.മീ ഉയരത്തിലാണ്. ഇവിടേക്കു പോകാന് സൈന്യത്തിന്റെ പ്രത്യേക അനുവാദം വേ ണം. ഗോമുഖില്‍നിന്നും കുറച്ചകലെ തപോവനം എന്ന ഒരു സ്ഥലമുണ്ട്. ഇവിടെയെല്ലാം മഞ്ഞ് മൂടിക്കിടക്കുന്ന പ്രദേശങ്ങള് ആയതിനാല് പ്രത്യേകം ശ്രദ്ധിച്ച് യാത്രചെയ്യേണ്ടതാണ്. ക്യാന്‍സര് രോഗംവരെ ഭേദമാക്കുന്ന മരുന്നുകള് അറിയാവുന്ന നേപ്പാളി ബാബ എന്ന ഒരു സന്യാസി ഇവിടെയുണ്ട്. മുന്‍പൊരിക്കല് നേപ്പാളിബാബയുടെ ആശ്രമത്തില് ഒറ്റയ്ക്കു ചെന്നപ്പോഴുള്ള അനുഭവങ്ങള് എന്റെ മനസ്സിലൂടെ മിന്നിമറഞ്ഞു. ഗംഗോത്രിയിലെ ദര്‍ശനത്തിനുശേഷം തിരികെ പ്പോരാന് വണ്ടിയിലേക്ക് കയറുമ്പോള് അധികം താമസിയാതെ ഗംഗോത്രി, ഗോമുഖ്, തപോവനം, എന്നിവിടങ്ങളില് മാത്രമായി വരണമെന്ന് തീരുമാനമെടുത്തു. വൈകുന്നേരം ഞങ്ങള് ഗംഗോത്രിയില് നിന്നും ഉത്തരകാശിയിലെത്തി ഭഗീരഥിയോടു ചേര്‍ന്നുള്ള ഒരു ചെറിയ ഹോട്ടലിലാണ് താമസിച്ചത്.\nസെപ്റ്റംബര് 23 രാവിലെ കേദാര്‍നാഥിലേക്ക് യാത്ര തുടങ്ങി. കേദാറിലേക്ക് ഇവിടെ നിന്നും 334 കി.മീ. ദൂരമുണ്ട്. യാത്രാ മദ്ധ്യേ ഞങ്ങള് ബുഢകേദാര് ക്ഷേത്രം സന്ദര്‍ശിച്ചു. ഈ ക്ഷേത്രത്തിലെ പ്രതിഷ്ഠ കേദാര്‍നാഥിലേതുപോലെയാണ്. ക്ഷേത്ര പരിസ രത്തെ ഗ്രാമ അന്തരീക്ഷം അതീവസുന്ദരമാണ്. ഇവിടെ 5000ല് അധികം വര്‍ഷം പഴക്കമുള്ള ഒരു വീടിന്റെയുളളില് ഞങ്ങളില് ചിലര് കയറി. കേരള ത്തിലെ പത്തായപ്പുരപോലെ തോന്നിക്കുന്ന ഗോതമ്പു സൂക്ഷിക്കുന്ന ഒരു വലിയ അറ ഈ ഗൃഹത്തില് ഉണ്ട്. ഹിമാലയ യാത്രയില് ബുഢകേദാര് സന്ദര്‍ശനം അനിര്‍വ്വചനീയമായ അനുഭവമാണ്. അന്ന് രാത്രി യോടെ ഞങ്ങള് രാംപൂരിലെത്തി അവിടെ ഒരു ഹോട്ട ലില് മുറിയെടുത്തു. വളരെ നല്ല കാലാ വസ്ഥയുള്ള ഒരു ഗ്രാമമാണ് രാപൂര്. ഉത്തരാഖണ്ഡ് സര്‍ക്കാരിന്റെ ഒരു ഗസ്റ്റ്ഹൗസ് ഇവിടെയുണ്ട്. വളരെ നല്ല ഭക്ഷ ണവും താമസസൗകര്യവും ഇവിടെ ഞങ്ങള്‍ക്കു ലഭിച്ചു.\nപിറ്റേന്ന് സെപ്റ്റം.24 -ാം തീയതി പുലര്‍ച്ചെ ഞ ങ്ങള് കേദാറിലേക്ക് പുറപ്പെട്ടു. ഞങ്ങളില്4പേര് ഹെലികോപ്ടറിലും ഒരാള് കുതിരയിലും ബാക്കിയു ള്ളവര് നടന്നുമാണ് കേദാറിലേക്കുപോയത്. ഹെലി കോപ്ടറിന്7മിനിറ്റ് വേണം. കേദാറിന്റെ ഹെലികോ പ്റ്ററില് നിന്നുള്ള ദൃശ്യം അനിര്‍വ്വചനീയമാണ്. ആകാശകാഴ്ച്ചയില് കേദാറിലേയ്ക്കുള്ള പുതിയവ ഴിയും പഴയവഴിയും മന്ദാകിനിയും മലനിരകളും എല്ലാം ദര്‍ശിച്ച് ലഭിച്ച ആനന്ദത്തോടെയാണ് ഞങ്ങള് കേദാറില് വന്നിറങ്ങിയത്. കേദാറിലേക്കുള്ള പഴയ നടപ്പുവഴി പൂര്‍ണ്ണമായും പ്രകൃതിക്ഷോഭം മൂലം നശി ച്ചിരിക്കുന്നു. ഗൗരീകുണ്ഠില് നിന്നും ക്ഷേത്രത്തി ലേക്ക് ഒരു പുതിയ വഴി നിര്‍മ്മിച്ചിട്ടുണ്ട്. 24 കി.മീ. ദൂരം ഈ വഴിയിലൂടെ നടന്നാല് കേദാര്‍നാഥ് ക്ഷേത്ര ത്തിലെത്താം. കേദാര്‍നാഥ് ക്ഷേ ത്രത്തിനു ചുറ്റുമുള്ള ഗ്രാമം പ്രളയത്തില് പൂര്‍ണ്ണമായും ഒലിച്ചുപോയി രിക്കുന്നു. ക്ഷേത്രത്തിന് ഒരു നാശവും സംഭവിച്ചി ട്ടില്ല. ക്ഷേത്രം ഒഴികെയുള്ള മറ്റെല്ലാം പ്രളയത്തില് നശിച്ചു. പതിനഞ്ചടിയോളം ഉയരത്തില് മണ്ണ് ഇ പ്പോള് ഇവിടെ അടിഞ്ഞുകിടക്കുന്നു. തീര്‍ത്ഥാട കര്‍ക്കുള്ള താല്‍ക്കാലിക ടെന്റുകള് ഇവിടെയു ണ്ട്. ഓക്‌സിജന്റെ കുറവ് നന്നായി അനുഭവപ്പെട്ടു. ഇപ്പോഴത്തെ ക്ഷേത്രത്തിന് ഏതാണ്ട് 5100 വര്‍ഷ ത്തെ പഴക്കമുണ്ട്. മന്ദാകിനി നദി ഇവിടെ നിന്നും ഉത്ഭവിക്കുന്നു. ലോകത്ത് കേദാറില് മാത്രം കാണ പ്പെടുന്ന അത്യ അപൂര്‍വ്വയിനം ആടുകളെ ഇവിടെ നമുക്ക് കാണാം. 12 സ്വയം ഭൂജ്യോതിര്‍ലിംഗങ്ങ ളില് ഒന്നാണ് കേദാര്‍നാഥിലെ വിഗ്രഹം. പാറയു ടെ മുകള് ഭാഗം പോലെയാണ് വിഗ്രഹത്തിന്റെ രൂപം. ജഗദ്ഗുരു ശങ്കരാചാര്യര് സമാധിപ്രാപിച്ചത് ഇവിടെയാണ്. ക്ഷേത്രത്തിന്റെ പടിഞ്ഞാറ് ഭാഗത്താ ണ് സമാധിപീഠം. ഇവിടെ പൂജചെയ്യുന്നത് കര്‍ണ്ണാ ടകത്തിലെ ലിംഗായത്ത് സമുദായത്തില്‍പെട്ടവരാ ണ്. ക്ഷേത്രത്തിന്റെ തെക്കുവശത്ത് മുകളില് മുകുന്ദഭൈരവക്ഷേത്രം സ്ഥിതിചെയ്യുന്നു. ഇവിടെ നിന്നുള്ള ഹിമാലയത്തിന്റെ ദൃശ്യം അതീവ സുന്ദര മാണ്. പുരാണങ്ങളില് പ്രതിപാദിക്കുന്ന ഉദ്ദക് കു ണ്ഡ് ഇവിടെയാണ്. ക്ഷേത്രത്തിന്റെ പിന്‍ഭാഗത്ത് അമൃത് കുണ്ഢ് എന്ന ഒരു ചെറിയ ജലസ്രോത സ്സ് ഉണ്ട്. ഇതിലെ ജലം പാനം ചെയ്യുന്നത് സര്‍വ്വ രോഗങ്ങളും അകറ്റി യൗവ്വനം പ്രദാനം ചെയ്യുന്നു എന്നാണ് പറയപ്പെടുന്നത്. എന്തായാലും ഞങ്ങള് കൈക്കുമ്പിളില് വെള്ളം എടുത്ത് കുടിച്ചു. ക്ഷേത്ര ത്തിനു അടുത്തള്ള ഹംസദണ്ഡ് എന്ന ജലാശയ ത്തില് പിതൃതര്‍പ്പണം ചെയ്യുന്നത് ശ്രേഷ്ഠമാണ്. ആര്‍മിയുടെ ഒരു വലിയ ക്യാമ്പ് ഇവിടെയുണ്ട്. ക്ഷേത്രത്തിനുചുറ്റുമായി ദിംഗബരന്മാരായ സ ന്യാസിമാരുണ്ട്. ചിലരുടെ യൊക്കെ ഒപ്പംനിന്ന് ഞങ്ങള് ഫോട്ടോ എടുത്തു. കേദാര്‍നാ ഥില് ഒരു രാത്രി താമസിക്ക ണം എന്ന തീരുമാനത്തോടെ യാണ് ഞാന് തിരികെ ഹെലി കോപ്ടറില് കയറിയത്. ഹെലികോപ്റ്ററില് ഇരുന്ന് കേദാറിന്റെ സൗന്ദര്യം ആവോ ളം ആസ്വദിച്ചുകൊണ്ട് ഞ ങ്ങള് തിരികെ രാംപൂരില് ന ിന്നും സോനപ്രയാഗില് എ ത്തി. ഇവിടെ നിന്നും ഇട ത്തോട്ട്4കി.മീ. യാത്രചെയ്ത് ഞങ്ങള് ത്രിയുഗി നാരായണ് ക്ഷേത്രത്തിലെത്തി. ശിവനെ ഭര്‍ത്താവായി ലഭിക്കുന്നതിന് പാര്‍വ്വതി ദേവി ഇവിടെയാണ് തപസ്സു ചെയ്തത്. ഇവിടെ വച്ചുതന്നെയാണ് ശിവപാര്‍വ്വ തി വിവാഹംനടന്നത്. ഇവിടു ത്തെശിവക്ഷേത്രത്തിന് 4,38,000 വര്‍ഷത്തെ പഴക്കമു ണ്ടെന്ന് വിശ്വസിക്കപ്പെടുന്നു. ശിവപാര്‍വ്വതി വിവാഹസമയ ത്ത് അഗസ്ത്യര് കേരളത്തി ലെ അഗസ്ത്യാര്‍കൂടത്തിലാ യിരുന്നു. ശിവപാര്‍വ്വതീ കല്യാണത്തിന് എത്തിയ മഹാവിഷ്ണുവിന് കുറച്ചു നാള് ഇവിടെ താമസിക്കണമെന്നു തോന്നി. അങ്ങനെ താമസിച്ച വിഷ്ണുഭഗവാനെ തേടി അഗസ്ത്യമുനി ഇവിടെയെത്തി. തന്നെ ദര്‍ശിക്കാനുള്ള അഗസ്ത്യമുനി യുടെ ആഗ്രഹം സാധിക്കാനാണ് ഇവിടെ താമസിച്ചത് എന്ന് പറഞ്ഞ് അഗസ്ത്യരെ അനുഗ്രഹിച്ച് വിഷ്ണു ഭഗവാന് പോയി. വിഷ്ണുഭഗവാന് ഈ സമയത്തിരുന്ന സ്ഥലത്താണ് ക്ഷേത്രം സ്ഥിതിചെയ്യുന്നത്. ഈ ക്ഷേത്ര ത്തില് പ്രാര്‍ത്ഥിച്ചാല് ആഗ്രഹിക്കുന്ന കാര്യം സാധിക്കു മെന്ന് വിശ്വസിക്കുന്നു. ഇവിടെ ബ്രഹ്മകുണ്ഡ്, രുദ്ര കുണ്ഡ്, സരസ്വതികുണ്ഡ് എന്നിങ്ങനെ നാല് ജലാശ യങ്ങള് ഉണ്ട്. സരസ്വതികുണ്ഡില് സ്വര്‍ണ്ണനിറത്തിലു ള്ള നാഗങ്ങള് ഉള്ളതായി പറയപ്പെടുന്നു. ശ്രദ്ധാപൂര് വ്വം നാഗങ്ങളെ പരതിയെങ്കിലും കാണാന് ഭാഗ്യമുണ്ടായി ല്ല. ക്ഷേത്രത്തിന്റെ പിന്‍ഭാഗത്തുള്ള മലയുടെ മുകളില് ഗൗരീഗുഹ എന്ന ഒരു ഗുഹയുണ്ട് വന്യമൃഗങ്ങളുള്ള സ്ഥലമാണ് എന്നറിഞ്ഞതിനാല് ഞങ്ങള് ഗ്രാമവാസി കളായ നാലു കുട്ടികളെയും കൂട്ടിയാണ് മല കയറിയത്. മല കയറുന്നതിനിടെ ഞങ്ങളുടെ ഒപ്പമുണ്ടായിരുന്ന പയ്യന് അവന്റെ വീട്ടില് നിന്ന് തലേദിവസം ആടിനെ കടുവ പിടിച്ചുകൊണ്ടു പോയി എന്ന് ഞങ്ങളോട് പറഞ്ഞു. ഇവിടെ നിന്നും മലയിലൂടെ ഒരു വഴി കേദാര് നാഥിലേക്കുണ്ട്. ഈ വഴി ഇവിടുത്തെ ഗ്രാമവാസികള് ഉപയോഗിക്കാറുണ്ട്. ഗുഹ സന്ദര്‍ശിച്ച് മലയുടെ താഴെ തിരികെയെത്തിയപ്പോള് ഞങ്ങളുടെ ഒപ്പം ഉണ്ടായിരുന്ന ബാലന് എന്നെ അവന്റെ വീട്ടിലേക്ക് ക്ഷണിച്ചു. അവന്റെ അച്ഛന് മരിച്ചു പോയിരുന്നു. അമ്മയും രണ്ട് സഹോദരിമാരും അടങ്ങുന്നതാണ് അവന്റെ കുടുംബം. അവരുടെ ഒപ്പം നിന്ന് ഫോട്ടോയെടുത്ത് അവനോട് യാത്ര പറഞ്ഞു. ഹിമാലയന് ഗ്രാമങ്ങളില് വില്ലേജ് ട്രക്കിംഗ് എന്ന ഒരാശയം ഈ സമയത്ത് എന്റെ മനസിലുദിച്ചു. മടക്കയാത്ര മഞ്ഞ്കാലങ്ങളില് (6 മാസം) കേദാര്‍നാഥന്റെ പൂ ജ ചെയ്യുന്ന ഊവീമഠം വഴി യായിരുന്നു, ഊവീമഠം വളരെ ആകര്‍ഷണീയമാണ്.\nഊവീമഠത്തില് നിന്നും 30. കി.മീ യാത്രചെയ്ത് ഞങ്ങള് ചോപ്തായിലെത്തി. ചോപ്താ യുടെ സൗന്ദര്യം ഹിമാലയ ത്തെ അതീവ സുന്ദരിയാക്ക ന്നു. മോപ്തിയിലെ 28 കി.മി ദൂരം ഹിമാലയത്തിലെ അതീ വ പ്രധാന്യമുള്ള ഒരു വനമേ ഖലയാണ്. അപൂര്‍വ്വയിനം കടുവകള് ഇവിടെയുണ്ട്. സാഹസികയാത്രകള്, പാരാ ഗ്ലസ്റ്റിംഗ് എന്നിവയ്ക്ക് പ്രശ സ്തമായസ്ഥലമാണ് ചോപ്ത. ചോപ്ത മേഖലയില് വാഹനം നിര്‍ത്തി പുറത്തിറങ്ങുന്നത് അപകടമാണ്. ഗ്ലൈസിംഗിനും മറ്റും എത്തിയ സഞ്ചാരികളെ കടുവകള് പിടിക്കുന്നത് നി ത്യസംഭവമാണ്. ഇവിടെനി ന്നും5കി.മീറ്റര് മുകളിലേക്ക് കയറിയാല് തുംഗനാഥില് എത്താം ഇവിടെയാണ് ഹിമാ ലയത്തിലെ ആകാശ ജലാ ശയം സ്ഥിതിചെയ്യുന്നത്. ചോപ്ത അപൂര്‍വ്വ യിനത്തില്‍പ്പെട്ട ഔഷധ സസ്യങ്ങള് അടങ്ങിയ ഒരു പ്രദേശമാണ്. ചോപ്തയിലെ സൗന്ദര്യം നന്നായി ആസ്വദിച്ചുകൊണ്ടാണ് ഞങ്ങള്‍യാത്ര ചെയ്തത്. റോഡിന്റെ ഏറ്റവും മുകള്‍ഭാഗത്തുള്ള വ്യൂപോയിന്റില് വാഹനം നിര്‍ത്തി ഫോട്ടോയി ലൂടെയും വീഡിയോയിലൂടെയും ഹിമാലയത്തി ന്റെ സൗന്ദര്യം ആവോളം പകര്‍ത്തിയശേഷമാണ് ഞങ്ങള് യാത്ര തുടര്‍ന്നത്. പിന്നീടുള്ള 22 കി.മീ യാത്ര ചെയ്ത് ഞങ്ങള് ചമോലിയില് എത്തി. ചമോലി ഒരു നഗരമാണ്. എല്ലാവിധ സൗകര്യങ്ങ ളും ചമോലിയില് ഉണ്ട്. ഇവിടെനിന്നും 96 കി.മീ. ഉണ്ട് ബദരിയിലെത്താന് രാത്രി ഞങ്ങള് പിപ്പല് കോട്ടയിലെ ഒരു ഹോട്ടലിലാണ് താമസിച്ചത്.\nസെപ്റ്റംബര് 26-ാം തീയതി രാവിലെ ബദരിയിലേക്ക് യാത്ര തുടങ്ങി. ജോഷിമഠ് മുതല് ബദരിവരെയുള്ള യാത്രയില് 8 കി.മി. ദൂരം വരെ ദുര്‍ഘടവും അപകടകരവുമായ പാതയാണ് പലയിടങ്ങളും റോഡിലൂടെ വെള്ളം ഒലിച്ച് ഇറങ്ങുന്നു. ചില സ്ഥലങ്ങളില് ഇടയ്ക്കിടെ കല്ലും, മണ്ണും വീണുകൊണ്ടിരിക്കുന്നു. വൈകു ന്നേരം മൂന്ന് മണിക്ക് മുന്‍പായി ഈ ദുര്‍ഘട പാതകള് താണ്ടേണ്ട തായിട്ടുണ്ട്. ഉച്ചയ്ക്ക് ശേഷം മഴ ചാറാന് സാധ്യതയുണ്ട്. മഴയായാല് യാത്ര വളരെ അപകടകരമാണ്. ബദ്രിയിലെത്തിയ ഞങ്ങള് മന വില്ലേജിലേക്ക് പോയി മന വില്ലേജ് ഇന്ത്യാ – ടിബറ്റ് അതിര്‍ത്തിയാണ്. ടിബറ്റ് ഇപ്പോള് ചൈനയുടെ കൈവശമാണ്. വൈദ്യുതി പ്രവഹി ക്കുന്ന അതിര്‍ത്തിയിലെ മുള്ളുവേലിക്ക് പിന്നി ലുള്ള മലയിടുക്കിലൂടെയുള്ള ടിബറ്റന് പാതയി ലൂടെ ഇവിടുത്തെ ഗ്രാമീണര് സഞ്ചരിക്കുന്നത് കാണാം. ചൈനീസ് പട്ടാളത്തിന്റെ സജീവ സാന്നി ദ്ധ്യം ഇവിടെ കാണാം. മന വില്ലേജ് ആറ് മാസക്കാ ലം പൂര്‍ണ്ണമായും മഞ്ഞ് മൂടിക്കിടക്കുന്ന പ്രദേശ മാണ്.\nമനയിലേക്കുള്ള റോഡിന്റെ ഇരുവശവും ഭാരത സൈന്യം തമ്പടിച്ചിരിക്കുന്നു. വലതുവശത്തുള്ള ടിബറ്റന് മലകളുടെ മുകളില് ചൈനീസ് പതാക കള് കാണാം. മാനാ വില്ലേജില് കമ്പിളിയില് കൈകള്‍കൊണ്ട് നെയ്ത തുണിത്തരങ്ങള് ലഭ്യമാ ണ്. ഇവരുടെ ഏകവരുമാനമാര്‍ഗ്ഗം ഇതാണ്. സുന്ദരമായ ഈ ഗ്രാമത്തിലാണ് വ്യാസഗുഹ, ഗണേശ ഗുഹ എന്നിവ സ്ഥിതിചെയ്യുന്നത്. വേദവ്യാസന് ഉരുവിട്ട മഹാഭാരതശ്ലോകങ്ങള് ഗണപതി എഴുതിയത് ഈ ഗുഹയ്ക്കുള്ളിലാണ് എന്ന് വിശ്വാസം. മാനാ വില്ലേജിലെ ചെറുകൃഷിയിടങ്ങള് അതീവ സുന്ദരമാണ്. ഇന്ത്യയുടെ അതിര്‍ത്തിയോട് ഏറ്റവും ചേര്‍ന്ന് സ്ഥിതിചെയ്യുന്ന അവസാനത്തെ ഇന്ത്യന് താപാലോ ഫീസും ഇവിടെയാണ്.\nമനയിലെത്തിയ ഞങ്ങള് ആദ്യം പോയത് സരസ്വതി നദി ദൃശ്യമാകുന്ന ഭീംപൂളിലേക്കാണ്. ഭൂമിക്ക് അടിയി ലൂടെ ഒഴുകുന്ന സരസ്വതി നദിയുടെ സൗന്ദര്യം ഇവിടെ മാത്രമാണ് ദൃശ്യമാകുക. ഇവിടെ നിന്നും7കി.മി. മുകളിലാണ് വസുധാര ജലപ്രവാഹം. വസുധാര നിര വധി യോഗീശ്വരന്‍ന്മാര് ഉള്ള സ്ഥലമാണ്. തപോവന സ്വാമികള് ഇവിടെ താമസിച്ച് വസുധാരയില് പോയി കുളിച്ചിരുന്നു എന്ന് എവിടെയോ വായിച്ചിട്ടുണ്ട്. സരസ്വതി നദി ഭൂമിക്കടിയിലേക്ക് പോകുന്ന പ്രദേശത്ത് ഒരു ചെറിയ കടയുണ്ട്. . 2015 ഒക്‌ടോബര് 11-ാം തീയതി യിലെ മാതൃഭൂമി ദിനപത്രത്തില് ഹിന്ദുസ്ഥാന് അന്തിവ് ഭൂകാന് എന്ന ഈ ടീഷോപ്പിനെ കുറിച്ച് റിപ്പോര്‍ട്ട് ഉണ്ട്. ടീഷോപ്പിന്റെ മുമ്പില് നിന്ന് ടീ ഷോപ്പിന്റെ ഉടമസ്ഥനായ ഭൂവിന്ദറിന്റെയൊപ്പം ഏതാനും ചില ഫോട്ടോകള് എടു ത്തു. പരിചയപ്പെട്ടപ്പോള് കേരളത്തില് നിന്നാണ് എന്ന് കേട്ട അദ്ദേഹം എന്നെ സന്തോഷത്തോടെ കെട്ടിപ്പിടിച്ചു. അപ്പോള് തന്നെ കുറച്ച് ന്യൂഡില്‍സ് ഉണ്ടാക്കിതന്നു. സ്വാദിഷ്ടമായ ന്യൂഡില്‍സ് കഴിച്ചുകൊണ്ട് ഞാന് സരസ്വതി നദിയിലെ ജലപ്രവാഹത്തില് വെയില് തട്ടിയുണ്ടാകുന്ന സ്പതവര്‍ണ്ണങ്ങളുടെ സുന്ദരദൃശ്യം ആസ്വദിച്ചിരുന്നു. അവിടെ ഒരു ചെറിയ ഗുഹക്കുള്ളില് ഒരു ബാബയുണ്ട് അദ്ദേഹത്തിന്റെ ഒപ്പം ഞാന് സെല്‍ഫിയെടുത്തു. സെല്‍ഫി അദ്ദേഹത്തിന് വലിയ ഇഷ്ടമാണ്. സെല്‍ഫി ബാബാ എന്നിയപ്പെടുന്ന ഇദ്ദേഹത്തെക്കുറിച്ച് യാത്രാമാഗസിനില്‍വന്ന ഒരു റിപ്പോര്‍ട്ട് ഞാന് വായിച്ചിട്ടുണ്ട്. തിരികെ ബദരിയി ലെ ത്തി ബി.എസ്.എസ്.ന്റെ ആശ്രമത്തില് മുറിയെടുത്തു. ക്ഷേത്രത്തിന് അഭിമുഖമായുള്ള ഞങ്ങളുടെ മുറിയുടെ പുറത്തുനിന്നാല് ബദ്രീക്ഷേത്രവും നീലകണ്ഠ പര്‍വ്വത വും നരനാരയണപര്‍വ്വതങ്ങളും ഒരുമിച്ച് കാണം. ഇവി ടെ പ്രഭാതത്തിലെ സൂര്യകിരണങ്ങള് അടിച്ച് സ്വര്‍ണ്ണ വര്‍ണ്ണത്തില് തിളങ്ങുന്ന നീലകണ്ഠ പര്‍വ്വതത്തിന്റെ ദൃശ്യസൗന്ദര്യം വര്‍ണ്ണിക്കാനാവാത്തതാണ്. ബദ്രിയിലെ പ്രഭാതം നല്‍കുന്ന ഈ ദൃശ്യവിരുന്നിനെ ഉപമിക്കാന് മറ്റൊന്നുമുണ്ടാവില്ല. രാത്രി ബദ്രിക്ഷേത്രത്തിലെത്തിയ ഞങ്ങള് ആവോളം ദര്‍ശനം നടത്തി ബദ്രിയിലെ കൊടുംതണുപ്പില് രാത്രിയില് ചുറ്റിക്കറങ്ങുന്നതിന്റെ സുഖം ഒന്നു വേറെതന്നെയാണ്. ബദ്രിയിലെ പൂജാരി (റാവല്‍ജി)യെ പരിചയമുള്ളതിനാല് രാത്രി കുറച്ചു സമയം അദ്ദേഹത്തിന്റെ വീട്ടില് ചിലവഴിച്ചു. റാവല് ജിയില് നിന്നും പ്രസാദം സ്വീകരിച്ച് കുറച്ചുനേരം ചുറ്റിക്കറങ്ങി.\nപിറ്റേന്ന് സെപ്റ്റംബര് 27-ാം തീയതി, ഞാനും സുബീഷും കൂടി നീലകണ്ഠപര്‍വ്വതത്തില് പോകാന് തീരുമാനിച്ചു.7കി.മീ മലയിടുക്കുകളിലൂടെ നടന്നു വേണം നീലകണ്ഠ പര്‍വ്വതത്തിലെത്താന്4കിലോമീറ്റര് കഴിഞ്ഞപ്പോള് ഓക്‌സിജന്റെ കുറവുമൂലം എനിക്ക് ഒരു അസ്വസ്ഥത തോന്നി. സുബീഷിനോട് യാത്ര തുടരാന് പറഞ്ഞശേഷം ഞാന് അവിടെയിരുന്ന് ജപിക്കാം എന്ന് തീരുമാനിച്ചു. എന്റെ ജപം ഒരു മാല പിന്നീടുമ്പോള് 100 മീറ്റര് അകലെ എന്നെ നോക്കിയിരിക്കുന്ന ഒരു മുഖം എന്റെ ശ്രദ്ധയില്‍പ്പെട്ടു. ആദ്യം പട്ടിയാണ് എന്നാണ് വിചാരിച്ചത് എന്നാല് പിന്നീടാണ് കരടി തന്നെ യാണ് എന്ന് മനസിലായത്. എന്തോ എനിക്ക് ഭയ മൊന്നുംതോന്നിയില്ല. ഏകദേശം 10മിനിട്ട് ഞങ്ങള് മുഖത്തോടുമുഖം നോക്കിയിരുന്നു. ഇടയ്ക്ക് ഞാന് സുബീഷിനെ ഫോണില്‍വിളിച്ചു വിവരംപറഞ്ഞു. കുറച്ച് കഴിഞ്ഞപ്പോള് ആദ്യം നീലകണ്ഡപര്‍വ്വ തത്തിലേക്ക്‌പോയ ശ്യാമും അനീഷും തിരികെ വരുന്നുണ്ടായിരുന്നു. ഞാന് അവരേയും എന്നെ നോക്കിയിരിക്കുന്ന കരടിയെ കാട്ടിക്കൊടുത്തു. എന്തായാലും ഞങ്ങള് മൂവരും കുറച്ചു നേരം അവനെ നോക്കിയിരുന്നു. കുറച്ചുകഴിഞ്ഞപ്പോള് അവന് തിരികെ മലയുടെ മുകളിലേക്ക് നടന്നു തുടങ്ങി. അവന് ഞങ്ങളുടെ കണ്ണില് നിന്നു മറയുന്നത് വരെ ഞങ്ങള് അവിടെയിരുന്നു. മഞ്ഞ് മൂടിക്കിടക്കുന്ന നീലകണ്ഠപര്‍വ്വതത്തെ നോക്കി ദീര്‍ഘസമയം ഞങ്ങള് ചിലവഴിച്ചു. പിറ്റേന്ന് രാവി ലെ ജോഷിമഠില് എത്തിയ ഞങ്ങള് ഭാരതത്തിന്റെ ഹൃദയ സ്പന്ദനമായ വേദധ്വനികള് മുഴങ്ങുന്ന ജോഷിമഠിലെ ശ്രീശങ്കരാചാര്യരാല് സ്ഥാപിതമായ മഠത്തില് ഞങ്ങള് ഏറെ നേരം ചിലവഴിച്ചു. രാത്രി നന്ദപ്രയാഗില് താമസിച്ച് പിറ്റേന്ന് സെപ്റ്റംബര് 29-ാം തീയതി ഹരിദ്വാറിലേക്കുള്ള മടക്കയാത്രയില് വസിഷ്ഠ ഗുഹ സന്ദര്‍ശിച്ചു. ഹിമാലയത്തിലെ വളരെ പ്രധാനപ്പെട്ട കേന്ദ്രങ്ങളിലൊന്നാണ്. ഹിമാലയന് കടുവകള് രാത്രിയില് ഇവിടെയെത്തി വിശ്രമിക്കാറുണ്ട്. അതുകൊണ്ട് തന്നെ ഇവിടെ നിറയെ പട്ടികളെ വളര്‍ത്തുന്നുണ്ട്. ഇതുവരെ വന്യമൃഗങ്ങളില് നിന്നും ഇപദ്രവം നേരിട്ടതായി ഇവിടെ കേട്ടുകേള്‍വിപോലുമില്ല. ഇവിടുത്തെ ഫോണ് നമ്പര് 09411715559 ആണ്.\nസെപ്റ്റംബര് 29-ാം തീയതി ഉച്ചയോടെ ഞങ്ങള് ഹരിദ്വാറില് തിരികെ എത്തി വിഷ്ണുഘട്ടിലെ വിഷ്ണുസേതു എന്നറിയപ്പെടുന്ന പാലത്തിന്റെ അക്കരെ ഗംഗയുടെ തീരത്ത് ഒരു ലോഡ്ജിലാണ് താമസിച്ചത്. വൈകുന്നേരം വരെ ഹരിദ്വാറിലെ മാര്‍ക്കറ്റില് കറങ്ങി നടന്നു. വൈകുന്നേരത്തെ ഗംഗാ ആരതിയില് പങ്കെടുത്തു. ആരതിയില് ചീഫ് ഗസ്റ്റായി പ്രണബ്മുഖര്‍ജി ഉണ്ടായിരുന്നു. ഗംഗാ ആരതി ഒരു പ്രത്യേക അനുഭവം തന്നെയാ ണ്. രാത്രി കുറച്ചുസമയം ഹരിദ്വാര് പട്ടണത്തില് ചുറ്റിക്കറങ്ങി.\nപിറ്റേന്ന് സെപ്റ്റംബര് 30-ാം തീയതിയും ഹരിദ്വാറില്‍തന്നെയായിരുന്നു. തലേന്ന് റിക്ഷായില് ഞങ്ങളെ റൂമില് എത്തിച്ച റിക്ഷാക്കാരന്റെ നമ്പര് ഞാന് വാങ്ങിയിരുന്നു.അവനെ ഞാന് വൈകു ന്നേരം വിളിച്ചുവരുത്തി. അവന്റെ റിക്ഷായില് ഹരിദ്വാറിലെ ചണ്ഡിക്ഷേത്രത്തിലേക്ക് പോയി ചണ്ഡിക്ഷേത്ര ത്തിലേക്ക് രണ്ട് വഴികളാണുള്ളത്. ഒരു വഴിക്ക് ഏകദേശം3കി.മി. നടക്കണം. ഈ വഴിയിലേക്കുള്ള വഴി ഏകദേശം 1.കി.മീറ്റര് മുമ്പ് പോലീസ് ബ്ലോക്ക് ചെയ്തിരിക്കുന്നു. എന്നിട്ടുകൂടി യും ഈ റിക്ഷാകാരനെ പോലീസ്തടഞ്ഞില്ല. ചണ്ഡിക്ഷേത്രത്തിലേക്കുള്ള കവാടത്തിന്റെ വഴിയുടെ താഴെയാണ് അവന്റെ വീട് എന്നതാണ് കാരണം. അതുകൊണ്ട് ക്ഷേത്രത്തിന്റെ നടപ്പുപാത യുടെ ആരംഭത്തിലുള്ള കവാടം വരെ റിക്ഷായില് പോകാന് സാധിച്ചു. ഇവിടെ ഇടത്ത് തന്നെ ഠശഴലൃ ഞലലെൃ്‌ല അൃലമ യുടെ ഗേറ്റാണ്. സന്ധ്യയ്ക്ക് ചണ്ഡീ ക്ഷേത്രത്തിലേയ്ക്കുള്ള യാത്ര അപകടകരമാണ്. ഇവിടെകടുവകള് കൂടുതലാണ്. ക്ഷേത്രത്തിലേക്ക് നടക്കുമ്പോള് പതിയിരിക്കുന്ന അപകടത്തിന്റെ ഗൗരവം അവന് എന്നെ ഓര്‍മ്മിച്ചു കൊണ്ടിരുന്നു. കവാടത്തിന്റെ താഴെ ഗംഗയില് ഉള്ള ചേരികള് കാണാം. ആ ചേരികളില് പലസ്ഥലത്തും വാമ ചണ്ഡീ ഉപാസനയുടെ ശക്തമായ കേന്ദ്രങ്ങള് ഉണ്ട്. അവയൊക്കെ എനിക്ക് അവന് പരിചയ പ്പെടുത്തിത്തന്നു. തിരികെ മടങ്ങുമ്പോള് ഹരിദ്വാ റില്16കൈവരികളായി തിരിഞ്ഞൊഴുകുന്ന ഗംഗയു ടെ സൗന്ദര്യം ആസ്വദിച്ചും ഗംഗാമാതായെക്കുറിച്ചു ള്ള അവന്റെ അതീവ ഭക്തിയോടെയുള്ള വിവരണ വും കേട്ട് റിക്ഷായില് ഇരുന്നു. എന്തായാലും ച ണ്ഡീക്ഷേത്രത്തിലേയ്ക്കുള്ള യാത്ര നല്‍കിയ ആ നന്ദം പറഞ്ഞറിയിക്കാന് പറ്റില്ല. തിരികെയെത്തി അവന് റിക്ഷാകൂലിയും കൈമടക്കും കൊടുത്തശേ ഷം ഞാന് വൈഷ്‌ണോദേവിക്ഷേത്രത്തിലേയ്ക്കു പോയി. ഗംഗാ ആരതി നടക്കുന്ന ഹര്‍കീ പൗഡിയു ടെ അടുത്താണ് വൈഷ്‌ണോ ദേവീക്ഷേത്രം. വൈഷ്‌ണോ ദേവിയെ ദര്‍ശിച്ച് രാത്രി 8 മണിയോടെ ഞാന് വീണ്ടും വിഷ്ണുഘട്ടിലെത്തി.\nതലേന്ന് നടത്തിയ തനിച്ചുള്ള റിക്ഷായാത്ര ഓര്‍ത്താണ് ഞാന് ഉണര്‍ന്നത്. പിറ്റേന്ന് സെപ്റ്റംബര് ഒന്നാം തീയതി രാവിലെ ഞാന് മറ്റൊരു റിക്ഷായില് ദക്ഷപ്രജാപതി ക്ഷേത്രത്തിലേയ്ക്കു പോയി. ഒറ്റയ്ക്ക് ഹരിദ്വാറില് ചുറ്റിക്കറങ്ങുന്നതിന്റെ രസം ഒന്ന്‌വേറെതന്നെയാണ്. ഹരിദ്വാറിലെ ഗലികളിലൂടെ ഏറെ നേരം ഞാന് ചുറ്റിക്കറങ്ങി സീതാദേവി ക്ഷേത്രവും. ദക്ഷപ്രജാപതിയാഗം നടത്തിയതെന്ന് പറയപ്പെടുന്ന സ്ഥലവും ഹരിദ്വാറിന്റെ മഹിമ വര്‍ദ്ധിപ്പിക്കുന്നു.\nഹരിദ്വാറില് നിന്നും തിരികെ വണ്ടികയറുമ്പോള് മനസ്സില് മായാത്ത നിരവധി കാഴ്ച്ചകളും അനുഭവ ങ്ങളും ഒരിക്കല് കൂടി മിന്നിമറഞ്ഞു. അത് മറ്റൊര വസരത്തില് പങ്കുവയ്ക്കാം എന്നു പ്രതീക്ഷിക്കുന്നു.\nNext articleമനസ്സിന് മണിചിമിഴില് പനിനീര്‍തുള്ളിപോല്


സ്വ:ലേ: April 2008\nരാവിലെ ഒരു കോട്ടുവായോടെ കണ്ണുതുറന്നപ്പോള് ഞാന് മണ്ണില് കിടക്കുകയായിരുന്നു.ദേഹം മുഴുവന് ചാരം കോണ്ട് മൂടപ്പെട്ടിരുന്നു, എന്റെ നഷ്ട സ്വപ്നങ്ങളുടേ ബാക്കിപത്രം..\nമെയ് 2ന് എന്റെ പരീക്ഷ തുടങ്ങുന്നു, CA Finals...അപ്പോള് ഇനി ഒരു ചെറിയ ഇടവേള...\nBy സ്വ:ലേ at April 30, 20084comments:\nഎന്തുചെയ്യാം ഞാന് വേണ്ടാ എന്നു വിചാരിച്ചാലും ഇങ്ങനെ ഒരോന്ന് കിട്ടും, എഴുതാന്.എനിക്കുവന്ന ഒരു ഇ-മെയിലിന്റെ "പരിഷ്കരിച്ച" രൂപമാണ് താഴെ കൊടുക്കുന്നത്.\nകുറെ പേരോട് ചോദിച്ചുനോക്കി, ആരും തന്നില്ല\nBy സ്വ:ലേ at April 29, 2008 1 comment:\nBy സ്വ:ലേ at April 29, 20082comments:\nഞാന് കോളേജില് പഠിക്കുമ്പോള് ലൈബ്രറിയില് നിന്നും പഴയ "നാഷണല് ജിയോഗ്രാഫിക്" മാഗസീനുകള് (വരക്കാന് പറ്റിയ പടങ്ങള് നോക്കുന്നതിനുവേണ്ടി)എടുക്കുമായിരുന്നു. അതില് കണ്ട "അഫ്ഗാന് പെണ്‍കുട്ടി" എന്ന ഫോട്ടോയുടെ പെന്‍സില് സ്കെച്ചാണ് ഇത്. 2003 സെപ്തെംബറില് വരച്ചത്.\nBy സ്വ:ലേ at April 28, 20084comments:\nഞാന് വരക്കുന്നത് എനിക്കുവേണ്ടിയാണ്, കാരണം വര എന്നത് എന്നെ സംബന്ധിച്ച് നിയന്ത്രിക്കാനാവാത്ത വികാരമാണ്.\nBy സ്വ:ലേ at April 27, 20083comments:\nഗോപുമോന് കരഞ്ഞു. അതും മെഗാസീരിയല് നടിമാരെ വെല്ലുന്ന കരച്ചില്!!! സങ്കതി പഴങ്കഞ്ഞിയായെങ്കിലും കഥപാത്രം നമ്മുടെ ഗോപുമൊനായതുകൊണ്ട് എഴുതിപ്പൊക്കുന്നതാണ്.\nകാര്യത്തിലേക്ക് വരാം. ഒരാള് കരയുന്നതെന്താ ഇത്രക്കുവല്യ ആനക്കാര്യമാണൊ? അല്ല. പക്ഷെ കരഞ്ഞത് മലയളികളുടെ അഭിമാനഭോജനവും,ഛെ,ഭാജനവും (ഇതാണ് രാവിലെ വെറും വയറ്റില് ബ്ലോഗിയാലുല്ല പ്രശ്നം!), കളിക്കളത്തില് "ആക്രമണോത്സുകത"യുടെ അവതാരവുമായ നമ്മുടെ ഗോപുമോന് കരഞ്ഞാല്,അതും (ഒരു സര്ദാര്ജി തല്ലിയതുകൊണ്ട്) നമ്മള് വര്ഗസ്നേഹമുള്ള മലയാളികള്ക്ക് അതൊരു വലിയ കാര്യം തന്നെ അല്ലെ? അതെ.\nഹര്ഭജന് അഥവാ 'ബജ്ജി' (എന്തൊരു ചേര്ച്ച! തല്ലുകിട്ടിയവന് 'ഭോജനം',കൊടുത്തവന് 'ബജ്ജി') ശാന്തനെ പിച്ചി എന്നൊ, മാന്തി എന്നൊ, പല്ലിളിച്ചുകാണിച്ചെന്നൊ ഒക്കെയാണ് കേള്ക്കുന്നത് ശരിക്കും എന്താണ് സംഭവിച്ചത് എന്ന തിരുമാനിക്കാന് ഒരു ചാനല് നടത്തിയ 'പാനല്' ഡിസ്കഷന്' നമ്മുടെ നിയമസഭപോലെ തിരുമാനമെടുക്കാതെ അടിച്ചുപിരിഞ്ഞു.\nപ്രീതി സിന്റ വഹ കെട്ടിപിടുത്തം- ഒന്ന്\nസ്റ്റാര് പ്ലസിന്റെ പുതിയ മെഗാനില് ('കഭി മെം ഭി ക്രികറ്റ് ഖിലാഡി ഥി') നായകസ്ഥാനം.സിനിമ കിട്ടിയില്ലെങ്കിലെന്താ, ഇതില് കസറും\nകുറച്ചുദിവസത്തേക്ക് പത്രങ്ങളിലും,ചാനലുകളിലും ഫുള് കവറേജ്\nബജ്ജിക്ക്: സസ്പന്ഷന് (വല്ല കാര്യവുമുണ്ടായിരുന്നൊ? എന്ന് ബജ്ജിയുടെ അമ്മ)\nവെറുതെ അല്ല വീട്ടുകാര് പോലും ഗോപുമോനെ തല്ലാത്തത്!! എങ്ങാനും കൈ വെച്ചാല് സസ്പന്ഷനല്ലെ!!!\nPS എന്തായാലും ലവന് ഒന്നിന്റെ കുറവുണ്ടായിരുന്നു. അതിപ്പോള് കിട്ടി. ഇനിഎങ്കിലും നന്നാകുമെന്നുവിചാരിക്കാം, ആമേന്!!\nഇതും നോക്കാം: ഗോപുമോന്റെ ലീലാവിലാസങ്ങള്\nBy സ്വ:ലേ at April 27, 20084comments:\nഒരു ഫ്രാക്ടല്. വെറുതെ ഒരു ദിവസം "സോഫ്റ്റ്വെയര്ഉമായി മല്പ്പിടുത്തം നടത്തിയതിന്റെ അനന്തരഫലം.\nBy സ്വ:ലേ at April 26, 2008 No comments:\n"കറ്റയേന്തിയ കര്‍ഷകസ്ത്രീ" ചിഹ്നം ജനതാദള്(s)(വീരേന്ദ്രകുമാര്) വിഭാഗത്തിനുനഷ്ടപ്പെട്ടു.\nപേടിക്കണ്ട, അധികം വൈകാതെ ഉള്ള വോട്ടര്‍മാരും പോയിക്കോളും...\nമോഹന്‍ലാല് "ഫയര് എസ്കേപ്" ഇല്യുഷനില് നിന്നും പിന്മാറി. സമ്മര്‍ദമാണ് പിന്മാറ്റത്തിന് കാരണം എന്ന് മോഹന്‍ലാല്.\n"ശംഭോ മഹാദേവ, ഒരാളെ സമാധാനമായി മാജിക് ചെയ്യാന് കൂടി സമ്മതിക്കില്ല എന്നു വെച്ചാല് വല്യ കഷ്ടാണെ"\nBy സ്വ:ലേ at April 24, 2008 No comments:\n"ഭക്ഷ്യ സുരക്ഷ ചര്‍ച്ച ചെയ്യാന് വിളിച്ചുചേര്‍ത്ത മന്ത്രിസഭായോഗത്തില് മന്ത്രിമാര് തമ്മിലടിച്ചു. വകുപ്പുമന്ത്രിമാര് തമ്മില് ഭിന്നത. സധാരണ "കൂത്ത്" പറയുന്ന മുഖ്യന് ഒരക്ഷരം മിണ്ടാതെ സ്ഥലം വിട്ടു. (വാര്‍ത്ത)\nഅരിക്കുവിലകൂടിയപ്പോള് "മുട്ടയും പാലും" കഴിക്കാന് പറഞ്ഞ മന്ത്രിമാരുള്ള ക്യാബിനെറ്റ് അല്ലെ... ഇതൊക്കെ പ്രതീക്ഷിച്ചാല് മതി...\nപണ്ട് ആരൊ പറഞ്ഞിട്ടുണ്ട് "ഏറ്റവും കുറച്ചുവഗ്ദാനങ്ങള് തരുന്നവര്‍ക്ക് വോട്ട് ചെയ്യുക, അപ്പോള് നിങ്ങള്‍ക്ക് അധികം നിരാശപ്പെടേണ്ടി വരില്ല".\nP.S തമ്മിലടി,തെറിവിളി, മന്ത്രിപുംഗവന്മാരുടെ ഹോബികള് കൊള്ളാം.."ചെറുപ്പകാലങ്ങളിലുള്ള ശീലം മറക്കുമൊ മാനുഷനുള്ളകാലം".ഈ വക ജന്മങ്ങള് ഭരിച്ച് നമ്മുടെ നാട് നന്നാകും എന്നു തോന്നുന്നില്ല.\nBy സ്വ:ലേ at April 23, 2008 No comments:\nBy സ്വ:ലേ at April 21, 20082comments:\nചേട്ടന്റെ കല്യാണത്തിന് ചിത്രങ്ങളെടുക്കുനിടക്ക് എടുത്തത്.\nBy സ്വ:ലേ at April 20, 2008 1 comment:\nകേരളത്തില് പട്ടികളെ വ്യാപകമായി കൊന്നൊടുക്കുന്നു എന്നാരോപിച്ച് ദില്ലിയില് "സിറ്റി സണസ് ഫോര് അനിമല്‍സ്" എന്ന സങ്ഘടന പ്രതിഷേധപ്രകടനം നടത്തി. പട്ടികളെ കൊല്ലരുത് പോലും, പേയിളകിയ പട്ടികളക്ക് സാന്ത്വനമാണാവശ്യം എന്നാണ് ദില്ലിക്കാരുടെ കണ്ടുപിടുത്തം.\nപട്ടികള്‍ക്ക് വരെ "ഫാന്‍സ് അസ്സൊ"....\n"പബ്ലിസിറ്റിക്കുവേണ്ടി" എന്നു പ്രസ്തുത സങ്ഘടന, "സങ്ഘടന CIA ഏജന്റ്" എന്ന് മുഖ്യന്.\nഇപ്പോള് കിട്ടിയത്: "പ്രസ്തുതവാര്‍ത്ത സിന്‍ഡിക്കേറ്റ് സൃഷ്ടി" എന്ന് സ:പണറായി\nP.S കുറച്ചൊക്കെ ആകാം, പക്ഷെ "ഞെക്കിപ്പഴുപ്പിക്കരുത്" എന്ന് റിയാലിറ്റി ഷോകള്‍ക്ക് പിന്നാലെ പായുന്ന യുവതലമുറക്ക് മന്ത്രി MA ബേബിയുടെ ഉപദേശം. മന്ത്രി അവസാനം ഒരു നല്ല കാര്യം പറഞ്ഞു! മന്ത്രി കീ ജയ്..\nBy സ്വ:ലേ at April 19, 20085comments:\nഎന്റെ മുറിയുടെ ജനലില്‍കൂടി നോക്കിയാല് പഴയ തറവാടു നിന്നിരുന്ന സ്ഥലം കാണാം.ഇപ്പോള് അവിടെ കുറച്ചു കുറ്റിച്ചെടികളും, പൊട്ടിപ്പൊളിഞ്ഞ ഒരു കിണറുമല്ലതെ ഒന്നുമില്ല. തറവാടൊക്കെ പൊളിച്ചു കളഞ്ഞിരിക്കുന്നു.\nഅങ്ങനെ ഒരു ഹര്‍ത്താല് ദിവസം ഉച്ചക്ക് ഞാന് പഠിക്കാന് വ്യര്‍ത്ഥമായ ശ്രമങ്ങള് നടത്തുമ്പോഴാണ് (തറവാട്ടില്) കുറച്ചു തുമ്പികള് പറന്നുനടക്കുന്നത് കണ്ടത്. ഉടനെ തന്നെ ക്യാമറയും തൂക്കി ഇറങ്ങി. ഫോട്ടോഗ്രഫി എനിക്കിഷ്ടമുള്ള ഒരു മേഘലയാണ്. പിന്നെ കുറച്ചു നേരം തുമ്പികളുടെ പിന്നാലെ ക്യാമറയുമായി പാഞ്ഞു നടന്നു.കുറേ പടങ്ങളും എടുത്തു.\nതുറന്നുകിടക്കുന്ന അമ്പലത്തിന്റെ ഗേറ്റ് അപ്പൊഴാണ് ശ്രദ്ധയില്‍പെട്ടത്. അമ്പലത്തിന്റെ കുറച്ച് പടങ്ങള് എടുക്കണമെന്ന് കുറച്ചുകാലമായി വിചാരിക്കുന്നു, കിട്ടിയ ചാന്‍സ് കളയാതെ അമ്പലത്തിലേക്കു വെച്ചു പിടിച്ചു. അവിടെനിന്നും കിട്ടി കുറച്ചു പടങ്ങള്..\nക്യാമറ: നിക്കോണ് D40\nBy സ്വ:ലേ at April 18, 20082comments:\nBy സ്വ:ലേ at April 18, 20083comments:\nഅങ്ങനെ ഇക്കൊല്ലത്തെ പൂരവും വലിയ (ആനയോട്ട) മത്സരങ്ങളില്ലാതെ കഴിഞ്ഞു. ഒരോ കൊല്ലം കഴിയും തോറും പൂരത്തിന്റെ മീഡിയാ കവറേജ് കൂടിവരുകയാണ്. ഇത്തവണ പൂരത്തിന് 'മാധ്യമപ്പട' (വിദേശ മാധ്യമങ്ങള് ഉള്‍പ്പടെ) തന്നെ ഉണ്ടെന്നാണ് 24 മണിക്കൂറും വാര്‍ത്തകള് മാത്രം സപ്രേക്ഷണം ചെയ്യുന്ന ഒരു ചാനല് റിപ്പോര്‍ട്ട് ചെയ്തത്. പ്രാദേശികം മുതല് അന്താരാഷ്ട്ര ചാനലുകള് വരെ പൂരം തത്സമയം പ്രക്ഷേപണം ചെയ്തു. നല്ലതു തന്നെ....\nശക്തന് തമ്പുരാന് നല്ല ഒരു ഭരാണാധികാരി മാത്രമായിരുന്നില്ല, നല്ല ഒരു "മാര്‍ക്കറ്റിംഗ്" വിദഗ്ധനുമായിരുന്നിരിക്കണം. പണ്ട് ആറാട്ടുപുഴ പൂരത്തിന്റെ ഭാഗമായിരുന്ന തൃശ്ശൂര് പൂരം ഇപ്പോള് ആറാട്ടുപുഴ പൂരത്തേക്കാള് വലുതായിരിക്കുന്നു..\nP.S പദ്മനാഭസ്വാമി ക്ഷേത്രം രാജകുടുംബത്തില് നിന്ന് ഗവണ്മന്റ് എറ്റെടുക്കണമെന്ന് പരാതി. രാജകുടുംബത്തിന് ക്ഷേത്രത്തില് അവകാശമില്ലത്രെ!!!\nഇനി അതും കൂടി കട്ടുമുടിക്കണമായിരിക്കും!!!കലികാലവൈഭവം...\nBy സ്വ:ലേ at April 17, 20082comments:\n'IPL-ക്രിക്കറ്റിന്റെ ഭാവി' എന്നാണ് BCCIയും മാധ്യമങ്ങളും കൊട്ടിഘോഷിക്കുന്നത്. പണ്ട് 'കായികം' പേജില് വന്നിരുന്ന ക്രിക്കറ്റ് വാര്‍ത്തകള് ഇപ്പോള് "സാമ്പത്തികം" പേജിലാണ് വരുന്നത് എന്നാതാണ് ലേഖകന് കണ്ട ആദ്യത്തെ മാറ്റം. ബിസിനസ്സ് ന്യൂസ് ചാനലുകള് ചര്‍ച്ചകളും, അഭിമുഖങ്ങളുമായി അവര്‍ക്കാകുന്നപോലെ രംഗം കൊഴിപ്പിക്കുന്നുണ്ട്. കളിക്കാര് ഇപ്പൊള് കറന്‍സി നോട്ട് എണ്ണിയാണ് പ്രാക്റ്റിസ് ചെയ്യുന്നതെന്നാണ് കേള്‍വി. എന്തായാലും ധോനിക്ക് BCom പഠിക്കാന് "വ്യാക്കൂണ്" തോന്നിയത് വെറുതെ അല്ല, IPL ലേലത്തില് ഏറ്റവും കൂടുതല് തുക ലഭിച്ചത് ധോനിക്കാണല്ലൊ. സാമ്പത്തിക സ്വയംപര്യാപ്തത തന്നെ ലക്ഷ്യം,കണക്കുപിള്ളയെ നിയമിക്കേണ്ടല്ലൊ!!! ആ കാശും ലാഭം!!\nP.S നമ്മള് മലയാളികള് IPL റ്റീം തുടങ്ങിയാല് എന്തു പേരിടും? "കൊച്ചി മച്ചൂസ്" ?? "ദൈവത്തിന്റെ സ്വന്തം ക്രിക്കറ്റുകളിക്കാര്"!!!!\nBy സ്വ:ലേ at April 15, 2008 No comments:\nBy Ranjith Jayadevan at April 14, 20084comments:\nഈ വര്‍ഷം വിഷുക്കൈനീട്ടത്തിന്റെ തറവില ഉയരുമെന്നാണ് സാമ്പത്തിക ശാസ്ത്രഞ്ജരുടെ വിലയിരുത്തല്. നാണയപ്പെരുപ്പത്തില് ഉണ്ടായ വര്‍ദ്ധനവാണ് ഇതിനു കാരണമായി അവര് ചൂണ്ടികാണിക്കുന്നത്. നാണയപ്പെരുപ്പം ഇപ്പോള് കഴിഞ്ഞ3വര്‍ഷത്തിലെ ഏറ്റവും ഉയര്‍ന്ന നിലവാരത്തിലണല്ലൊ. എന്നാല് ഈ വിലക്കയറ്റത്തിന്റെ കാരണങ്ങള് ഇതുവരെ ആരും വിശദീകരിച്ചു കണ്ടില്ല.\nമുഖ്യന് പറയുന്നു കേന്ദ്രം വിഹിതം വെട്ടികുറച്ചതുകൊണ്ടാണ് വിലക്കയറ്റമുണ്ടായതെന്ന്. കുട്ടിസഖാക്കന്മാരുടെ അഭിപ്രായത്തില് "കുത്തക" മുതലാളിമാരുടെ പൂഴ്ത്തിവെപ്പാണു കാരണം. കേന്ദ്രം പറയുന്നത് എണ്ണ വില കൂടിയതുകൊണ്ടാണ് വിലവര്‍ദ്ധന എന്ന്. അമേരിക്കയിലെ "sub prime crisis" (ദയവു ചെയ്ത് അതെന്താണെന്നു ചോദിക്കരുത്, അറിയാത്തതുകൊണ്ടാ) കാരണമായി അവര് ചൂണ്ടിക്കാണിക്കുന്നു.\nകാരണങ്ങള് എന്തായലും ഇത്തവണ "വിഷുക്കൈനീട്ടം" കൂടുതല് വേണമെന്ന് "അംഗന്‍വാടി സ്റ്റുഡെന്റ്സ് അസ്സോ" നേതാവ് മാസ്റ്റര് ടിന്റു മോന് പ്രസ്താവിച്ചിട്ടുണ്ട്.\nഎല്ലാവര്‍ക്കും ലേഖകന്റെ വിഷുവാശംസകള്......\nP.S നാളെ കട മുടക്കം.\nBy Ranjith Jayadevan at April 13, 2008 1 comment:\nഎന്തുകൊണ്ട് ഞാന് (ഇപ്പോഴുള്ള മതപരമായ) സംവരണത്തെ എതിര്‍ക്കുന്നു?\n1. 60 കൊല്ലം മുന്‍പുള്ള സാമൂഹിക അവസ്ഥ വെച്ചു ഇപ്പോഴുള്ള സമൂഹത്തെ വിലയിരുത്തരുത്.\n2. മതപരമായ സംവരണം ജാതിപരമായ സ്പര്‍ധ കൂട്ടാന് ഇടവരുത്തും (രാജസ്ഥാനില് സംഭവിച്ചതു ശ്രദ്ധിക്കുക).\n3. ഭാരതത്തില് ചില സംസ്ഥാനങ്ങളിലെങ്കിലും ഇപ്പോഴും മതപരമായ ചൂഷണങ്ങള് തുടരുന്നുണ്ട്. അത് ഇല്ലായ്മ ചെയ്യുന്ന വരെ പ്രാദേശികമായ സംവരണം തുടരാം.\n4. സാമ്പത്തികമായി പിന്നോക്കം നില്‍ക്കുന്ന അര്‍ഹതയുള്ള വിദ്യാര്‍ഥികള്‍ക്ക് (മതമോ, ജാതിയോ നോക്കാതെ) ധനസഹായമാണു നല്‍കേണ്ടത്.\nBy Ranjith Jayadevan at April 13, 20082comments:\nകുറച്ചു ദിവസങ്ങളായി എന്തൊക്കെയാണ് നടക്കുന്നത്? ഒളിമ്പിക്സ് ദീപം അണക്കുന്നു, വീണ്ടും കത്തിക്കുന്നു, പ്രതിരോധിക്കുന്നു..... കഷ്ടം.\nലേഖകന്റെ അഭിപ്രായത്തില് നമ്മള് ഭാരതീയര് പ്രസ്തുത മത്സരത്തിലേക്ക് ആരേയും അയക്കരുത്. അതുകൊണ്ട് നമുക്ക്3ഗുണങ്ങളുണ്ട്:\n1. ഒരു പിടി athleatsനെ ചൈനയിലേക്ക് അയക്കാനുള്ള വിമാനയാത്രാക്കൂലി ലാഭിക്കാം.\n2. തിബത്തില് നടക്കുന്ന മനുഷ്യാവകാശ ലങ്ഘനങ്ങളെ അപലപിച്ചു കൊണ്ട്,ഒളിമ്പിക്സില് നിന്നും വിട്ടുനിന്നുകൊണ്ട്,നമുക്ക് ഉയര്‍ന്ന "സാമൂഹിക ചിന്ത' യുണ്ടെന്ന് ലോകരാജ്യങ്ങള്‍ക്ക് കാണിച്ചു കൊടുക്കാം.\n3. എല്ലാ തവണത്തേയും പോലെ സ്വര്‍ണമെഡല് കിട്ടിയില്ല എന്നു പരിതപിക്കേണ്ട(ഭാഗ്യമുണ്ടെങ്ങില് ഒരു വെങ്ങലം ഒപ്പിക്കാനല്ലെ നമുക്ക് സാധിക്കൂ)\nഅതുകൊണ്ട് "ക്വിറ്റ് ഒളിമ്പിക്സ്" !!!!!\nBy Ranjith Jayadevan at April 12, 2008 1 comment:\n2001ലെ മധ്യവേനലവധിക്കാലത്തു വരച്ച ഛായാചിത്രം...\nBy Ranjith Jayadevan at April 11, 20082comments:\nകേരളത്തില് കര്‍ഷക ആത്മഹത്യ കൂടിവരുന്നു.\nവലത് ഇപ്പൊള് നാട് ഭരിക്കുന്ന ഇടതിനെ പഴിചരുന്നു, ഇടത് തിരിച്ച് കേന്ദ്രത്തെ (വലതിനെ) പഴിചാരുന്നു, മന്ത്രിമാര് പ്രശ്നം പഠിക്കാനും, പഠിപ്പിക്കാനുമായി ഡല്‍ഹിക്കു പോകുന്നു, കര്‍ഷകര് കടം കയറി ആത്മഹത്യ ചെയ്യുന്നു....\nനമ്മുടെ നാട് നന്നാവുമെന്ന് തോന്നുന്നില്ല.....\nP.S. പാടങ്ങള് കൊയ്യാന് ആളെ കിട്ടുന്നില്ല എന്ന കര്‍ഷകരുടെ പരാതി കേട്ട് മനസ്സലിഞ്ഞ "കാര്‍ഷിക സര്‍വകലാശാല" , അവരുടെ അഫ്ഫിലിയേറ്റഡ് കോളേജിലെ വിദ്യാര്‍ഥികളെ പ്രസ്തുത ജോലിക്കായി\nവിട്ടുകൊടുത്തുകൊണ്ട് ഉത്തരവിട്ടു. What an Idea!!! മേലനങ്ങി പണി എടുത്തു ശീലമെയില്ലാത്ത (എന്നെപോലുള്ള) വിദ്യാര്‍ഥികള് ഒരു ദിവസത്തെ ശ്രമദാനത്തിനു ശേഷം പനി പിടിച്ചു കിടപ്പാണെന്നു കേള്‍ക്കുന്നു....\nBy Ranjith Jayadevan at April 11, 2008 1 comment:\nOBC വിഭാഗത്തിന് 27% സംവരണം!!! സുപ്രീം കോടതി ഉത്തരവ്.\nപണ്ട് ഒരു അഭിമുഖത്തില് ഇന്ഫോസിസ് തലവന് ശ്രീ നാരായണമൂര്ത്തി പറഞ്ഞ ഒരു വാചകം ഈ അവസരത്തില് ലേഖകന് ഓര്മ്മ വരുന്നു.\n"ഈ ഭൂമിയില് 'പിന്നോക്കം' എന്നു മുദ്രകുത്തപ്പെടാന് മനുഷ്യര് തമ്മില് തമ്മില് മത്സരിക്കുന്ന ഒരേ ഒരു രാജ്യം ഇന്ത്യ ആണ്".\nBy Ranjith Jayadevan at April 10, 20087comments:\nഈ പേരില് വളരെ പ്രശസ്തമായ ഒരു കവിത ഉണ്ടെന്ന് മലയാള കവിതാ പ്രസ്ഥാനത്തെ കുറിച്ചുള്ള എന്റെ പരിമിതമായ അറിവില് നിന്നും മനസ്സിലാക്കാന് എനിക്ക് കഴിഞ്ഞിട്ടുണ്ട്. ഞാന് ഇവിടെ പറയാന് പോകുന്ന വിഷയത്തിനു പ്രസ്തുത കവിതയുമായി യാതൊരുവിഥബന്ധവുമില്ല എന്ന വസ്തുത ഈ അവസരത്തില് മാന്യ വായനക്കാരുടെ ശ്രദ്ധയില് കൊണ്ടുവരാന് ഞാന് ആഗ്രഹിക്കുന്നു.\nക്രിക്കെറ്റ്. അനേക ലക്ഷം ഇന്ത്യാക്കാരെ പോലെ ഈ ലേഖകനും (അസാരം) 'കളി'ജ്വരമുള്ളവനാണ്. ആസ്ത്രേലിയയില് നിന്നും വിജയശ്രീ'ലാളിത'രായി വന്നിറങ്ങിയ നമ്മുടെ പ്രിയപ്പെട്ട കളിക്കാരുടെ ഇപ്പോഴത്തെ അവസ്ഥ വിവരിക്കാന് മേല്പ്പറഞ്ഞ കവിതയുടെ പേരാണ് എന്നാണ് ഏറ്റവും ഉചിതം എന്നാണ് ലേഖകന്റെ എളിയ അഭിപ്രായം.സ്വന്തം നാട്ടില് ദയാവധത്തിനു ഇരയാകേണ്ടി വരുക എന്ന നാണക്കേടിനു 'ദുരവസ്ഥ' എന്നല്ലാതെ എന്താണു പറയുക?\nഎന്തായാലും ഇനി ബാക്കിയുള്ള ഒരു ടെസ്റ്റ് ജയിച്ച് ഈ അവസ്ഥ മാറ്റാന് റ്റീമിനു കഴിയട്ടെ എന്നു\nP.S എന്തായാലും ക്രിക്കെറ്റ് റ്റീമിനു ഹോക്കി റ്റീം കൂട്ടുണ്ട്, ഒരേ തൂവല് പക്ഷികള്.....\nBy Ranjith Jayadevan at April 10, 2008 No comments:


കര്‍ഷകര്‍ക്ക് ഐക്യദാര്‍ഢ്യം; പ്രധാനമന്ത്രിയുടെ വസതിക്ക് മുന്നില് പ്രതിഷേധിക്കുമെന്ന് പഞ്ചാബ് മുഖ്യമന്ത്രി\nSun Dec 05 2021 16:18:19 GMT+0530 (India Standard Time)\nNSH28 Sep 2021 2:05 PM GMT\nചണ്ഡിഗഢ്: കര്‍ഷകപ്രക്ഷോഭത്തില് അണിചേരുമെന്ന പ്രഖ്യാപനവുമായി പഞ്ചാബ് മുഖ്യമന്ത്രി ചരണ്‍ജിത്ത് സിങ് ചന്നി. കേന്ദ്രസര്‍ക്കാരിന്റെ പുതിയ കാര്‍ഷിക നിയമങ്ങള്‍ക്കെതിരേ ഡല്‍ഹിയില് നടക്കുന്ന പ്രക്ഷോഭത്തില് പഞ്ചാബിലെ ജനങ്ങളെ താന് നയിക്കുമെന്ന് വ്യക്തമാക്കിയ അദ്ദേഹം, ആവശ്യമെങ്കില് പ്രധാനമന്ത്രിയുടെ വസതിക്ക് മുന്നില് കുത്തിയിരിപ്പ് പ്രതിഷേധം നടത്തുമെന്നും അറിയിച്ചു. പഞ്ചാബില്‍നിന്ന് ജനങ്ങളെയും കൂട്ടി ഡല്‍ഹി വരെ സമരം ചെയ്യാന് താന് തയ്യാറാണ്. നമുക്കെല്ലാവര്‍ക്കും വേണ്ട നീതിക്കായി സ്വന്തം ജീവന് ബലിയര്‍പ്പിച്ചവരാണ് സമരം ചെയ്യുന്ന കര്‍ഷകരെന്നും അദ്ദേഹം കൂട്ടിച്ചേര്‍ത്തു. കര്‍ഷകപ്രക്ഷോഭത്തോട് മുന് മുഖ്യമന്ത്രി അമരീന്ദ്രര് സിങ് മുഖം തിരിച്ചെന്ന പ്രതിപക്ഷ പാര്‍ട്ടികളുടെ വിമര്‍ശനത്തിന്റെ പശ്ചാത്തലത്തിലാണ് ചരണ്‍ജിത്തിന്റെ പ്രതികരണമെന്നത് ശ്രദ്ധേയമാണ്.\nഅടുത്ത സുഹൃത്തായ നവജ്യോത് സിങ് സിദ്ദുവിന്റെ രാജി ഞെട്ടിക്കുന്നതാണെന്നായിരുന്നു മാധ്യമപ്രവര്‍ത്തകരുടെ ചോദ്യങ്ങളോട് മുഖ്യമന്ത്രി പ്രതികരിച്ചത്. സിദ്ദുവിന്റെ രാജിയെക്കുറിച്ച് ഒന്നുമറിയില്ല. അദ്ദേഹം ഞങ്ങളുടെ തലവനാണ്. ഒരു നല്ല നേതാവാണ് ... എനിക്ക് ഒന്നുമറിയില്ലെങ്കില് എനിക്ക് എന്ത് പറയാന് കഴിയും? സിദ്ദുവിനെ, എനിക്ക് എല്ലാ വിശ്വാസവുമുണ്ട്- മുഖ്യമന്ത്രി കൂട്ടിച്ചേര്‍ത്തു. താനുമായോ പാര്‍ട്ടിയുമായോ സിദ്ദുവിന് പ്രശ്‌നങ്ങളില്ല. അമരീന്ദര് സിങ് ബിജെപിയില് ചേരുമെന്ന അഭ്യൂഹങ്ങളും അദ്ദേഹം തള്ളി.\nഡല്‍ഹിയില് പോയ അമരീന്ദര് ബിജെപി നേതൃത്വത്തെ കാണാനാണെന്ന പ്രചാരണം തെറ്റാണെന്ന് പറഞ്ഞ ചരണ്‍ജിത്ത് സിങ്, പഞ്ചാബിന് വേണ്ടിയാണ് അമരീന്ദര് ഡല്‍ഹിയില് പോയതെന്നും വിശദീകരിച്ചു. ദിവസങ്ങളായുള്ള അഭ്യൂഹങ്ങള്‍ക്ക് വിരാമമിട്ട് മുന് മുഖ്യമന്ത്രി അമരീന്ദര് സിങ് രാജിവച്ചതിന് പിന്നാലെയാണ് സിദ്ദുവും പാര്‍ട്ടി അധ്യക്ഷ സ്ഥാനമൊഴിഞ്ഞത്. തിരഞ്ഞടുപ്പ് ആസന്നമായിരിക്കെ കര്‍ഷക സമരത്തിന് കോണ്‍ഗ്രസ് പിന്തുണ പ്രഖ്യാപിച്ചിരുന്നു. തിങ്കളാഴ്ച നടന്ന കര്‍ഷക ബന്ദിന് പിന്തുണയര്‍പ്പിച്ച് ചരണ്‍ജിത്ത് സിങ്ങിന്റെ മന്ത്രിസഭ പ്രമേയവും പാസാക്കി. അമരീന്ദറിന്റെയും സിദ്ദുവിന്റെയും അഭാവത്തില് പാര്‍ട്ടിയില് നേതൃപ്രതിസന്ധിയുണ്ടെന്ന ആക്ഷേപങ്ങള്‍ക്കിടെയായിരുന്നു മുഖ്യമന്ത്രിയുടെ ഇടപെടലുകള്.\nSolidarity with farmers Punjab Chief Minister protest in front of PM's residence


പൊതുവിദ്യാഭ്യാസ സംരക്ഷണ യജ്ഞം: 23 സ്‌കൂളുകൾക്ക് മൂന്ന് കോടി, - Kannur Varthakal Online\nപൊതുവിദ്യാഭ്യാസ സംരക്ഷണ യജ്ഞം: 23 സ്‌കൂളുകൾക്ക് മൂന്ന് കോടി,\nപൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി ഭൗതിക സൗകര്യങ്ങൾ മെച്ചപ്പെടുത്തുന്നതിന് ജില്ലയിലെ 23 സ്‌കൂളുകൾക്ക് മൂന്ന് കോടി രൂപയും 40 സ്‌കൂളുകൾക്ക് ഒരു കോടി രൂപയും കിഫ്ബി ഫണ്ട് അനുവദിച്ച് ഭരണാനുമതി നൽകി സർക്കാർ ഉത്തരവായി. സംസ്ഥാനത്തെ ആയിരം കുട്ടികളിൽ കൂടുതൽ പഠിക്കുന്ന 166 സ്‌കൂളുകൾക്ക് മൂന്ന് കോടി രൂപ വീതവും 500 മുതൽ ആയിരം വരെ കുട്ടികൾ പഠിക്കുന്ന 444 സ്‌കൂളുകൾക്ക് ഒരു കോടി രൂപ വീതവും അനുവദിച്ചാണ് ഉത്തരവായത്. പദ്ധതിയിൽ ഉൾപ്പെട്ടിട്ടുള്ള സ്‌കൂളുകളുടെ ശാസ്ത്രീയമായ മാസ്റ്റർ പ്ലാനും വിശദമായ പ്രൊജക്ട് റിപ്പോർട്ടും സമർപ്പിക്കുന്നതിന് അംഗീകൃത ഏജൻസിയായ കിറ്റ്‌കോയെ ചുമതലപ്പെടുത്തിയിട്ടുണ്ട്. ഫണ്ട് അനുവദിച്ച സ്‌കൂളുകൾ കിറ്റ്‌കോയുമായി ബന്ധപ്പെടണമെന്ന് പൊതുവിദ്യാഭ്യാസ സംരക്ഷണ യജ്ഞം ജില്ലാ കോ ഓർഡിനേറ്റർ കെ.കെ. രവി ജില്ലാ പഞ്ചായത്ത് യോഗത്തിൽ അറിയിച്ചു.\nമൂന്ന് കോടി രൂപ അനുവദിച്ച ജില്ലയിലെ സ്‌കൂളുകൾ: ഗവ. ബ്രണ്ണൻ എച്ച്.എസ്.എസ് തലശ്ശേരി, ജി.എച്ച്.എസ്.എസ് കൂത്തുപറമ്പ്, ജി.എച്ച്.എസ്.എസ് വെള്ളൂർ, ജി.എച്ച്.എസ്.എസ് തിരുവങ്ങാട്, ഇ.എം.എസ് സ്മാരക ജി.എച്ച്.എസ്.എസ് പാപ്പിനിശ്ശേരി, ജി.എച്ച്.എസ്.എസ് കുഞ്ഞിമംഗലം, ടാഗോർ വിദ്യാനികേതൻ ജി.എച്ച്.എസ്.എസ് തളിപ്പറമ്പ്, ഷേണായി സ്മാരക ജി.എച്ച്.എസ്.എസ് പയ്യന്നൂർ, കെ.പി.ആർ. ഗോപാലൻ സ്മാരക ജി.എച്ച്.എസ്.എസ് കല്ല്യാശ്ശേരി, ജി.എച്ച്.എസ്.എസ് മണത്തണ, ജി.എച്ച്.എസ്.എസ് ശ്രീപുരം, ജി.എച്ച്.എസ്.എസ് മാത്തിൽ, ജി.എച്ച്.എസ്.എസ് ചുഴലി, ജി.എച്ച്.എസ്.എസ് ആറളം, ജി.എച്ച്.എസ് മൊറാഴ, ജി.എച്ച്.എസ്.എസ് പള്ളിക്കുന്ന്, ജി.എച്ച്.എസ്.എസ് വയക്കര, ഗവ. ബോയ്‌സ് എച്ച്.എസ്.എസ് ചെറുകുന്ന്, ഗവ. എ.കെ.ജി.എച്ച്.എസ്.എസ് പിണറായി, സി.എച്ച്.എം.കെ.എസ്.ജി.എച്ച്.എസ്.എസ് മാട്ടൂൽ, ഗവ. വി.എച്ച്.എസ്.എസ് എടയന്നൂർ, ജി.എച്ച്.എസ്.എസ് കൊട്ടില, ഐ.എം.എൻ.എസ്.ഗവ.എച്ച്.എസ് മയ്യിൽ.\nഒരു കോടി രൂപ അനുവദിച്ച ജില്ലയിലെ സ്‌കൂളുകൾ: ജി.എച്ച്.എസ്.എസ് ഉളിക്കൽ, ജി.എച്ച്.എസ്.എസ് കടന്നപ്പള്ളി, ഗവ. ഗേൾസ് എച്ച്.എസ്.എസ് മാടായി, ജി.എം.യു.പി.എസ് കാട്ടാമ്പള്ളി, ഗവ. എച്ച്.എസ് രയരോം, ജി.എച്ച്.എസ്.എസ് മമ്പറം, ജി.എച്ച്.എസ് പടിയൂർ, ജി.എച്ച്.എസ്.എസ് കോറോം, ജി.എച്ച്.എസ് പുഴാതി, ഗവ. ഗേൾസ് എച്ച്.എസ്.എസ് പയ്യന്നൂർ, ഗവ. എച്ച്.എസ് കാലിക്കടവ്, തളിപ്പറമ്പ്, ഗവ. വി.എച്ച്.എസ്.എസ് കൊടുവള്ളി, ജി.എച്ച്.എസ്.എസ് കോട്ടയം മലബാർ, ഗവ. ഹൈസ്‌കൂൾ ആറളം ഫാം, ജി.എച്ച്.എസ്.എസ് രാമന്തളി, ഗവ. യു.പി.എസ് പുഴാതി, ഗവ. ടൗൺ എച്ച്.എസ്.എസ് കണ്ണൂർ, ഗവ. എച്ച്.എസ് അരോളി, ജി.എച്ച്.എസ്.എസ് പാലയാട്, എ.കെ.എ.എസ്.ജി.വി.എച്ച്.എസ്.എസ് പയ്യന്നൂർ, ഗവ. ഹൈസ്‌കൂൾ നെടുങ്ങോം, ഗവ. സിറ്റി എച്ച്.എസ്.എസ് കണ്ണൂർ, ജി.എച്ച്.എസ്. തടിക്കടവ്, ജി.യു.പി.എസ് മട്ടന്നൂർ, ജി.എച്ച്.എസ്.എസ് ചുണ്ടങ്ങാപ്പൊയിൽ, ജി.എച്ച്.എസ്.എസ് കോഴിച്ചാൽ, ഗവ. വി.എച്ച്.എസ്.എസ് കാർത്തികപുരം, ജി.എച്ച്.എസ്.എസ് വടക്കുമ്പാട്, ജി.എച്ച്.എസ്.എസ് പെരിങ്ങോം, ജി.എച്ച്.എസ്.എസ് കണിയഞ്ചാൽ, എ.കെ.എസ്.ജി.എച്ച്.എസ് മലപ്പട്ടം, ഗവ. ഗേൾസ് എച്ച്.എസ്.എസ് തലശ്ശേരി, ജി.എം.യു.പി.എസ് മാടായി, ഗവ. ഡബ്ല്യു.എച്ച്.എസ്.എസ് ചെറുകുന്ന്, ഗവ. എച്ച്.എസ് ചേലോറ, ജി.എച്ച്.എസ്.എസ് ചട്ടുകപ്പാറ, ഗവ. എച്ച്.എസ് അഴീക്കോട്, ജി.എച്ച്.എസ്.എസ് പ്രാപ്പൊയിൽ, ഗവ. ബോയ്‌സ് വി.എച്ച്.എസ്.എസ് മാടായി, ഗവ. മിക്‌സഡ് യു.പി.സ്‌കൂൾ തളാപ്പ്, കണ്ണൂർ.\nമാതൃക കാട്ടാൻ ചെറുപുഴ ഗ്രാമപഞ്ചായത്ത്; ടൗണിൽ ഹരിതവീഥി തീർക്കാൻ വ്യാപാരികൾ\nകണ്ണൂരിൽ നാളെ (15/01/19)വൈദ്യുതി മുടങ്ങുന്ന സ്ഥലങ്ങൾ ഇവയാണ്


orali kalidasan terrified | തൃശൂർ ഒരളി ക്ഷേത്രത്തിലെ കൊമ്പൻ കാളിദാസൻ ഇടഞ്ഞ് പരിഭ്രാന്തി പരത്തിയത് രണ്ട് മണിക്കൂർ; ഒന്നാം പാപ്പാൻ മാമ്പിയെ കുത്താൻ ശ്രമിച്ചെങ്കിലും കുതറിമാറിയതിനാൽ അപകടം ഒഴിവായി; ആനപ്പുറത്തിരുന്ന രണ്ടാം പാപ്പാൻ രക്ഷപ്പെട്ടത് സാഹസികമായി ചാടി; ആനയെ സാഹസികമായി തളച്ചത് ബാഹുബലി താരം ചിറയ്ക്കൽ കാളിദാസനെ മെരുക്കിയ ആത്മബലത്തിൽ - MarunadanMalayalee.com\nതൃശൂർ ഒരളി ക്ഷേത്രത്തിലെ കൊമ്പൻ കാളിദാസൻ ഇടഞ്ഞ് പരിഭ്രാന്തി പരത്തിയത് രണ്ട് മണിക്കൂർ; ഒന്നാം പാപ്പാൻ മാമ്പിയെ കുത്താൻ ശ്രമിച്ചെങ്കിലും കുതറിമാറിയതിനാൽ അപകടം ഒഴിവായി; ആനപ്പുറത്തിരുന്ന രണ്ടാം പാപ്പാൻ രക്ഷപ്പെട്ടത് സാഹസികമായി ചാടി; ആനയെ സാഹസികമായി തളച്ചത് ബാഹുബലി താരം ചിറയ്ക്കൽ കാളിദാസനെ മെരുക്കിയ ആത്മബലത്തിൽ\nMarch 06, 202005:09 PM IST Permalink\nതൃശൂർ: തൃശൂരിൽ ആനയിടഞ്ഞു. ഒളരി ഭഗവതി ക്ഷേത്രത്തിലെ കൊമ്പൻ കാളിദാസനാണ് ഇടഞ്ഞത്. ഇന്ന് രാവിലെ ക്ഷേത്രനടയിൽ തൊഴിയിക്കാൻ കൊണ്ടുവന്നപ്പോഴാണ് ഇടഞ്ഞത്. എന്നാൽ ഏറെ നേരത്തെ പരിഭ്രാന്തിക്ക് ശേഷം ആനയെ കെട്ടുകയും ചെയ്തു. ഇന്നു രാവിലെ ക്ഷേത്രപറമ്പിൽ നിന്ന് ഇടഞ്ഞോടിയത്.\nആനപ്പുറത്തുണ്ടായിരുന്ന രണ്ടാം പാപ്പാൻ സാഹസികമായി ചാടി രക്ഷപ്പെട്ടു. ചിറയ്ക്കൽ കാളിദാസന്റെ മുൻ പാപ്പാനും സോഷ്യൽ മീഡിയയിൽ ഒരുപാട് ആരാധകരുമുള്ള മാമ്പി ശരത്താണ് ഒരളി കാളിദാസന്റെ ഇപ്പോഴത്തെ ഒന്നാം പാപ്പാൻ. ഇടഞ്ഞോടിയ ആന മാമ്പിയെ കുത്താനും ശ്രമിച്ചു. തട്ടിയിട്ട് കുത്താൻ ശ്രമിച്ചെങ്കിലും ഇയാൾ ഉരുണ്ടുമാറി അത്ഭുതകരമായി രക്ഷപ്പെടുകയായിരുന്നു. നാടൻ ആന ആയതിനാൽ തന്നെ പുതിയ ചട്ടക്കാരനായ ഒന്നാം പാപ്പാനുമായി ആന ഇണങ്ങി വരാൻ താമസമെടുക്കും. അതിനാൽ ഏറെ പണിപ്പെട്ടായിരുന്നു ആനയെ തളച്ചത്.\nഇടഞ്ഞോടിയ ആന ക്ഷേത്രത്തിന് സമീപത്തെ പറമ്പിലെ രണ്ടു പനകൾ കുത്തി മറിച്ചിട്ടു. വിവരമറിഞ്ഞെത്തിയ എലിഫന്റ് സ്‌ക്വാഡും പൊലീസും പാപ്പാന്മാരും മറ്റും ചേർന്ന് രണ്ടു മണിക്കൂറോളം സമയമെടുത്താണ് ആനയെ തളച്ചത്.വടംകൊണ്ട് ബന്ധിച്ചെങ്കിലും ആന കൂടുതൽ അനുസരണക്കേട് കാണിച്ചു. പിന്നീട് പാപ്പാന്മാർ ചങ്ങലയിട്ട് ബന്ധിച്ചതോടെയാണ് ആശങ്കയൊഴിഞ്ഞത്. ആനയിടഞ്ഞതറിഞ്ഞ് വൻ ജനക്കൂട്ടമാണ് ഒളരിയിലെത്തിയത്. ഗതാഗതം വഴിതിരിച്ചുവിട്ടിരുന്നു. വെസ്റ്റ് സിഐ സലീഷ് ശങ്കറിന്റെ നേതൃത്വത്തിലുള്ള പൊലീസ് സംഘം സ്ഥലത്തെത്തി.\nആനയിടഞ്ഞോടിയ സമയം ക്ഷേത്രത്തിനകത്ത് നിരവധി ഭക്തർ ദർശനത്തിനായി എത്തിയിരുന്നു. ഇവർ ആനയിടഞ്ഞതോടെ പേടിച്ച് പുറത്തേക്കോടി രക്ഷപ്പെട്ടു. രണ്ടു മണിക്കൂറോളം ക്ഷേത്രത്തിന് മുന്നിലും പറന്പിലുമായി ഇടഞ്ഞു നടന്ന ആന പറന്പിന് പുറത്തേക്ക് ഇറങ്ങാതിരുന്നതിനലാണ് അനിഷ്ടസംഭവങ്ങൾ ഒഴിവായത്.ക്ഷേത്രത്തിന് തൊട്ടടുത്താണ് ഇഎസ്‌ഐ ആശുപത്രി എന്നതിലാൽ കൂടുതൽ പരിഭ്രാന്തി സൃഷ്ടിച്ചു. തിരക്കേറിയ ഒളരി ജംഗ്ഷനും ക്ഷേത്രത്തിന് സമീപത്താണ്.\nനീരിലായിരുന്ന ആനയെ രണ്ടു ദിവസം മുൻപാണ് അഴിച്ചത്. കഴിഞ്ഞ കുറച്ചു ദിവസമായ പുറത്തേക്ക് കൊണ്ടുവന്നിരുന്നില്ല. പുറത്തേക്ക് ഇറക്കുമ്പോഴായിരുന്നു ആന ഇടഞ്ഞോടിയത്. വർഷങ്ങളായി ചിറയ്ക്കൽ കാളിദാസന്റെ പാപ്പാനായ ശരത്ത് പുതിയ ആനയുടെ ചട്ടം ഏറ്റെടുത്ത് മാസങ്ങൾ തികയുന്നതേയുള്ളു. തെച്ചിക്കോട്ട് രാമചന്ദ്രന്റെ ഒന്നാം പാപ്പാൻ വിനോദാണ് ചിറയ്ക്കൽ കാളിദാസന്റെ ഇപ്പോഴത്തെ പാപ്പാൻ.


പതിനഞ്ചുകാരി അമ്മയെയും സഹോദരിയെയും കൊലപ്പെടുത്തിയ ശേഷം വാംപയര് സിനിമ കണ്ട് രസിച്ചു | Malayalam UK\nJune 10 06:24 2017 by News Desk 1\tPrint This Article\nബോണി ആന് ക്ലൈഡ് എന്ന സിനിമയുടെ കഥയോടാണ് വിചാരണക്കിടയില് ഇവരെ ഉപമിച്ചത്. 2016ല് നോട്ടിംഗ്ഹാം ക്രൗണ് കോടതിയില് നടന്ന വിചാരണയില് ഇവരുടെ വിവരങ്ങള് പുറത്തു വിട്ടിരുന്നില്ല. പ്രായപൂര്‍ത്തിയാകാത്തതിനാലായിരുന്നു ഇപ്രകാരം ചെയ്തത്. ലണ്ടനിലെ അപ്പീല് കോടതിയാണ് ഇവരുടെ പേരുവിവരങ്ങള് പുറത്തു വിടാനുള്ള വിലക്ക് നീക്കിയത്. 20 വര്‍ഷത്തെ ജയില് ശിക്ഷയാണ് നോട്ടിംഗ്ഹാം കോടതി ഇവര്‍ക്ക് ആദ്യം നല്‍കിയത്. ഇത് പിന്നീട് പതിനേഴര വര്‍ഷമായി കുറച്ചു നല്‍കി.\nകേസിന്റെ സാഹചര്യങ്ങളും കുറ്റകൃത്യത്തിന്റെ ഗൗരവവും പരിഗണിച്ച് പ്രതികള് പ്രായപൂര്‍ത്തിയായവരല്ലെങ്കിലും നിയമമനുശാസിക്കുന്ന വിധത്തില് ഇവരുടെ വിവരങ്ങള് പുറത്തുവിടാമെന്ന് മൂന്ന് ജഡ്ജിമാരടങ്ങുന്ന ബഞ്ച് വിധിക്കുകയായിരുന്നു. കൊല്ലപ്പെട്ടവര് രണ്ടുപേര്‍ക്ക് പത്ത് തവണ വീതം കുത്തേറ്റിട്ടുണ്ടെന്ന് കണ്ടെത്തി. ഇവര് കൊലപാതകത്തിന് ഗൂഢാലോചന നടത്തിയെന്നും വ്യക്തമായിരുന്നു.\n‘മഴയ്ക്കു മുന്നേ’ അറബിക്കടലില് റിലീസ് ചെയ്ത് ‘ഫേസ്ബുക്ക് കൂട്ടായ്മ’


വിശ്വസാഹിത്യത്തിലെ ജനകീയ എഴുത്തുകാരനും എക്‌സ്പിരിമെന്റല് നോവലിസ്റ്റുമാണ് ഹറുകി മുറകാമി. റിയലിസത്തിനും സങ്കല്‍പകഥകള്‍ക്കുമിടയില് സചേതനമായൊരിടം കണ്ടെത്തുന്നുതാണ് അദ്ദേഹത്തിന്റെ പ്രധാന കൃതികള്. അപസര്‍പ്പക കഥകളും സയന്‍സ് ഫിക്ഷനുകളുമാണ് ഇവയില് പ്രധാനം. എന്നാല് മുറകാമി റിയലിസത്തിന്റെ കൂട്ടുപിടിച്ച് എഴുതിയ നോവലാണ് നൊര്‍വീജിയന് വുഡ് (Norwegian Wood).\nടോറു വാട്ടനാബേ എന്ന ചെറുപ്പക്കാരന്റെയും അയാളുടെ ജീവിതത്തെ സ്വാധീനിച്ച നയോക്കോ, മിഡോരി എന്നീ യുവതികളുടെയും ജീവിതത്തിലൂടെ കടന്നുപകുന്ന നോവലാണ് ഹറുകി മുറകാമിയുടെ നോര്‍വീജീയന് വുഡ്. തന്റെ പ്രിയസുഹൃത്ത് കിസൂക്കിയുടെ ആത്മഹത്യയോടെ വാട്ടനാബേയുടെയും കിസൂക്കിയുടെ കാമുകി നയോക്കോയുടെയും ജീവിതത്തില് മാറ്റങ്ങള് സംഭവിക്കുന്നു. അവര് തമ്മിലുടലെടുക്കുന്ന സ്‌നേഹബന്ധത്തിന്റെ ഒരു ഘട്ടത്തില്‍വച്ച് നയോക്കോ അയാളെ ഉപേക്ഷിച്ച് പോകുകയാണ്. ആത്മസംഘര്‍ഷങ്ങളുടെ ഇടയില്‍പ്പെട്ട് കഴിയുന്ന വാട്ടനാബേയുടെ ജീവിതത്തിലേക്കാണ് മിഡോരി എന്ന പെണ്‍കുട്ടി കടന്നുവരുന്നത്. ഈ രണ്ടുപെണ്‍കുട്ടികളോടുമുള്ള സ്‌നേഹത്തിന്റെ, അഭിനിവേശത്തിന്റെ ഇടയില്‍പ്പെട്ട് സംഘര്‍ഷമനുഭവിക്കുന്ന വാട്ടനാബേയുടെ ജീവിതത്തോടൊപ്പംതന്നെ 1960 കളില് ജപ്പാനില് നടന്ന വിദ്യാര്‍ത്ഥിരപ്രക്ഷോഭങ്ങളും പശ്ചാത്തലമാകുന്ന നോവലാണ് നോര്‍വീജിയന് വുഡ്.\nഭാവനാത്മകമായ എഴുത്തില് കൂടുതല് താല്പര്യംകാട്ടുന്ന മുറകാമി പക്ഷേ, നോര്‍വീജിയില് ഹുഡ് (Norwegian Wood) എന്ന കൃതി പൂര്‍ണമായും റിയലിസ്റ്റിക്കായി എഴുതിയിട്ടുള്ളതാണ്. 1987 ല് പ്രസിദ്ധീകരിച്ച ഈ നോവലിന്റെ ഇംഗ്ലിഷ് പരിഭാഷ ഇറങ്ങിയത് 2000 ലാണ്. ഇപ്പോഴിതാ ഈ കൃതിയുടെ മലയാളം പരിഭാഷയും പുറത്തിറങ്ങി. ഡി സി ബുക്‌സ് പ്രസിദ്ധീകരിച്ച പുസ്തകം ഗീതാഞ്ജലിയാണ് പരിഭാഷപ്പെടുത്തിയിരിക്കുന്നത്.\nകലാമിന്റെ ആത്മകഥയെ ആസ്പദമാക്കി സിനിമയൊരുങ്ങുന്നു


Kariveppila കറിവേപ്പില: മുതിര കായത്തോൽ ഉപ്പേരി\nPosted by സു | Su at 7:25 PM\nഇത് വീട്ടില് വച്ച് (ഓണക്കാലത്താണ് കൂടുതലും) ഇടയ്ക്ക് അമ്മ ഉണ്ടാക്കാറുണ്ട്.\nപക്ഷേ ഇതു കൊണ്ട് കൊണ്ടാട്ടം ഉണ്ടാക്കുന്നതെങ്ങനെ എന്നറിയില്ല. ഇനി അത് കൂടി ഒരു പോസ്റ്റിടണേ...\nFebruary 21, 2009 2:58 PM\nശ്രീ :) ഒരുമിച്ച് കുറേ കായത്തോൽ ഉണ്ടാവുമ്പോൾ പോസ്റ്റിടാം.\nമുതിര കുറൂറു ന്റെ favorite ആണ്..\nഈ തോരന്, തേങ്ങ വേണ്ടേ?? ഇവിടെ കിട്ടുന്ന വലിയ കായ(ഏത്തന്‍് അല്ല)യുടെ തോല് കൊണ്ടും ഉപ്പേരി വയ്ക്കുമോ??\nമേരിക്കുട്ടീ :) തേങ്ങയിട്ടല്ലോ. ഇല്ലെങ്കിലും സാരമില്ല. ഇടുന്നതാണ് സ്വാദ്. നല്ല പച്ചത്തോൽ ചെറുതായിട്ടരിഞ്ഞ് വയ്ക്കൂ. ശരിയാവുമായിരിക്കും.


പ്രായപൂർത്തിയാകാത്ത മകൻ വാഹനം ഓടിച്ചതിന് പിതാവിന് 26,000 രൂപ പിഴ - Malayalam DriveSpark\njust now പുതുതലമുറ M3, M4 മോഡലുകൾ അവതരിപ്പിച്ച് ബിഎംഡബ്ല്യു\nUpdated: Thursday, January 16, 2020, 19:13 [IST]\nപ്രായപൂർത്തിയാകാത്ത ആളുകൾ വാഹനമോടിക്കുന്നത് ഇന്ത്യയിൽ ഒരു പതിവ് കാഴ്ച്ചയാണ്. പൊതു നിരത്തുകളിൽ പ്രായപൂർത്തിയാകാത്തവർ ഒരു മോട്ടോർ വാഹനത്തിന്റെ നിയന്ത്രണം ഏറ്റെടുക്കുന്നതിനെതിരെ കർശന നിയമങ്ങളുണ്ടെങ്കിലും, ഇത് ഭൂരിഭാഗം ജനങ്ങളും വകവയ്ക്കുന്നില്ല എന്നതാണ് വസ്തുത.\nഎന്നാൽ ഇത്തരത്തിലുള്ള നിയമ ലംഘനങ്ങൾക്ക് കടുത്ത നടപടികളാണ് സമീപ കാലം മുതൽ അധികൃതർ സ്വീകരിച്ചു വരുന്നത്. അടുത്തിടെ പ്രായപൂർത്തിയാകാത്ത കുട്ടികളെ മോട്ടോർ സൈക്കിൾ, കാർ എന്നിവ ഓടിക്കുന്നതിന് അനുവദിച്ച മാതാപിതാക്കൾക്ക് പൊലീസുകാർ ജയിൽ ശിക്ഷ വരെ നൽകിയിട്ടുണ്ട്.\nസാധുവായ രേഖകളില്ലാതെ മകന് മോട്ടോർ സൈക്കിളിൽ ഓടിക്കുവാൻ നൽകിയ പിതാവിനെ പൊലീസ് പിടികൂടി 26,000 രൂപ പിഴ ഈടാക്കിയ സമാനമായ ഒരു സംഭവമാണിത്.\nഒഡീഷയിലെ കട്ടക്ക് നഗരത്തിന്റെ പ്രാന്തപ്രദേശത്താണ് സംഭവം. രേഖകൾ പരിശോധിക്കുന്നതിനായി പൊലീസുകാർ ഒരു സാധാരണ ചെക്ക് പോസ്റ്റിൽ യാത്രക്കാരെ തടഞ്ഞു.\nപരിശോധനയ്ക്കിടയിലാണ്, ബൈക്ക് ഓടിച്ചിരുന്ന യുവാവിന് 17 വയസ്സേ പ്രായമുള്ളൂ എന്ന് മനസ്സിലായത്. പിതാവ് ബൈക്കിൽ പിന്നിൽ ഇരിക്കുകയായിരുന്നു, ഇരുവരും ഹെൽമെറ്റും ധരിച്ചിരുന്നില്ല.\nഇരുചക്ര വാഹന യാത്രക്കാർക്കെതിരെ പൊലീസ് രണ്ട് പിഴകൾ ചുമത്തി. പൊതു റോഡുകളിൽ വാഹനമോടിക്കുമ്പോൾ ഹെൽമെറ്റ് ധരിക്കാത്തതിന് 1,000 രൂപ പിഴയും.\nപ്രായപൂർത്തിയാവാത്ത യുവാവ് വാഹനമോടിച്ചതിന് 25,000 രൂപ പിഴയുമാണ് അധികൃതർ ചുമത്തിയത്. രണ്ടും ചേർത്ത് 26,000 രൂപ പിഴയാണ് വാഹനയുടമയ്ക്ക് ലഭിച്ചത്.\nഡ്രൈവറും, പിന്നിലിരിക്കുന്ന യാത്രക്കാരനും ഹെൽമെറ്റ് ധരിക്കാതെ യാത്ര ചെയ്തതിന് 194D, ജുവനൈൽസിന്റെ കുറ്റകൃത്യങ്ങൾക്ക് 199A എന്നീ വകുപ്പുകൾ പ്രകാരമാണ് പൊലീസുകാർ പിഴ ചുമത്തിയത്.\nഓൺലൈൻ മോഡുകൾ വഴി പിഴ അടയ്ക്കാൻ മോട്ടോർസൈക്കിളിന്റെ ഉടമയെ പൊലീസുകാർ അനുവദിച്ചു. വാഹനം നിലവിൽ പൊലീസ് കസ്റ്റഡിയിലാണ്, ഉടമ പിഴ അടച്ചുകഴിഞ്ഞാൽ ഇത് വിട്ടയക്കുകയും ചെയ്യും.\nഒരുപക്ഷേ, നിയമലംഘകൻ പിഴ അടച്ചില്ലെങ്കിൽ, പൊലീസുകാർ വാഹനത്തിന്റെ രജിസ്ട്രേഷൻ റദ്ദാക്കുകയും, ഉടമയുടെ ഡ്രൈവിംഗ് ലൈസൻസ് താൽക്കാലികമായി സസ്പെൻഡും ചെയ്യാം.\nഏതാനും ആഴ്‌ചകൾ‌ക്കുമുമ്പ്, സമാനമായ ഒരു സംഭവം ഒഡീഷയിൽ തന്നെ നടന്നിരുന്നു. പ്രായപൂർത്തിയാകാത്ത യുവാവ് പൊതു റോഡുകളിൽ കാർ ഓടിക്കുന്നതിനിടയിൽ പിടിക്കപ്പെട്ടിരുന്നു. 25,000 രൂപ പിഴയാണ് ഈ സംഭവത്തിൽ അധികൃതർ ഈടാക്കിയത്.\nപ്രായപൂർത്തിയാകാത്തവർ പൊതു റോഡുകളിൽ വാഹനം ഓടിക്കുന്നത് ഒരു വലിയ കുറ്റമാണ്, വീഴ്ച വരുത്തിയവർക്കെതിരെ പൊലീസുകാർക്ക് കർശന നടപടിയെടുക്കാൻ കഴിയും.\nറോഡിൽ പ്രായപൂർത്തിയാകാത്ത ഒരു കുട്ടി ഡ്രൈവ് ചെയ്യുന്നത് നിയമവിരുദ്ധമാണ്, അതിനാൽ ഏതെങ്കിലും തരത്തിൽ അപകടം സംഭവിച്ചാൽ ഇൻഷുറൻസ് പോളിസിയുടെ പരിധിയിൽ വരില്ല. കൂടാതെ, പ്രായപൂർത്തിയാകാത്തവർ അപകടങ്ങളിൽ പെടുന്നത് സങ്കീർണ്ണമായ ഒരു കേസായിട്ടും മാറിയേക്കാം.\nമോട്ടോർ സൈക്കിൾ ഓടിക്കുന്ന പ്രായപൂർത്തിയാകാത്ത കുട്ടികളുടെ മാതാപിതാക്കൾക്ക് നേരത്തെ ഹൈദരാബാദ് പൊലീസ് കർശന മുന്നറിയിപ്പ് നൽകിയിരുന്നു.\nഅനധികൃതമായി കാറുകളും മോട്ടോർ സൈക്കിളുകളും ഓടിക്കുന്ന പ്രായപൂർത്തിയാകാത്ത കുട്ടികളുടെ മാതാപിതാക്കളെ പൊലീസുകാർ കസ്റ്റഡിയിലെടുക്കുകയും രാത്രിയിൽ ജയിലിലേക്ക് അയക്കുകയും ചെയ്തിരുന്നു.\nപ്രായപൂർത്തിയാകാത്ത കുട്ടികളെ കാറുകളും ഇരുചക്ര വാഹനങ്ങളും ഓടിക്കുന്നതിന് മാതാപിതാക്കളെ ഉത്തരവാദികളാക്കണമെന്ന് കോടതി വിധി നേരത്തെ പൊലീസിന് നിർദ്ദേശം നൽകിയിരുന്നു.\nഇന്ത്യയിൽ ഡ്രൈവിംഗ് ലൈസൻസ് ലഭിക്കുന്നതിനുള്ള നിയമപരമായ പ്രായം 18 വയസ്സാണ്. അതിനുമുമ്പ് ഒരാൾക്ക് ഡ്രൈവ് ചെയ്യാനോ വാഹനമോടിക്കാനോ പഠിക്കാം, പക്ഷേ അത് റേസ് ട്രാക്ക് അല്ലെങ്കിൽ സ്വകാര്യ റോഡ് പോലുള്ള സ്വകാര്യ സ്ഥലങ്ങളിൽ ആയിരിക്കണം.\nFather fined Rs 26000 by Traffic Police for allowing Minor to ride scooter details. Read in Malayalam.


കുറ്റ്യാടിയിലെ പരസ്യ പ്രതിഷേധം അച്ചടക്കലംഘനമെന്ന് കെ.പി. കുഞ്ഞമ്മദ് കുട്ടി | KP Kunhammad Kutty says public protest in Kuttyadi isabreach of discipline | Madhyamam\ndate_range9March 2021 2:56 AM GMT\nകുറ്റ്യാടിയിലെ പരസ്യ പ്രതിഷേധം അച്ചടക്കലംഘനമെന്ന് കെ.പി. കുഞ്ഞമ്മദ് കുട്ടി\nകുറ്റ്യാടി: കുറ്റ്യാടിയിൽ നടന്ന പ്രതിഷേധ പ്രകടനങ്ങളിൽ ശക്തമായ പ്രതികരണവുമായി സി.പി.എം ഏരിയ കമ്മിറ്റിയംഗം കെ.പി. കുഞ്ഞമ്മദ് കുട്ടി. കുറ്റ്യാടിയിൽ നടന്നത് പാർട്ടി അച്ചടക്ക ലംഘനമാണെന്ന് കുഞ്ഞമ്മദ് കുട്ടി പറഞ്ഞു.\nഏതാനും പ്രവർത്തകർ തന്‍റെ പേരിൽ മുദ്രാവാക്യം വിളിച്ചത് പാർട്ടിയുടെ പൊതു വികാരമായിട്ടോ ജനങ്ങളുടെ പ്രതിഫലനമായിട്ടോ അംഗീകരിക്കാനാവില്ല. തന്‍റെ പേരിൽ പോസ്റ്ററുകളും ഫ്ലക്സുകളും ഇറക്കിയ നടപടി തെറ്റാണെന്നും കുഞ്ഞമ്മദ് കുട്ടി പറഞ്ഞു.\nപാർട്ടി പ്രവർത്തകർ ഇത്തരം നടപടികളിൽ നിന്ന് വിട്ടുനിൽക്കണം. പാർട്ടി അംഗങ്ങൾ 100 ശതമാനം അച്ചടക്കം പാലിച്ചേ മുന്നോട്ടു പോകുവെന്നും അദ്ദേഹം ചൂണ്ടിക്കാട്ടി.\nകുറ്റ്യാടിയിൽ മത്സരിക്കുന്ന സ്ഥാനാർഥിയെ പ്രഖ്യാപിച്ചിട്ടില്ല. എൽ.ഡി.എഫിലെ എല്ലാ ഘടകകക്ഷികളും തുല്യരാണ്. പാർട്ടിയും മുന്നണിയും തീരുമാനിക്കുന്ന ആൾ കുറ്റ്യാടിയിൽ ജയിക്കുമെന്നും കുഞ്ഞമ്മദ് കുട്ടി ചാനൽ അഭിമുഖത്തിൽ വ്യക്തമാക്കി.\nകുറ്റ്യാടി മണ്ഡലത്തിലെ സി.പി.എം സ്ഥാനാർഥി നിർണയത്തിലെ അതൃപ്തി പ്രവർത്തകരുടെ പരസ്യ പ്രതിഷേധത്തിന് വഴിവെച്ചിരുന്നു. കെ.പി. കുഞ്ഞമ്മദ് കുട്ടിയെ സ്ഥാനാർഥിയാക്കണമെന്ന് ആവശ്യപ്പെട്ട് തിങ്കളാഴ്ച കുറ്റ്യാടി ടൗണിൽ പ്രവർത്തകർ പ്രതിഷേധ പ്രകടനം നടത്തിയിരുന്നു. 500ഓളം പേർ പ്രകടനത്തിൽ പങ്കെടുത്തു.\nകുറ്റ്യാടി മണ്ഡലം കേരള കോൺഗ്രസ് എമ്മിന് നൽകുമെന്ന വാർത്തകൾ വന്നതിന് പിന്നാലെ ഇവിടെ സി.പി.എം പ്രവർത്തകർ പ്രതിഷേധമുയർത്തിയിരുന്നു. മണ്ഡലത്തിൽ ജനകീയനായ സി.പി.എം നേതാവ് കെ.പി. കുഞ്ഞമ്മദ് കുട്ടിയെ സ്ഥാനാർഥിയായി പ്രഖ്യാപിച്ച് പലയിടത്തും ഞായറാഴ്ച രാത്രി പോസ്റ്റർ പ്രത്യക്ഷപ്പെട്ടിരുന്നു.\nപാർട്ടി തീരുമാനത്തിനെതിരെ രൂക്ഷമായ ഭാഷയിൽ പ്രതികരിച്ചു കൊണ്ട് പോസ്റ്ററുകൾ മണ്ഡലത്തിൽ വിവിധയിടങ്ങളിൽ പ്രത്യക്ഷപ്പെട്ടു. സമൂഹ മാധ്യമങ്ങളിലും വ്യാപക പ്രതിഷേധമാണ്.\nTAGS:KP Kunhammad Kutty Kuttyadi protest cpm\nNews Summary - KP Kunhammad Kutty says public protest in Kuttyadi isabreach of discipline


താജ്മഹലും ആഗ്ര കോട്ടയും തുറന്നു; പ്രവേശനം ഓൺൈലനിൽ ബുക്ക് ചെയ്ത 5,000 പേർക്ക് മാത്രം | Taj Mahal Agra Fort Reopens 5000 Visitors A Day Online Tickets | Madhyamam\ndate_range 21 Sep 2020 5:36 AM GMT\nതാജ്മഹലും ആഗ്ര കോട്ടയും തുറന്നു; പ്രവേശനം ഓൺൈലനിൽ ബുക്ക് ചെയ്ത 5,000 പേർക്ക് മാത്രം\nആഗ്ര: ലോക്ഡൗണിെൻറ സാഹചര്യത്തിൽ ആറുമാസത്തോളം അടച്ചിട്ടിരുന്ന ലോകാത്ഭുതങ്ങളിലൊന്നായ താജ്മഹൽ തിങ്കളാഴ്ച തുറന്നു. ആഗ്ര കോട്ടയിലും സന്ദർശകർക്ക് പ്രവേശനം അനുവദിച്ചുതുടങ്ങി. ഓൺൈലനായി മുൻകൂട്ടി ബുക്ക് ചെയ്തവർക്ക് മാത്രമേ പ്രവേശനം അനുവദിക്കൂ.\nകർശന സുരക്ഷ മുൻകരുതലോടെ മാത്രമേ സന്ദർശകർക്ക് പ്രവേശനം അനുവദിക്കൂ. മാസ്ക് നിർബന്ധമായി ധരിക്കണം. സാമൂഹിക അകലം കൃത്യമായി പാലിക്കുകയും കൈകൾ അണുവിമുക്തമാക്കുകയും ചെയ്യണമെന്ന് കേന്ദ്ര പുരാവസ്തു വകുപ്പിലെ  മുതിർന്ന ഉദ്യോഗസ്ഥനായ വസന്ത് കുമാർ സ്വർണകാർ പറഞ്ഞു.\nമാർച്ച് 17നാണ് പൈതൃക കേന്ദ്രങ്ങളായ താജ്മഹലിലും ആഗ്ര കോട്ടയിലും സന്ദർശകർക്ക് പ്രവേശനം നിരോധിച്ച് ഉത്തരവിറക്കിയത്. താജ്മഹലിൽ ദിവസവും 5000 േപർക്ക് മാത്രമായിരിക്കും പ്രവേശനം. 2500 പേരെ ഉച്ച രണ്ടുമണിക്ക് മുമ്പായി പ്രവേശിപ്പിക്കും. ആഗ്ര കോട്ടയിൽ ദിവസവും 2500 പേർക്ക് മാത്രമേ പ്രവേശനം അനുവദിക്കുമെന്നും അദ്ദേഹം കൂട്ടിച്ചേർത്തു.\nമുൻവർഷങ്ങളിൽ പ്രതിവർഷം 70 ലക്ഷം വിനോദ സഞ്ചാരികളാണ് താജ്മഹൽ സന്ദർശിക്കാെനത്തിയിരുന്നത്. 30 ലക്ഷത്തോളംപേർ ആഗ്ര േകാട്ടയും സന്ദർശിക്കാനെത്തിയിരുന്നു. ഉത്തർപ്രദേശ് സർക്കാറിെൻറ പ്രധാന വരുമാന സ്രോതസുകളാണ് ഇവ രണ്ടും.\nഅൺലോക്ക് നാലാംഘട്ടത്തിെൻറ ഭാഗമായാണ് താജ്മഹലും ആഗ്രകോട്ടയും തുറക്കുന്നത്. രാജ്യത്ത് ഏറ്റവും കൂടുതൽ രോഗബാധിതരുള്ള അഞ്ചാമത്തെ സംസ്ഥാനമാണ് ഉത്തർപ്രദേശ്. 3.84 ലക്ഷം പേർക്കാണ് ഇതുവരെ ഇവിടെ കോവിഡ് സ്ഥിരീകരിച്ചത്.\nTAGS:Taj Mahal Agra Fort Lockdown Unlock\nNews Summary - Taj Mahal Agra Fort Reopens 5000 Visitors A Day Online Tickets


ആലുവായില് എന്‍ഡിഎഫ് നേതാവിന്റെ സ്ഥലത്തുനിന്ന് മുപ്പത് ലക്ഷത്തിന്റെ സ്പിരിറ്റ് പിടികൂടി\nFriday5August 2011 10:40 pm IST\nആലുവ: പറവൂര് കവലയില് വ്യാജ മദ്യലോബി സ്റ്റോക്ക് ചെയ്തിരുന്ന മുപ്പത് ലക്ഷം രൂപയുടെ സ്പിരിറ്റ് എക്സൈസ് സംഘം നടത്തിയ പരിശോധനയില് പിടികൂടി. രഹസ്യ അറയും ഗോഡൗണും മൂന്ന് വാഹനങ്ങളും 251 കന്നാസുകളിലായി 8500 ലിറ്റര് സ്പിരിറ്റും പിടികൂടി. ഇന്നലെ പുലര്‍ച്ചെ നടത്തിയ റെയ്ഡിലാണ് തൃശൂര്, പാലക്കാട് എക്സൈസ് ഇന്റലിജന്‍സ് സംഘം സ്പിരിറ്റ് പിടികൂടിയത്.\nപറവൂര് കവലയിലെ വര്‍ക്ക് ഷോപ്പിനുള്ളില് നിന്നും ടെമ്പോ ട്രാവലറും മുന്നില് നിന്നും അംബാസിഡര് കാര്, മാരുതി എസ്റ്റീം എന്നീ വാഹനങ്ങളും പിടികൂടി. ടെമ്പോ ട്രാവലറില് നിന്നും 35 ലിറ്റര് വീതം കൊള്ളുന്ന 60 കന്നാസുകളും അംബാസഡറില് പതിനഞ്ച് കന്നാസുകളും മാരുതി എസ്റ്റീമില് നിന്നും രണ്ട് കന്നാസും പഴയ വര്‍ക്ക് ഷോപ്പിന് പിന്നിലെ അറയില് നിന്ന് 50 കന്നാസും വര്‍ക്ക് ഷോപ്പിന്റെ പൊളിഞ്ഞ ബാത്ത്‌റൂമില് നിന്നും 80 കന്നാസും തൊട്ടടുത്ത പറമ്പില് നിന്നും 15 കന്നാസ് സ്പിരിറ്റുമാണ് പിടികൂടിയത്.\nഇവിടെ ഇറക്കിയ ലോഡ് കയറ്റിയപ്പോകാനുള്ള തയ്യാറെടുപ്പിനിടെയാണ് തൃശൂര് എക്സൈസ് ഇന്റലിജന്‍സ് ഇന്‍സ്പെക്ടര് പി.കെ. സതീഷ്, പാലക്കാട് എക്സൈസ് ഇന്റലിജന്‍സ് ഇന്‍സ്പെക്ടര് കെ.വി. സദയകുമാര് എന്നിവരുടെ നേതൃത്വത്തില് സ്പിരിറ്റ് സൂക്ഷിച്ചിരുന്ന സ്ഥലം കണ്ടെത്തിയത്. ഇന്റലിജന്‍സ് അസിസ്റ്റന്റ് ജോയിന്റ് എക്സൈസ് കമ്മീഷണര് വി. ഷിഹാബുദ്ദീന് ലഭിച്ച രഹസ്യവിവരം തൃശൂര്-പാലക്കാട് ഐബി ടീമിന് കൈമാറുകയായിരുന്നു. ആലുവ ഭാഗത്തുനിന്ന് രഹസ്യമായി സ്പിരിറ്റ് കയറ്റിപ്പോകുന്നതായി ഇന്റലിജന്‍സിന് മുന്‍പേ റിപ്പോര്‍ട്ടുണ്ടായിരുന്നു.\nകോയമ്പത്തൂര് ഭാഗത്തുനിന്നും കൊണ്ടുവന്ന് സ്റ്റോക്ക് ചെയ്ത സ്പിരിറ്റാണ് ഇപ്പോള് പിടിച്ചെടുത്തതെന്നാണ് നിഗമനം. പാലക്കാട്, ആലത്തൂര് രജിസ്ട്രേഷനിലുള്ളതാണ് ടെമ്പോ ട്രാവലര്. പത്തനംതിട്ട രജിസ്ട്രേഷനിലുള്ളതാണ് അംബാസഡര്‍കാര്. ഇതിനടുത്തുനിന്നും സംഘം ഉപയോഗിച്ചിരുന്നതാണെന്ന് കരുതുന്ന അംബാസഡര് കാര്, ഹീറോ ഹോണ്ട മോട്ടോര് ബൈക്കും സ്കൂട്ടിയും പിടിച്ചെടുത്തു. ബാങ്ക് ജംഗ്ഷനിലെ വന്‍കിട സ്വര്‍ണ്ണവ്യാപാരിയും എന്‍ഡിഎഫിന്റെ നേതാവുമായ ഇക്ബാല്, ഹബീബ് എന്നിവരുടേതാണ് ഈ സ്ഥലം. മാസങ്ങളായി ഇവിടെ സ്പിരിറ്റ് കൈമാറ്റം നടക്കുന്നതായി വിവരം ലഭിച്ചിരുന്നു. വലിയ ലോറികളില് ഇവിടെ എത്തിച്ചശേഷം ചെറിയ വാഹനങ്ങളിലാക്കി കടത്തുകയായിരുന്നു ചെയ്തുവന്നിരുന്നത്.\nസംഭവവുമായി ബന്ധപ്പെട്ട് സ്ഥലത്തിന്റെ നോട്ടക്കാരന് വാട്സണ്, തമിഴ്‌നാട് സ്വദേശിനിയും മോഡല് ഗേളുമായ അശ്വതി എന്നിവരെ ചോദ്യം ചെയ്യുന്നതിനായി കസ്റ്റഡിയിലെടുത്തു. ഈ യുവതിയെ വാഹനത്തില് ഇരുത്തിയാണ് സ്പിരിറ്റ് കടത്തിയിരുന്നത്. കുടുംബമായി യാത്ര ചെയ്യുന്നവരാണെന്ന് തെറ്റിദ്ധരിപ്പിക്കാനും വാഹന പരിശോധന കൂടുതലായി നടത്തുന്നത് തടയാനുമാണ് ഇത്തരത്തില് സുന്ദരികളായ യുവതികളെ സ്പിരിറ്റ് മാഫിയ ഉപയോഗപ്പെടുത്തിയിരുന്നതെന്ന് വിവരം ലഭിച്ചിട്ടുണ്ട്. സമീപവാസികളായ വേറെ പത്തോളം പേരെയും ചോദ്യം ചെയ്യാന് കസ്റ്റഡിയില് എടുത്തിട്ടുണ്ട്. സംഭവവുമായി അടുത്തിടെ അന്തരിച്ച സിനിമാ നടന്റെ മരുമകനും പങ്കുണ്ടെന്ന് സൂചന ലഭിച്ചു. എറണാകുളം എക്സൈസ് ഡെപ്യൂട്ടി കമ്മീഷണര് കെ. മോഹനന്, ഇന്റലിജന്‍സ് അസിസ്റ്റന്റ് കമ്മീഷണര് എന്.എസ്. സലീംകുമാര്, എറണാകുളം സ്ക്വാഡ് സിഐ രഞ്ജിത്ത് എന്നിവര് റെയ്ഡിന് നേതൃത്വം നല്‍കി.\nകള്ളില് കലര്‍ത്താന് കാറില് ഒളിപ്പിച്ചു കടത്തിയ 560 ലിറ്റര് സ്പിരിറ്റ് പിടികൂടി\n2079 ലിറ്റര് സ്പിരിറ്റ് പിടികൂടി; രണ്ട് പേര് അറസ്റ്റില്\nപെരുമ്പാവൂരില് 2205 ലിറ്റര് സ്പിരിറ്റ് പിടിച്ചു; ഒരാള് അറസ്റ്റില്\nഎക്സൈസ് പരിശോധയില് 627 ലിറ്റര് സ്പിരിറ്റ് പിടികൂടി; രണ്ടുപേര് അറസ്റ്റില്\nബാറുകളുടെ പ്രവര്‍ത്തനം ഭാഗികമായി നിലച്ചതോടെ കഞ്ചാവ് ലോബി പിടിമുറുക്കുന്നു\nഅനധികൃതമായി കടത്താന് ശ്രമിച്ച 100 കിലോ ചന്ദനം പിടികൂടി\nജില്ലയില് കഴിഞ്ഞ വര്‍ഷം 1263 അബ്കാരി കേസുകള് പിടിച്ചെടുത്തത് 3840 ലിറ്റര് വിദേശമദ്യം, 8432 ലിറ്റര് സ്പിരിറ്റ്